5.\tഇഗ്നേഷ്യസ് (കൊച്ച്)\n7.\tപേരു പരാമര്‍ശിക്കാത്ത ഒരു കത്ത്\nമരിക്കുന്നതിന് ഏതാനുംമാസം മുമ്പ് ചങ്ങമ്പുഴ ശ്രീ. പി.കെ.ബാലകൃഷ്‌ണനയച്ച കത്ത്.\nശീമന്, അയച്ച കത്തുകിട്ടി. പരിചയപ്പെട്ടതില് സന്തോഷമുണ്ട്; പക്ഷേ അതേസമയം തന്നെ ഈ കത്ത് അകാലത്ത് എന്റെ കൈവശം എത്തിച്ചേര്‍ന്നതില് ഞാന് കുണ്‌ഠിതപ്പെടുകയും ചെയ്യുന്നു. ഞാന് മംഗളോദയത്തില് പ്രവര്‍ത്തിച്ചുകൊണ്ടിരുന്ന കാലത്ത് നിങ്ങളുടെ കൃതി എന്റെ കൈവശം വന്നുചേര്‍ന്നിരുന്നുവെങ്കില് നിഷ്‌പ്രയാസം എനിക്കതച്ചടിക്കുവാന് സാധിക്കുമായിരുന്നു. പക്ഷേ ഇന്നത്തെ എന്റെനില അന്നത്തേതില്‍നിന്നു പാടേ വ്യത്യസ്‌തമാണ്. അവിടെ എനിക്കിന്നു യാതൊരു സ്വാധീനശക്തിയുമില്ല. രംഗവും നടന്മാരും മാറിയിരിക്കുന്നു. സ്വാര്‍ത്ഥത്തെ മുന്‍നിറുത്തി പെരുമാറാന് പഠിച്ചിട്ടില്ലാത്തതിനാല് അവിടെയും എനിക്ക് പരാജയം നേരിട്ടു. മംഗളോദയത്തിന്റെ മാനേജിംഗ് ഡയറക്‌ടര് തിരുമേനി ഏറ്റവും നല്ല മനുഷ്യനാണ്. അദ്ദേഹത്തിലിന്നും എന്നോട് അവിശ്വാസമില്ല. പക്ഷേ ചുറ്റും പറ്റിക്കൂടുന്ന സ്വാര്‍ത്ഥലോലുപരായ സേവകന്മാരും, ആ സ്ഥാപനത്തിലെ ചുമതലപ്പെട്ട ഉദ്യോഗസ്ഥന്മാരും തീരെ ഭിന്നപ്രകൃതികളാണെന്ന് വ്യസനപൂര്‍വ്വം നിങ്ങളെ അറിയിക്കേണ്ടിയിരിക്കുന്നു. ഞാന് മംഗളോദയത്തില് പോയിട്ട് നാലുമാസം കഴിഞ്ഞു. ധനസംബന്ധമായ കാര്യത്തില് അവിടത്തെ മാനേജര് എന്നെ ഞാന് ഒരിക്കലും അര്‍ഹിക്കാത്തവിധം കുരങ്ങുകളിപ്പിക്കുകയുണ്ടായി. ഞാന് ഇന്നവര്‍ക്ക് 8000 രൂപ കൊടുത്തുതീര്‍ക്കുവാനുള്ള ശപിക്കപ്പെട്ട ഒരു കടക്കാരനാണ് എന്നു പറയുമ്പോള് നിങ്ങള് അത്ഭുതപ്പെട്ടേയ്‌ക്കും. എന്നാല് ഒരു പരമാര്‍ത്ഥം മാത്രമാണിത്.\nഎളിയതെങ്കിലും എനിക്കവിടെ ഉണ്ടായിരുന്ന സ്വാധീനശക്തി ചൂടാറാതെ വര്‍ത്തിച്ചിരുന്ന കാലത്ത് ഇന്നിപ്പോള് കേരളത്തിലുള്ള പല സാഹിത്യകാരന്മാരുടെയും കൃതികള് ഞാന് തിരുമേനിയെകൊണ്ട് എടുപ്പിക്കുകയുണ്ടായി. ഞാന് മേനി പറയുന്നതല്ല. വാസ്‌തവം തുറന്നു പറയുന്നു എന്നുമാത്രം. അങ്ങനെയുള്ള സാഹിത്യകാരന്മാര്‍പോലും ഇന്നതു സമ്മതിക്കുകയില്ല, സമ്മതിക്കണമെന്നു എനിക്കൊട്ടാശയുമില്ല. ചെയ്യാവുന്നതു ചെയ്‌തു എന്ന കൃതാര്‍ത്ഥത എനിക്കുണ്ടെന്നുമാത്രം. അങ്ങനെ വന്നുവന്നു അവസാനം ഒരു മാന്യന്റെ കൃതിക്കുവേണ്ടി മനഃസാക്ഷിയെ വഞ്ചിച്ചു തന്നെ ശുപാര്‍ശ ചെയ്യേണ്ട നിര്‍ഭാഗ്യം എനിക്കുവന്നുകൂടി. അടുത്തവരെന്നും അന്ധമായി വിശ്വസിച്ചുപോയ ചില സുഹൃത്തുക്കളുടെ അനിരോദ്ധ്യമായ പ്രേരണയ്‌ക്ക് വഴങ്ങിക്കൊടുക്കുവാനുള്ള `ദൗര്‍ബല്യം' ഒരുനിമിഷം എന്നെ അടിപ്പെടുത്തിയതിന്റെ ഫലമായിരുന്നു അത്. അങ്ങനെ ആ കൃതി -- മലയാളഭാഷയുമായി യാതൊരു ബന്ധവുമില്ലാത്ത ആ കൃതി -- അംഗീകരിക്കപ്പെടുകയും അതിന്റെ കര്‍ത്താവിന്ന് അഞ്ഞൂറുരൂപ പ്രതിഫലം ലഭിക്കുകയും ചെയ്‌തു. എന്നാല് എന്റെ സ്വയമേവ ദുഷിക്കപ്പെട്ട നാമധേയം അന്നുമുതല് ചീഞ്ഞുനാറുകതന്നെ ചെയ്‌തു എന്നു പറയാം. എനിക്കിന്നും അതില് കുണ്‌ഠിതമില്ല. ഇങ്ങനെ എന്തെല്ലാം എന്നെ കാണിച്ചുതന്ന ഒരു ലോകമാണിത്!.........\nഎന്റെ കൃതികള് ഏതാണ്ട് മുഴുവന്‍തന്നെ എന്നുപറയാം, മംഗളോദയത്തില് മാത്രം കൊടുക്കുന്നതുകൊണ്ട് മറ്റു പ്രസിദ്ധീകരണക്കാരുമായി എനിക്ക് പരിചയമോ അടുപ്പമോ തീരെ ഇല്ലാത്ത ദുര്‍ഘടാവസ്ഥയും എനിക്കു നേരിട്ടിരിക്കുന്നു. ഒരു കൊല്ലത്തിനു മുമ്പ് പ്രോത്സാഹനാര്‍ഹനായ ഒരു യുവകവിയുടെ ഒന്നാംതരം കവിതകളുടെ ഒരു സമാഹാരം ഞാന് മംഗളോദയത്തിനയയ്‌ക്കുകയുണ്ടായി. എന്നാല് ഒരാഴ്‌ചയ്‌ക്കുള്ളില്, പ്രസിദ്ധീകരിക്കാന് നിവൃത്തിയില്ലാത്തതിനാല് മടക്കി അയയ്‌ക്കുന്നു -- എന്ന മാനേജരുടെ ഒരു കുറിപ്പോടുകൂടി അതെനിക്കു മടക്കിക്കിട്ടുകയാണുണ്ടായത്! മാനേജിംഗ് ഡയറക്‌ടര് അത് കണ്ടിട്ടുണ്ടോയെന്നുപോലും എനിക്കു നിശ്ചയമില്ല. അന്നുകൊണ്ട ആ ഇരുട്ടടി തികഞ്ഞ ക്ഷമയോടുകൂടിത്തന്നെ സഹിച്ചു ഞാന് ഒഴിഞ്ഞുമാറിയിരിക്കുകയാണ്. ഇവിടെ വന്നാല് ആ മാനുസ്‌ക്രിപ്‌റ്റ് അതേപടിതന്നെ ഞാന് കാണിച്ചുതരാം. അതിന്റെ ചരടോ, സ്റ്റാമ്പോ, പുറത്തുപൊതിഞ്ഞിട്ടുള്ള കടലാസോ ഞാന് അഴിച്ചിട്ടില്ല. ഞാന് ഈ `പടാകൃതി' എഴുന്നള്ളിച്ചത് എന്റെ ഇന്നത്തെ സ്ഥിതി അതിന്റെ നഗ്നമായ രൂപത്തില് അറിയിക്കുവാനാണ്.\nതാങ്കള് രചിച്ച നാലഞ്ച് തൂലികാചിത്രങ്ങളുമായി ഞാന് പരിചയപ്പെട്ടിട്ടുണ്ട്. അവയെല്ലാം ഒന്നുപോലെ നന്നായിട്ടുണ്ടെന്നു പറയുവാന് എനിക്ക് സന്തോഷമുണ്ട്. ഞാന് വായിച്ചിട്ടുള്ള ഈ അഞ്ചുചിത്രങ്ങളില് എന്നെ ഏറ്റവും ആകര്‍ഷിച്ചത് എന്റെതന്നെ ചിത്രമാണെന്നു പറഞ്ഞുകൊള്ളട്ടെ. മുഖസ്‌തുതി എനിക്കു വശമില്ല. അക്കാരണത്താല് ഞാനൊരു പൊതുശത്രുവാണ്. ശത്രുസമ്പന്നനായിരിക്കുന്നതില് അതിരറ്റുത്സാഹിക്കുന്നവനാണ് ഞാന്. ഇന്നല്ല നന്നേ കുട്ടിക്കാലം മുതല്‍ക്കുതന്നെ. അതുകൊണ്ട് താങ്കളുടെ തൂലികാചിത്രങ്ങളെക്കുറിച്ചുള്ള എന്റെ അഭിനന്ദനം ഒരിക്കലും ഒരു പ്രശംസയല്ല. ഞാന് താങ്കളെ കണ്ടിട്ടുള്ളതായി ഓര്‍ക്കുന്നില്ല. ഖാദിസ്റ്റോറില്‍വെച്ചുള്ള ഒരു സംഭവത്തെക്കുറിച്ച് താങ്കള് സൂചിപ്പിച്ചിട്ടുണ്ടല്ലോ. അത് വായിച്ചശേഷം ഞാന് വളരെ തലകാഞ്ഞ് ആലോചിക്കുകയുണ്ടായി. പക്ഷേ താങ്കളുടെ ഛായയുടെ ഒരു നേരിയ രേഖപോലും എന്റെ സ്‌മൃതിപഥത്തില് നിഴലിക്കുന്നില്ല. എന്നല്ല അക്കാലത്തും അതിനുശേഷവും, ഇന്നിതുവരെയും എന്റെ മസ്‌തിഷ്‌കമണ്ഡലം ഓരോ ദിവസവും മേല്‍ക്കുമേല് പ്രക്ഷുബ്‌ധമാണ്. ഓര്‍മ്മശക്തി എന്നെ ഒട്ടുമുക്കാലും ഉപേക്ഷിച്ചിരിക്കുന്നു എന്നുതന്നെ പറയാം. എന്റെ സിരാചക്രം തികച്ചും പരിക്ലാന്തമാണ്. കുടല്, നെഞ്ച്, കരള്, ശ്വാസകോശങ്ങള് ഇവയെല്ലാം വേരില് ചിതല്‍പിടിച്ച ഒരു ശുഷ്‌കവൃക്ഷത്തെപ്പോലെ അജ്ഞാതമായ ഏതോ ഒരു ലഘുവാതത്തിന്റെ ആഘാതത്തില് തകര്‍ന്നു തരിപ്പണമാകുവാന് കാത്തുനില്‍ക്കുന്നു. ഞാന് ഇതെല്ലാം തുറന്നുപറയുന്നത് എന്തുകൊണ്ടാണെന്ന് താങ്കളെ ഞാന് മനസ്സിലാക്കിക്കാം.\nതാങ്കളുടെ തൂലികാചിത്രത്തില് എന്റെ മാനസികവശത്തിന് വളരെ പ്രാധാന്യം കൊടുത്തിട്ടുണ്ട്. അതിന്റെ രണ്ട് വശങ്ങളും തികച്ചും സമര്‍ത്ഥമായ രീതിയില് പരിപൂര്‍ണ്ണമായി ചിത്രീകരിക്കപ്പെട്ടിട്ടുണ്ടെന്നു പറഞ്ഞുകൂടാ. എന്നാലും താങ്കള് അവയെ സമീപിച്ചിട്ടുണ്ട്. വിശേഷിച്ചും എന്റെ സ്വഭാവത്തില് പ്രകടമാകുന്ന വൈരുദ്ധ്യത്തിലേയ്‌ക്ക് താങ്കളുടെ ദൃഷ്ടികള് മാത്രമേ ചുഴഞ്ഞിറങ്ങിയിട്ടുള്ളുവെന്നും പ്രസ്‌താവിക്കേണ്ടിയിരിക്കുന്നു. അന്ന് താങ്കള് എന്നെ കണ്ടപ്പോള് ഉണ്ടായിരുന്ന ഞാനും ഇന്നത്തെ ഞാനും തമ്മില് അജഗജാന്തരമുണ്ട്. മാനസികമായ ഉത്‌കര്‍ഷത്തിലേക്കല്ല അധഃപതനത്തിലേയ്‌ക്കായിരുന്നു മദാന്ധമായ എന്റെ വേറൊരു യാത്ര. ഞാന് ഇന്നു നൂറുശതമാനവും അധഃപതിച്ച ഒരു തികഞ്ഞ ഡീജനറേറ്റ് ആണ്. ഇരുപത്തിരണ്ട് വയസ്സുവരെ വിവേകാനന്ദന്, അലിംഗസ്വാമി എന്നെല്ലാം കൂട്ടുകാരാല് പരിഹസിക്കപ്പെട്ടിരുന്ന ആദര്‍ശമൂര്‍ത്തിയായിരുന്ന എനിക്ക് ഇങ്ങനെ ഭയങ്കരവും ദയനീയവുമായ ഒരു പരിണാമം എങ്ങനെ വന്നുകൂടിയെന്നോര്‍ക്കുമ്പോള് എനിക്കുതന്നെ ഒരു പിടിയും കിട്ടുന്നില്ല. കൂട്ടുകാരുടെ പേരില് പഴി ആരോപിക്കുന്നത് അസംബന്ധവും വിവേകരഹിതവുമാണ്. ഞാന് ഏറെ ആലോചിച്ചിട്ട് എത്തപ്പെട്ട കാരണങ്ങള് ഇവയാണ്: ശാലീനതയും സൗന്ദര്യവും സഹനശക്തിയും മാത്രം കടഞ്ഞെടുത്തിട്ടുള്ള ഒരു പത്‌നി. ഞാന് കൊട്ടുന്ന താളത്തിന് ചെറുപ്പംമുതല് തുള്ളിക്കൊണ്ടുവന്ന എന്റെ മാതാവും മറ്റു വീട്ടുകാരും, അവിചാരിതമായി വന്നുകയറിയ വമ്പിച്ച ധനം. വികാരോല്‍ക്കടത, ഒന്നിനും വഴങ്ങാത്ത അന്ധമായ മര്‍ക്കടമുഷ്ടി, എനിക്കുവേണ്ടി എന്തുചെയ്യാനും ഇറങ്ങിപുറപ്പെട്ട കുറേ സ്‌ത്രീകള്. ഇവയെല്ലാമാണ് എന്നെ അധഃപതിപ്പിച്ചതെന്ന് എനിക്ക് തോന്നിപ്പോകുന്നു. എനിക്കിതുവരെ കിട്ടിയ ധനത്തില് എന്റെ ഭാര്യയുടെ പേരില് ഒരു വസ്‌തുവിന് മേല് ഇട്ടിട്ടുള്ള 4000/- രൂപ ഒഴികെ എനിക്കിന്നൊരു ധനവുമില്ല. മാത്രമല്ല ഞാന് ഇന്നൊരു കടക്കാരനാണ്. അധികമധികം കടക്കാരനാകുന്തോറും ഞാന് അധികമധികം കുടിയനായിത്തീരുന്നു. വാതത്തിന്റെ ഉപദ്രവം മൂലം പുറത്തേയ്‌ക്കിറങ്ങാന് വിഷമമുള്ളതുകൊണ്ട് ഞാന് വീട്ടിലിരുന്നു കുടിയ്‌ക്കുന്നു എന്നുമാത്രം. പക്ഷേ അത് സംഗതി കൂടുതല് വഷളാകുകയാണ്. രാവിലെ 10 മുതല് രാത്രി 12 വരെ ഞാന് മദ്യത്തിനടിമയാണ്. ഒരു പ്രവൃത്തിയും ചെയ്യാന് എനിക്കു സാധിക്കുന്നില്ല. ഇന്നു ഞാന് നാട്ടുകാര്‍ക്കും വീട്ടുകാര്‍ക്കും ഒന്നുപോലെ വഷളനാണ്. നാട്ടുകാര്‍പോയി തുലയട്ടെ. വീട്ടുകാരുടെ കാര്യം -- ഞാന് അവരെ ദണ്ഡിപ്പിക്കുന്നതിനു കണക്കില്ല. എങ്ങനെ? വെറും വാക്കുകള് കൊണ്ട്: ഒന്നും മനസ്സില് തട്ടിയല്ല, പറഞ്ഞുപോകുന്നത്. നിയന്ത്രിക്കാന് സാധിക്കാതെ വെറുതേ അങ്ങനെ പറഞ്ഞുപോകുന്നു. നൂറുജന്മം തപസ്സുചെയ്‌താലും എനിക്കു ലഭിക്കുവാനര്‍ഹതയില്ലാത്ത ഒരു സാധു യുവതിയാണെന്റെ സഹധര്‍മ്മിണി. എനിക്കവളോട് നൂറുശതമാനവും സ്‌നേഹമുണ്ട്; പക്ഷേ ഞാന് ഈ ലോകത്തില് ഒരു വേതാളവും ചെയ്യാത്ത രീതിയില് അത്ര പൈശാചികമായിട്ടാണവളോട് പെരുമാറുന്നത്. പെറ്റ അമ്മയോടും സ്വജനങ്ങളോടും ഇങ്ങനെതന്നെ: ഒരു തികഞ്ഞ `സാഡിസ്റ്റും ഹ്യൂമനിസ്റ്റും' എന്നില് അടങ്ങിയിട്ടുണ്ട്. അവയില് ഒന്നിനൊന്നകറ്റി നിറുത്താന് എനിക്ക് കഴിയുന്നില്ല. ഒരു ചിത്രശലഭം ചിറകുകൊഴിഞ്ഞു പിടക്കുന്നതുകാണുമ്പോള് കണ്ണുനീര് വരുന്ന എനിക്കുതന്നെയാണ് സ്വകാന്തയുടെ ഹൃദയരക്തം കുടിക്കുന്നതില് മദാന്ധമായ പൊട്ടിച്ചിരി പുറപ്പെടുന്നത് എന്നോര്‍ക്കുമ്പോള് എനിക്കുതന്നെ വിശ്വസിക്കാന് സാധിക്കുന്നില്ല. പക്ഷേ ഇതെല്ലാം പരമാര്‍ത്ഥമാണെന്നുമാത്രം.\nഇന്നൊരു ദിവസം താങ്കളുടെ കത്തു കിട്ടിയത് നന്നായി. കാരണം ഞാന് ഇത്രയും വലിയ കത്തെഴുതിയിട്ടില്ല. എന്നല്ല മറുപടിയായി ഒരു വരിപോലും കുത്തിക്കുറിക്കാനൊട്ടു മിക്കപ്പോഴും മിനക്കെടാത്ത ഒരു മര്യാദകെട്ടവനുമാണ് ഞാന്. അങ്ങനെയിരിക്കെ ഞാന് ഇതെങ്ങനെയെഴുതി? പറയാം. ഇന്നലെ രാത്രി ഊണുകഴിക്കാതെ എന്നെ കാത്തു പട്ടിണിയിരിക്കുന്ന അമ്മ, ചിറ്റമ്മ, ഭാര്യ ഇവരെ ഒടുവില് 11 മണിയോടുകൂടി ഉണ്ണാനിരുന്നപ്പോള് (ഊണല്ല രാത്രി എനിക്കു കഞ്ഞിയാണ്) ഒരു കൂട്ടാന് അല്‌പം ഉപ്പ് കൂടിയെന്ന നിസ്സാരകാരണത്തില് ഒട്ടേറെ ഞാന് ഭര്‍സിക്കുകയുണ്ടായി. ഇടയ്‌ക്ക് അമ്മ എന്തോ ഒന്ന് പതിവില്ലാതെ സമാധാനം പറഞ്ഞു. അതിനെത്തുടര്‍ന്ന് വഴക്ക് മുറുകി. വെളിവുകെട്ട ഞാന് എന്റെ വായില് തോന്നിയ സകലഹീനപദങ്ങളും അവിടെ വിളമ്പി, എന്തിനേറെ? എല്ലാവരും തേങ്ങിക്കരയുവാന് തുടങ്ങി. ഒടുവില് ഏതാണ്ട് രണ്ടു മണിക്കൂറിനുശേഷം മത്തല്‌പം ഇറങ്ങിയപ്പോള്, ഞാന് അടങ്ങി. ഇന്നലെ ആരും ആഹാരം കഴിച്ചിട്ടില്ല. ബാക്കി വന്ന ആഹാരത്തില് അല്‌പം കൊടുത്ത് ജീവിതത്തില് ആദ്യമായി എന്റെ പത്‌നി ഇന്നു രാവിലെ എന്റെ മൂത്തമകനെ പള്ളിക്കൂടത്തിലേയ്‌ക്കയച്ചു. ചായ തിളപ്പിച്ചിട്ടില്ല. ഞാന് കുലുങ്ങാതെ വെളിയിലേയ്‌ക്കിറങ്ങി ഒരു കപ്പ് ചായ കുടിച്ചു മടങ്ങിവരുമ്പോളാണ്3കത്തുകളും രണ്ട് പദ്യങ്ങളും കിട്ടിയത്. ഉച്ചയ്‌ക്ക് ആഹാരം പാകപ്പെടുത്തി കുട്ടി എന്നെ വന്നു വിളിച്ചു. ഞാന് പോയില്ല. ഇനിയും ആരും ഭക്ഷണം കഴിച്ചിട്ടില്ല. മണി മൂന്നുകഴിഞ്ഞു. രാത്രി ഞാന് ഭക്ഷണം കഴിക്കും. മുക്കാല്‍കുപ്പി ഒന്നാംതരം കള്ളും അതോടൊപ്പം ഒന്നരഡ്രാം ചാരായവും ഒരു കഞ്ചാവ് ബിഡിയും ഞാന് ഉപയോഗിച്ചു കഴിഞ്ഞു. ഇന്ന് രാത്രിയാവുമ്പോഴേയ്‌ക്കും ഇവയുടെ കണക്ക് എത്ര പെരുകുമെന്നു എനിക്കു നിശ്ചയമില്ല. പക്ഷേ, ഒന്നു തീര്‍ച്ച; ഇനി ഒരു മൂന്നു ദിവസത്തേയ്‌ക്കു ഞാന് ശബ്‌ദിക്കില്ല. സാധുക്കള് എന്നെ പ്രാണനേക്കാള് സ്‌നേഹിക്കുന്ന എന്റെ ബന്ധുക്കളുടെ ഹൃദയം ഞാന് എത്രമാത്രം വ്രണപ്പെടുത്തി. പണവും പ്രതാപവും പേരും പെരുമയും മറ്റുമുള്ള ഒരു കവിയെന്നു മറ്റുള്ളവര് പറയുകയും സ്വയം അഭിമാനിക്കുകയും ചെയ്യുന്ന എന്നെക്കാള് എത്ര ഭേദമാണ് പുഴുത്തരിച്ച ഒരു കൊടിച്ചിപ്പട്ടി? ഈച്ചയാര്‍ത്തുമുറ്റിയിരിക്കുന്ന ആത്മാവോടുകൂടിയ എന്റെ ഈ നശിച്ച ജീവിതം വേഗത്തില് ഒടുങ്ങിയിരുന്നെങ്കില്!\nഈ ലോകത്തില് ഒരു സുഹൃത്തിനേയും വിശ്വസിച്ചുകൂടെന്നു അനുഭവം എന്നെ പണ്ടേയ്‌ക്കു പണ്ടേ പഠിപ്പിച്ചുകഴിഞ്ഞു. താങ്കളെ വിശ്വസിച്ചോ താങ്കളെ ഒരാത്മസുഹൃത്തായി പരിഗണിച്ചോ ആണ് ഞാനീ കത്തെഴുതുന്നതെന്ന് തെറ്റിദ്ധരിക്കരുത്. അസ്വസ്ഥമായ എന്റെ ഹൃദയം ഇന്നുപെട്ടെന്നിതിന്നാണ് എന്നെ പ്രേരിപ്പിച്ചത്. ഞാന് അതു ചെയ്‌തു. ഉത്തരധ്രുവം മുതല് ദക്ഷിണധ്രുവം വരെ അപഹാസ്യങ്ങളും ഹീനങ്ങളുമായ ഈ പരമാര്‍ത്ഥങ്ങള് കാഹളിതങ്ങളായിത്തീരുന്നെങ്കില് എനിക്കത്ഭുതമോ ജാള്യതയോ നിരാശയോ ഒന്നുംതന്നെ ഉണ്ടാകുന്നതുമല്ല.\nഇനി ഞാന് നിറുത്തട്ടെ. താങ്കള്‍ക്കു സമ്മതമുള്ളപക്ഷം അരുണോദയം ബുക്ക് സ്റ്റാള് (വടക്കാഞ്ചേരി), പി.കെ ബ്രദേഴ്‌സ് (കാലിക്കട്ട്) ഇവര്‍ക്കു ഞാന് കത്തെഴുതാം. താങ്കളുടെ പുസ്‌തകങ്ങളെക്കുറിച്ച് മുണ്ടശ്ശേരി വിചാരിച്ചാല് മംഗളോദയത്തിലും എസ്.കെ പൊറ്റക്കാട്ട് വിചാരിച്ചാല് പി.കെ ബ്രദേഴ്‌സിലും ഇക്കാര്യത്തില് ഒരു തൂവല് കൊഴിഞ്ഞുവീഴുന്നത്ര നിഷ്‌പ്രയാസതയോടെ നിര്‍വഹിക്കപ്പെടാം. സാദ്ധ്യമെങ്കില് അവരെ സമീപിക്കൂ.\nശ്രീ ചങ്ങമ്പുഴ അദ്ദേഹത്തിന്റെ ഗുരുനാഥനായ ഡാക്‌ടര് ഗോദവര്‍മ്മയ്‌ക്കയച്ച സുദീര്‍ഘമായ ഒരു കത്ത് അദ്ദേഹത്തിന്റെ ജീവിതത്തിലെ സുപ്രധാനമായ ഒരു ഘട്ടത്തിലെ ചിന്താഗതികളെ വ്യക്തമാക്കുന്നു.\n411,17 Thursday. 630 p.m\nകോളേജിലെ മേല്‍വിലാസത്തില് ഞാന് തിരുമേനിക്ക് ഒരു കത്തയച്ചിട്ടുണ്ട്. അതു തിങ്കളാഴ്‌ചയേ തിരുമേനിയുടെ കൈവശം കിട്ടുകയുള്ളൂ എന്നു പിന്നീടാണു ഓര്‍മ്മവന്നത്. അതുകൊണ്ട് വീണ്ടും എഴുതുന്നു.\n`മലയാളത്തിലെ ഭാവാത്മക കാവ്യങ്ങള്' (Lyric Poetry in Mal: Literature) എന്ന വിഷയത്തെ ആധാരമാക്കി അവിടത്തെ കീഴില് ഗവേഷണം നടത്തുവാന് ഞാന് ആശിക്കുന്നു. ഈ വിഷയം പോരാ എന്നു തോന്നുന്നപക്ഷം തിരുമേനി നിര്‍ദ്ദേശിക്കുന്ന ഏതുവിഷയവും സന്തോഷപൂര്‍വ്വം സ്വീകരിക്കാന് ഞാന് സന്നദ്ധനാണ്. തിരുമേനിയുടെ ഉപദേശങ്ങളും ഹൃദയപൂര്‍വ്വമുള്ള സഹായവും ലഭിച്ചാല് വിഷയത്തെക്കുറിച്ച് എനിക്കു ഭയപ്പെടേണ്ടതായിട്ടില്ലല്ലോ.\nപ്രിയപ്പെട്ട തിരുമേനീ, ഞാന് ഒരു പാവമാണ്, പട്ടിണിക്കാരനാണ്, ഒരു കുടുംബത്തിന്റെ ഭാരം കരുത്തറ്റ ചുമലുകളില് താങ്ങിക്കൊണ്ട് ജീവിതവുമായി മല്ലടിക്കുന്ന ഒരു ഹതഭാഗ്യനാണ്. ശ്രമിച്ചാല് എനിക്കിവിടെ, ആലുവായില്, അലൂമിനിയം ഫാക്ടറിയിലോ മറ്റോ പത്തു മുപ്പതുരൂപാ ശമ്പളത്തില് ഒരു ഗുമസ്ഥന്റെ പണി കരസ്ഥമാക്കാന് സാധിക്കും. പക്ഷെ, തിരുമേനി തന്നെ ദയവുചെയ്‌ത് ഒന്നാലോചിച്ചുനോക്കൂ! എനിക്കെന്തു മേല്‍ഗതിയാണ് അതില് നിന്നും ഉണ്ടാവുക? നിത്യദാരിദ്ര്യത്തില് നീറിനീറി ജീവിതം നശിപ്പിക്കയല്ലാതെ എനിക്കെന്തു പോംവഴിയാണുണ്ടാവുക? ഈ ചിന്തയാണ്, ഗവേഷണവിദ്യാര്‍ത്ഥിയാകുവാന് എന്നെ പ്രേരിപ്പിക്കുന്നത്.\nപ്രിയപ്പെട്ട തിരുമേനീ, തിരുമേനിക്കുതന്നെ എന്റെ സ്ഥിതിഗതികള് അറിയാമല്ലോ. മഹാമതികളും ഉദാരമനസ്‌കരുമായ പലരുടേയും സഹായസഹകരണങ്ങള്‍കൊണ്ടു മാത്രമാണ് എനിക്ക് എന്റെ കലാശാലാവിദ്യാഭ്യാസം ഈ നിലയിലെങ്കിലും പരിപൂര്‍ണ്ണമാക്കാന് സാധിച്ചത്. ക്ലാസ്സുകിട്ടാഞ്ഞതില് എനിക്കു ലേശംപോലും കുണ്‌ഠിതമില്ല. കാരണം കലാശാലാവിദ്യാഭ്യാസം പോലും ഞാന് സ്വപ്‌നം കണ്ടിരുന്ന ഒന്നല്ല എന്നതാണ്. ഈശ്വരന്റെ അനുഗ്രഹവും, ഭവാദൃശന്മാരായ ഗുരുജനങ്ങളില് നിന്നും സിദ്ധിച്ചിട്ടുള്ള ആ `ഗുരുത്വ'വുമാണ് എനിക്ക് താങ്ങും തണലുമായിത്തീര്‍ന്നിട്ടുള്ളത്. കിട്ടുന്നതുകൊണ്ട് സന്തോഷിക്കുക, കിട്ടാത്തതിനെക്കുറിച്ച് കുണ്‌ഠിതപ്പെടാതിരിക്കുക' ഈ മുദ്രാവാക്യത്തോടുകൂടിയാണ് ഞാന് എന്റെ ജീവിതം മുന്നോട്ടുകൊണ്ടുപോകുന്നത്. എത്ര കനത്ത വിഷാദാത്മകത്വവും എന്നെ അടിപ്പെടുത്തുകയില്ല; എത്ര കറുത്തിരുണ്ട കാര്‍മേഘത്തിലും ഒരു നേരിയ രജതരേഖയെങ്കിലും കണ്ടേയ്‌ക്കാമെന്ന വിശ്വാസം എനിക്കുണ്ട്. അതില്ലായിരുന്നെങ്കില് മി. രാഘവന്‍പിള്ളയ്‌ക്കു മുന്‍പുതന്നെ ഞാന് ആത്മഹത്യ ചെയ്യുമായിരുന്നു.\nഈ ചുരുങ്ങിയ ജീവിതകാലത്തിനുള്ളില് ഞാന് അനുഭവിക്കാത്ത സങ്കടമില്ല. ഞാന് ഏകാന്തമായി കൂരിരുട്ടത്തിരുന്ന് എത്രയെത്ര രാത്രികളില് ഉള്ളുപൊട്ടിക്കരഞ്ഞിട്ടുണ്ടെന്നു തിരുമേനിക്കറിയാമോ? സര്‍വ്വേശ്വരന്റെ പാദങ്ങളില് സമര്‍പ്പിക്കട്ടെ ആ ബാഷ്‌പബിന്ദുക്കള് ഒന്നുംതന്നെ വിഫലമായിട്ടില്ല. മനുഷ്യനെ എനിക്കു ഭയമില്ല; പക്ഷെ ഈശ്വരനെ ഞാന് ഭയപ്പെടുന്നു. ആ മഹാപരീക്ഷകന്റെ മുമ്പില് ഈ ലോകത്തിലുള്ള സകലരും ഒന്നുപോലെ പരീക്ഷ്യന്മാര് മാത്രമായിരിക്കുമെന്നും എനിക്കറിയാം, അവിടെ എനിക്കു തലകുനിക്കേണ്ടി വരികയില്ല.\nപ്രിയപ്പെട്ട തിരുമേനീ, നാം എല്ലാവരും വെറും പുഴുക്കള് മാത്രമാണ്! കാലത്തിന്റെ നേര്‍ത്ത ഊത്തുമതി. ബലിഷ്‌ഠരെന്നഹങ്കരിച്ചു തലപൊക്കിനില്‍ക്കുന്ന നമ്മെ ദയനീയമാംവിധം നിലംപതിപ്പിക്കാന്! വ്യക്തികളുടെ കഥയെടുക്കുന്നതെന്തിന്? മഹാസാമ്രാജ്യങ്ങളെത്തന്നെ നോക്കൂ! ചരിത്രാദ്ധ്യായങ്ങളില്‍ക്കൂടി കണ്ണോടിക്കുമ്പോള് ലോകൈകവീരന്മാരെന്നഭിമാനിച്ചഹങ്കരിച്ചിരുന്ന മഹാരഥന്മാരായ എത്രയെത്ര ഏകച്ഛത്രാധിപതികളുടെ തലയോടുകളാണ് `വിധി' കാല്‍കൊണ്ടു തട്ടി കന്ദുകക്രീഡ നടത്തുന്നതായി നാം കാണുന്നത്! അവര് ജീവിച്ചിരുന്ന കാലത്ത്, അവരുടെ സൗഭാഗ്യം അതിന്റെ മൂര്‍ദ്ധന്യാവസ്ഥയില് എത്തിയകാലത്ത്, അവരുടെ പരിസരം കിടുകിടുത്തിരിക്കാം. എന്നാല് ഇന്നോ?\nപ്രിയപ്പെട്ട തിരുമേനീ, ഒന്നാലോചിച്ചുനോക്കൂ! നാം എല്ലാവരും ഒന്നുപോലെ വെറും മിഥ്യാഭിമാനത്തിനധീനരായി ജീവിക്കുന്നവരല്ലേ? നാം വലിയ പണ്ഡിതന്മാരെന്നു, സമര്‍ത്ഥന്മാരെന്നു, അഭിമാനിക്കുന്നു! എന്നാല് നമ്മുടെ പാണ്ഡിത്യത്തെ, നമ്മുടെ സാമര്‍ത്ഥ്യത്തെ യഥാര്‍ത്ഥമായി നാംതന്നെ ഒന്നളന്നുനോക്കുവാന് തുനിഞ്ഞാല്, മനസ്സാക്ഷിയുടെ കഴുത്ത് ഞെക്കുവാന് നമ്മുടെ കൈ വിറയ്‌ക്കാതിരിക്കുകയാണെങ്കില്, നമിക്കു വല്ല അഭിമാനത്തിനും വഴിയുണ്ടോ? ഇല്ല. ഒരിക്കലുമില്ല. എല്ലാം തികഞ്ഞവരായി ലോകത്തില് ആരുമില്ല. എന്നെക്കാള് പഠിപ്പുകുറഞ്ഞ ഒരുവന്റെ മുമ്പില് ഞാന് പണ്ഡിതനാണ്. എന്നെക്കാള് പണ്ഡിതനായ ഒരുവനെ സമീപിക്കുമ്പോള് എനിക്കു തലകുനിക്കേണ്ടി വരുന്നു. അതേ പണ്ഡിതന്‍തന്നെ അതിനേക്കാള് വലിയ ഒരു പണ്ഡിതന്റെ മുമ്പില് ബദ്ധാഞ്‌ജലിയായി നിലകൊള്ളുന്നു. എനിക്കൊരു പ്രത്യേകമണ്ഡലത്തില് വിജയപതാക പാറിക്കാന് സാധിച്ചേക്കാം: മറ്റൊരാള്‍ക്കു മറ്റൊരു മണ്ഡലത്തിലായിരിക്കാം. ഞാന് അതിവിദഗ്‌ദ്ധനെന്നു പ്രശംസയ്‌ക്കു പാത്രീഭൂതനായിച്ചമയുന്ന ഒരു മേഖലയില്, മറ്റൊരാള് മങ്ങിപ്പോകുന്നു; അയാളുടെ പ്രവര്‍ത്തനമേഖലയെ സമീപിക്കുമ്പോള് ഞാന് മങ്ങിപ്പോകുന്നു. അത്രമാത്രം.\nമലയാളം ഓണേഴ്‌സിനു ക്ലാസ്സ് കിട്ടിയില്ല എന്നുള്ളതു പോകട്ടെ; ഞാന് അതില് തോറ്റുപോയി എന്നുതന്നെ വിചാരിക്കുക.\nഎന്നാലും എനിക്കു മലയാളം അറിഞ്ഞുകൂടായിരുന്നുവെന്നു `കേരളം' പറയുകയില്ലെന്നെനിക്കുറപ്പുണ്ട്; ഒരുപക്ഷേ, ഇന്നത്തെ കേരളം പറഞ്ഞാലും, എന്റെ ശവകുടീരം ചൂണ്ടിക്കാണിച്ച് നാളത്തെ കേരളം അങ്ങനെ പറയുകയില്ലെന്ന് എനിക്കുറപ്പുണ്ട്. ഞാന് പിന്നെ എന്തിന് കുണ്‌ഠിതപ്പെടുന്നു? മനുഷ്യനു പരമാവധി നൂറ്റിരുപത് സംവല്‍സര്‌കാലത്തെ ആയുസ്സല്ലേ ഉള്ളൂ?\nഒരുപക്ഷെ എനിക്കു ചിരട്ടയെടുത്ത് പിച്ചതെണ്ടുവാനായിരിക്കും ഈശ്വരന് വിധിച്ചിട്ടുള്ളത്. അങ്ങിനെവന്നാലും ഞാന് ഈശ്വരനെ നിന്ദിക്കയില്ല. പക്ഷെ മനുഷ്യന്റെ അഹങ്കാരത്തിനു മുമ്പില് ഞാന് അന്നും വഴങ്ങിക്കൊടുക്കുകയില്ല കഷ്ടം! മനുഷ്യന്! മൂക്കൊന്നുവിയര്‍ത്താല് മലര്‍ന്നടിയുന്ന മനുഷ്യന്! അവന്റെ സൗഭാഗ്യസോപാനം എത്രകാലത്തേയ്‌ക്ക്! അവന്റെ അധികാരഗര്‍വ്വം എത്ര കാലത്തേയ്‌ക്ക്!\nപ്രിയപ്പെട്ട തിരുമേനീ, അങ്ങ് ഉദാരമതിയും മഹാമനസ്‌കനുമാണെന്ന് എനിക്കു നിശ്ചയമുണ്ട്. അതുകൊണ്ടാണ് ഞാന് അങ്ങേയ്‌ക്കിങ്ങനെ തുറന്ന കത്തെഴുതുന്നത്. അങ്ങ് ഈ കത്ത് നശിപ്പിക്കരുത്. ഈ കത്തിന്റെ ഒരുപ്രതി ഞാനും സൂക്ഷിക്കുന്നുണ്ട്. അങ്ങയുടെ ഔദാര്യസാഗരത്തില് നിന്നും ഒരു ചെറുബിന്ദുവിനു വേണ്ടിയുള്ള വിനീതമായ ഒരഭ്യര്‍ത്ഥനയാണീ കത്ത് എന്ന് അവിടുന്നറിഞ്ഞാല്‍ക്കൊള്ളാം. അങ്ങ് ഒരു സാഹിത്യകാരനാണ്. എന്റെ എളിയ നിലയില് ഞാനും ആ വര്‍ഗ്ഗത്തില്‍പ്പെട്ട ഒരാള്‍തന്നെ. ഈ ബന്ധത്തിനുപുറമേ പരമപാവനമായ ഗുരുശിഷ്യബന്ധവും നാം തമ്മിലുണ്ട്. ആ പവിത്രവും സുദൃഢവുമായ ബന്ധത്തെ ആധാരമാക്കിയാണ് ഞാന് ഈ അഭ്യര്‍ത്ഥനയുമായി അങ്ങയെ സമീപിക്കുന്നത്. അങ്ങ് എന്നെ സഹായിക്കണം. സര്‍വ്വപ്രകാരത്തിലും സാധുവായ എന്നെ അങ്ങ് സഹായിക്കണം!\nഎന്റെപേരില് തിരുമേനിക്ക് അല്‌പം ഒരസുഖമുണ്ടെന്ന് എനിക്കറിയാം. എന്നോട് ചിലര് അത് പറഞ്ഞിട്ടുണ്ട്. എന്നാല് തിരുമേനിക്കങ്ങിനെ തോന്നാന് വഴിയില്ലെന്നായിരുന്നു എന്റെ വിശ്വാസം; ഞാന് അവരോടെല്ലാം പറഞ്ഞിട്ടുള്ളതും അതുതന്നെയാണ്. `വാസവദത്ത'യെന്ന അങ്ങയുടെ നാടകത്തിലെ `ഉപഗുപ്‌ത'ന്റെ ഭാഗം ഞാന് അഭിനയിക്കണമെന്ന് തിരുമേനി എന്നോടാവശ്യപ്പെടുകയുണ്ടായി. ഞാന് അങ്ങിനെ സമ്മതിക്കുകയും ചെയ്‌തു. എന്നാല് എനിക്ക് ഉടന് തന്നെ ഇടപ്പള്ളിയിലേയ്‌ക്ക് പോരേണ്ടി വന്നു. അക്കാര്യം ഓര്‍ക്കാതെയാണ് ഞാന് അന്ന് എടുത്തുകൊള്ളാമെന്നേറ്റത്. എന്റെ അമ്മൂമ്മ മരിച്ചിട്ട് ആദ്യം വരുന്ന ശ്രാദ്ധമായിരുന്നു. ആ കര്‍മ്മനിര്‍വഹണത്തിന് ഞാനില്ലാതെ തരമില്ല. ആ പ്രിയപ്പെട്ട മഹാമതി ഇല്ലായിരുന്നു എങ്കില് ചങ്ങമ്പുഴ കൃഷ്‌ണപിള്ള എന്ന പേര് ഇന്നു ലോകം അറികയില്ലായിരുന്നു. അവരുടെ സാമര്‍ത്ഥ്യവും പ്രയത്‌നവും മാത്രമാണ് മൂന്നുപ്രാവശ്യം ലേലത്തിനിട്ട `ചങ്ങമ്പുഴ'ത്തറവാടിനെ വീണ്ടെടുത്തത്.\nആ വന്ദ്യമാതാമഹിയുടെ ശ്രാദ്ധകര്‍മ്മം മരണംവരെ ഞാന് അനുഷ്‌ഠിക്കാതിരിക്കയില്ല. അതുകൊണ്ടുമാത്രമാണ് ഞാന് അന്നതില് പങ്കെടുക്കാതിരുന്നത്. നാടകം നടന്ന ദിവസം ഞാന് ഇവിടെയായിരുന്നു. അല്ലാതെ അതൊട്ടും മനഃപൂര്‍വ്വമായിരുന്നില്ല. അങ്ങനെയാമെന്നു തിരുമേനി തെറ്റിദ്ധരിച്ചിട്ടുണ്ടെന്നാണ് എന്റെ അറിവ്. കുറച്ചു നാളിനു മുന്‍പാണ് എനിക്കതു മനസ്സിലായത്. എന്നാല് അന്നു ഞാന് തെറ്റിദ്ധാരണ തീര്‍ക്കുവാന് തിരുമേനിയെ സമീപിച്ചാല് `അവസരസേവനസ്വഭാവം' എന്റെ പേരില് ശങ്കിക്കുവാന് ഇടയുണ്ട്. അതാണ് അന്നു ഞാന് ആ തെറ്റിദ്ധാരണ തീര്‍ക്കാത്തത്. ഇന്നിപ്പോള് അതിന്റെ ആവശ്യവുമില്ല. ഒരുപക്ഷെ ഗവേഷണത്തിന് എനിക്ക് സൗകര്യം ലഭിച്ചില്ലെങ്കില് തന്നെ എനിക്ക് നിരശപ്പെടേണ്ടതായിട്ടില്ല. എങ്കിലും അങ്ങനെയൊരു തെറ്റിദ്ധാരണ തിരുമേനി ഇനിയും എന്റെപേരില് വച്ചുപുലര്‍ത്തരുതെന്നു കരുതിയാണ് ഇപ്പോള് അത് തുറന്നു പറയുന്നത്. അവസരസേവനസ്വഭാവം എനിക്കില്ലെന്നു തിരുമേനി മുമ്പുതന്നെ അറിഞ്ഞിരിക്കുമെന്നാണെന്റെ വിശ്വാസം. അതുണ്ടായിരുന്നെങ്കില് ഈ തെറ്റിദ്ധാരണ നീക്കി തിരുമേനിയെ പ്രീണിപ്പിക്കേണ്ടതു പരീക്ഷയ്‌ക്കു മുന്‍പോ, അതു കഴിഞ്ഞ ഉടനേയോ ആയിരുന്നു. അന്നൊന്നും ഞാന് അതു സൂചിപ്പിക്കപോലും ചെയ്‌തിട്ടില്ലല്ലോ. വിധിച്ചതേ കിട്ടൂ എന്ന ദൃഢമായ വിശ്വാസം എനിക്കുണ്ട്. പിന്നെ ഞാന് അവസരസേവനത്തിനു ഒരുങ്ങുന്നതെന്തിന്? എന്റെ ഞരമ്പുകളില് പ്രവഹിക്കുന്ന കലര്‍പ്പറ്റ രക്തമാണ്. ഇന്ന് ഏറ്റവും ദരിദ്രന്മാരാണു ഞങ്ങള് എങ്കിലും, ചരിത്രപ്രഖ്യാതമായ ഒരു കുടുംബത്തിലാണ് എന്റെ ജനനം. പക്ഷെ തിരുമേനി അതൊന്നും അറിഞ്ഞിരിക്കയില്ല. അല്‌പം പറയാം.\n`ചങ്ങമ്പുഴത്തറവാട് ഒരു പ്രഭുകുടുംബമായിരുന്നു. ഏതാണ്ടിരുപത് കൊല്ലത്തിനു മുമ്പുവരെ വമ്പിച്ച സമ്പത്തു ഞങ്ങള്‍ക്കുണ്ടായിരുന്നു. എന്നാല് പിടിപ്പില്ലാത്ത കാരണവന്മാര്, കാമഭ്രാന്തുമൂലം അവരുടെ പ്രഗത്ഭകളായ അവരുടെ താല്‍ക്കാലിക പ്രണയിനിമാരുടെ മുമ്പില് കാണിക്കയര്‍പ്പിച്ച് സര്‍വ്വവും നശിപ്പിക്കയാണുണ്ടായത്. കൊച്ചിയും കോഴിക്കോടും തമ്മില് തുടര്‍ച്ചയായി ഏറെക്കാലം നീണ്ടുനിന്ന യുദ്ധത്തില് `ഇടപ്പള്ളി' രാജാവ് സാമൂതിരിയുടെ സഹായിയായിരുന്നു എന്നു തിരുമേനിക്കറിയാമല്ലോ. എന്റെ പൂര്‍വ്വികരായ മാതുലന്മാരില് ഒരാളായ `മാര്‍ത്താണ്ഡപ്പണിക്കരായിയിരുന്നു ഇടപ്പള്ളി രാജാവിന്റെ പടനായകന്, പോര്‍ട്ടഗീസുകാരും, ഡച്ചുകാരും മറ്റുമായി നേരിടേണ്ടിവന്ന യുദ്ധങ്ങളില് അദ്ദേഹം സധീരം പോരാടി വിജയം നേടിയിട്ടുണ്ട്. സംപ്രീതനായ തമ്പുരാന് അദ്ദേഹത്തിന്റെ യുദ്ധവൈദഗ്‌ദ്ധ്യത്തിനു സമ്മാനമായി അനേകം പുരയിടങ്ങളും നിലങ്ങളും കരം ഒഴിവായി അദ്ദേഹത്തിനു വിട്ടുകൊടുത്തു.\nആ സ്വത്താണ് തലമുറകളായി ഞങ്ങള് അനുഭവിച്ചുപോന്നത്. ഒടുവില് തമ്പുരാനുമായി സ്വരച്ചേര്‍ച്ചയില്ലാതെ വരികയാല് ആ പടനായകനമ്മാവന് പതിനെട്ടായുധങ്ങളും ശരീരത്തില്‍വെച്ചുകെട്ടി, ഇടപ്പള്ളി ഗണപതിയുടെ മുമ്പില് കെട്ടിഞാന്ന് ആത്മഹത്യചെയ്‌തു. അദ്ദേഹത്തെ ഇന്നും ഇവിടെ ഒരു ഭദ്രകാളിക്ഷേത്രത്തില് പ്രതിഷ്‌ഠിച്ച് നാട്ടുകാരും രാജകുടുംബവും പൂജിച്ച് പോരുന്നുണ്ട്. അദ്ദേഹം ഉപയോഗിച്ചിരുന്ന ഒരു വാള് ഇന്നും എന്റെ വീട്ടിലെ അറയില് ഇരിപ്പുണ്ട്. ഞങ്ങള് രാജഭക്തന്മാരാണ്! പൊന്നുതിരുമേനിമാര്‍ക്കുവേണ്ടി ഉയിരും ഉടലും അര്‍പ്പിക്കുവാന് സന്നദ്ധരാണ്! അവരുടെ രക്തം ഉള്‍ക്കൊള്ളുന്ന ഞാന് എങ്ങനെ മറ്റൊരുവിധത്തിലായിത്തീരും? തിരുമേനിയുടെ നിയോഗത്തെ ഞാന് നിരസിച്ചതായിരുന്നില്ല. എനിക്കതു സാധിക്കാതെപോയി എന്നേയുള്ളൂ. തിരുമേനി മഹത്തായ എന്തെങ്കിലും ഈ ശിഷ്യനോട് ഒന്നു പറഞ്ഞുനോക്കൂ! എന്റെ ഗുരുഭക്തി അപ്പോള് വെളിവാകും. പ്രിയഗുരോ, പൊന്നുതിരുമേനീ, ഞാന് അവിടത്തെ ധിക്കരിച്ചു എന്നു ധരിക്കരുത്. ഞാന് ഇന്നിതുവരെ എന്റെ ഗുരുക്കന്മാരെ ആരെയും ധിക്കരിച്ചിട്ടില്ല. പാശ്ചാത്യപരിഷ്‌കാരം എന്റെ കണ്ണുകളെ മഞ്ഞളിപ്പിച്ചിട്ടില്ല. അവരുടെ അനുഗ്രഹം കൊണ്ടു മാത്രമേ ജീവിതത്തില് ഗതികിട്ടുകയുള്ളൂവെന്നു ഞാന് ദൃഢമായി വിശ്വസിക്കുന്നു.\nഞാനും മരിക്കും, തിരുമേനിയും മരിക്കും, നാം ആരും ചിരഞ്‌ജീവികളല്ല എന്നും അവിടന്നു കലാശാലാ പ്രഫസറും ഞാന് ഗവേഷണാനുവാദാഭ്യര്‍ത്ഥിയുമായി നിലനില്‍ക്കുന്നതുമല്ലോ. ഈ സ്ഥിതിയെല്ലാം മാറിപ്പോകും. ഈ ചുരുങ്ങിയ ജീവിതകാലം നാം എന്തിനു തെറ്റിദ്ധാരണകളെക്കൊണ്ടും പരിഭവങ്ങളെക്കൊണ്ടും കരിപിടിപ്പിക്കുന്നു? തിരുമേനിയെ ആരാധിക്കുന്ന ഒരുവനാണു ഞാന്. തിരുമേനിയും ഉള്ളൂരും തമ്മില് `മലയാളരാജ്യ'ത്തില് നടന്ന വാദപ്രതിവാദകോലാഹലങ്ങളാണ് ആദ്യമായി എന്നെ തിരുമേനിയുടെ ആരാധകനാക്കിയത്. അന്നു ഞാനൊരു കലാശാലാ വിദ്യാര്‍ത്ഥിയായിരുന്നില്ല. ഇവിടെ വായനശാലയില് ഞാന് തിരുമേനിയുടെ ഭാഗംപിടിച്ച് എത്ര പടവെട്ടിയിട്ടുണ്ടെന്നു തിരുമേനിക്കറിയാമോ? ആ ആരാധന മാത്രമാണ് 1110 കന്നിമാസം 24ാം നു ആര്‍ട്ട്‌സ് കോളേജില് വന്നു എന്റെ ആദ്യത്തെ കൃതിയായ ബാഷ്‌പാഞ്‌ജലി അവിടേയയ്‌ക്കു സംഭാവന തരുവാന് എന്നെ പ്രേരിപ്പിച്ചത്. തിരുമേനി ഒന്ന് തിരക്കിനോക്കൂ. എന്റെ കൃതികള് പാരിതോഷികമായി എത്രപേര്‍ക്ക് കൊടുത്തിട്ടുണ്ടെന്ന്! ഉള്ളൂര്, വള്ളത്തോള് തുടങ്ങിയ മഹാകവികള്‍ക്കുപോലും `ചങ്ങമ്പുഴ' പാരിതോഷികം കൊടുക്കാറില്ല. എന്റെ `സങ്കല്‌പകാന്തി'ക്ക് ഉള്ളൂരിനെക്കൊണ്ട് അവതാരിക എഴുതിച്ചതുതന്നെ മറ്റുചില സുഹൃത്തുക്കളുടെ നിര്‍ബന്ധംകൊണ്ടു മാത്രമാണ്.\nപിന്നെ ഞാന് സ്‌നേഹിക്കുന്നവര്‍ക്കു തീര്‍ച്ചയായും എന്റെ കൃതികള് കൊടുക്കും. അവരുടെ അഭിപ്രായങ്ങളെ ഞാന് സ്വീകരിക്കും. ആ നിലയില് പരസ്‌പരം കാണാതെതന്നെ, അങ്ങയെ സ്‌നേഹിച്ചു തുടങ്ങിയ ഒരാളാണ് ഞാന്! അന്നൊന്നും അങ്ങയുടെ ശിഷ്യനായിത്തീരുവാനുള്ള ഭാഗ്യം എനിക്കുണ്ടാകുമെന്നും ഞാന് കരുതിയിരുന്നില്ല. ഏതായാലും ഞാന് അങ്ങയുടെ ശിഷ്യനും അങ്ങ് എന്റെ വന്ദ്യഗുരുഭൂതനുമായി. ആ ബന്ധത്തിനു ബാഹ്യങ്ങളായ പരിണാമഭേദങ്ങള് ഒന്നും ബാധകമാവുകയില്ല. അങ്ങനെ വെറുത്താലും ഞാന് അങ്ങയെ സ്‌നേഹിക്കും ആരാധിക്കും. എന്തുകൊണ്ടെന്നാല്\nവളരെക്കൊല്ലങ്ങള്‍ക്കു മുമ്പുതന്നെ ഞാന് അങ്ങയെ സ്‌നേഹിച്ചുതുടങ്ങി. ആരാധിച്ചുതുടങ്ങി.\nസാമാന്യത്തിലധികം ദീര്‍ഘിച്ചുപോയ ഈ കത്ത് ഇനിയെങ്കിലും അവസാനിപ്പിക്കട്ടെ. അങ്ങയ്‌ക്കു എന്റെ പേരില് കനിവുള്ളപക്ഷം എനിക്ക് കഴിവുള്ള സഹായങ്ങള് ചെയ്‌തുതന്നാല് കൊള്ളാം. മറുപടി ഏതായാലും അയച്ചുതരണമെന്നപേക്ഷ.\nതിരുമേനിക്കു സമര്‍പ്പിച്ചിട്ടുള്ള പുസ്‌തകം `മംഗളോദയ'ക്കാര് അച്ചടിച്ചു തുടങ്ങി. കടലാസിന്റെ വിലയും കിട്ടാനുള്ള വിഷമവുംകൊണ്ട് കാലതാമസം നേരിടുന്നു. ഈയിടെ പ്രസിദ്ധീകരിച്ച മറ്റൊരു പുസ്‌തകം `പാരിതോഷിക'മായി അയയ്‌ക്കുന്നു. സദയം സ്വീകരിക്കണേ! അറിവില്ലായ്‌മയാല് എന്തെങ്കിലും ഞാന് പരുഷമായി പറഞ്ഞുപോയിട്ടുണ്ടെങ്കില് മാപ്പുതരണേ! ഞാന് തിരുമേനിയുടെ ശിഷ്യനല്ലേ? ഗുരുദേവനോട്, അതും രാജവംശത്തില്‍പ്പെട്ട സംസ്‌കാരസമ്പന്നനായ വിശാലഹൃദയനോട്, രാജഭക്തനായ ഒരു വിനീതശിഷ്യന് എന്തും തുറന്നുപറയാമെന്ന വിശ്വാസത്തോടെയാണിതെഴുതുന്നത്. ഈ കത്ത് നശിപ്പിക്കരുതെന്ന് ഒരിക്കല്‍ക്കൂടി അപേക്ഷിച്ചുകൊണ്ട്,\nA Malayalam Monthly\nDevoted To Art, Literature and Science\nRef. No\tTrichur, 09-09-1120\nMy Dear Guptan,\nകത്തുകിട്ടി. വളരെ സന്തോഷിക്കുന്നു. മദ്ധ്യാഹ്നസമയത്തു കണ്ട ആ അത്ഭുതസ്വപ്‌നം എനിക്കു നന്നെ പിടിച്ചു. ഒന്നാംതരം ഒരു Symbol ആണത്. ഒരു നല്ല കവിത എഴുതുവാനുള്ള theme ആണത്.\nതാങ്കളുടെ കത്ത് കിട്ടുന്നതിന് മുമ്പ് തന്നെ ഞാന് നിശ്ചയിച്ചിരുന്നതാണ് `പുസ്‌തകനിരൂപണ'ത്തെ സംബന്ധിച്ച സംഗതി. മാസികയുടെ പ്രവര്‍ത്തനത്തെ സംബന്ധിച്ചടുത്തോളം എനിക്കാണ് കൂടുതല് ചുമതലയുള്ളത്. താങ്കളെ ഞാന് കാലേ തന്നെ ഉദ്ദേശിച്ചിരുന്നു. എന്റെ അഭിപ്രായം ഞാന് മാസിക ഉടമസ്ഥനെ (A.K.T.K.M. Vasudevan Nambuthiripad) അറിയിക്കുകയും അദ്ദേഹം അതിനെ സസന്തോഷം സ്വാഗതം ചെയ്യുകയും ചെയ്‌തു. താങ്കളെ കൂടാതെ മി. ഏ ബാലകൃഷ്‌ണപിള്ള എം.പി.പാള്, കുറ്റിപ്പുഴ, ഇടപ്പള്ളി സി. നാരായണപിള്ള, പാറാ; ഉറു; തരകന്; എം. എസ്. ദേവദാസ്; കുട്ടിക്കൂഷ്‌ണമാരാര് എന്നിവരെക്കൂടി പുസ്‌തകനിരൂപണത്തിലേയ്‌ക്കായി ക്ഷണിച്ചിട്ടുണ്ട്. ഔദ്യോഗികമായി അയച്ചിരുന്ന കത്തു കിട്ടിയിരിക്കുമല്ലോ.\nഒരു നല്ല നോവല് തര്‍ജ്ജമ ചെയ്‌താല് കൊള്ളാം. International Literatureല്‍പ്പെട്ട ഏറ്റവും നല്ല പുസ്‌തകങ്ങള് തര്‍ജ്ജമ ചെയ്യിപ്പിച്ചു പ്രസിദ്ധപ്പെടുത്തുവാന് ഞങ്ങള് (മംഗളോദയം പ്രസ്സ്) ഉദ്ദേശിക്കുന്നു. ഞാനും മി. മുണ്ടശ്ശേരിയും മാത്രമാണ് അതിന്റെ ചുമതലക്കാര്. പുസ്‌തകം തര്‍ജ്ജമ ചെയ്യുന്നപക്ഷം entire copy right പ്രസ്സിനു കൊടുക്കേണ്ടി വരും. ഓരോ സാഹിത്യത്തെക്കുറിച്ചും ഞാനും മി. മുണ്ടശ്ശേരിയും ഓരോ നിരൂപണഗ്രന്ഥങ്ങള് പുറത്തുകൊണ്ടുവരുന്നതാണ്. ഈ ശാഖയില് ആദ്യമായി പുറത്തുവരുന്ന പുസ്‌തകങ്ങള് മി. ഏ. ബാലകൃഷ്‌ണപിള്ളയുടെ `റഷ്യന് ചെറുകഥകള്' എന്ന പുസ്‌തകവും എന്റെ `റഷ്യന് സാഹിത്യം' എന്ന പുസ്‌തകവുമാണ്.\nതാങ്കള് ഇതുവരെ എഴുതിയിട്ടുള്ള ലേഖനങ്ങള് എല്ലാം ചേര്‍ത്തു പുസ്‌തകരൂപത്തില് പ്രസിദ്ധപ്പെടുത്തരുതോ? ഇവിടെ അതു ശരിപ്പെടുത്താം.\nതാങ്കള് ഇവിടെ വന്ന അവസരത്തില് കാണാന് സാധിക്കാത്തതില് കുണ്‌ഠിതപ്പെടുന്നു. ഒരുദിവസം പോറ്റിയെകണ്ടു. പുളിമാനയുടെ കത്തുകള് വരാറുണ്ട്.\n`മദിരോത്സവം' അച്ചടിതുടങ്ങി. അവതാരികയ്‌ക്കു അമാന്തം നേരിടുന്നതുകൊണ്ട് പ്രസിദ്ധീകരണവും അമാന്തിക്കുമെന്നേയുള്ളൂ.\n`മംഗളോദയത്തിന്റെ ആവശ്യമുള്ള ലക്കങ്ങള് തെരഞ്ഞെടുക്കാന് ഏര്‍പ്പാടു ചെയ്‌തിട്ടുണ്ട്. ഇവിടെ കിട്ടാവുന്ന ലക്കങ്ങളെല്ലാം അയച്ചുതരാം. വിമര്‍ശനവിഷയത്തില് താങ്കള് കൂടുതല് മനസ്സിരുത്തണമെന്നും കൂടുതല് വായിക്കണമെന്നും എനിക്കപേക്ഷയുണ്ട്. കാരണം, താങ്കളില് ഒരു സാങ്‌ബോവിനേയും വാള്‍ട്ടര്‍പേറ്ററിനെയും ഒരുമിച്ചു ഞാന് ദീര്‍ഘദര്‍ശനം ചെയ്യുന്നുണ്ട്. നല്ല നല്ല സാഹിത്യനിരൂപണങ്ങള് നമുക്ക് ധാരാളം ഉണ്ടാകേണ്ടിയിരിക്കുന്നു. മി. മുണ്ടശ്ശേരിക്കു എന്തെല്ലാം ദോഷമിരുന്നാലും നിരൂപണത്തെ ഒരു കലയാക്കി മാറ്റുവാന് ആദ്യമായി മലയാളത്തില് ശ്രമിച്ച ആള് അദ്ദേഹമാണെന്നുള്ളതില് സംശയമില്ല. ആ പദ്ധതിയെ കൂടുതല് ആകര്‍ഷകവും വിശാലവും, സ്വതന്ത്രവും, ദോഷരഹിതവുമാക്കിത്തീര്‍ക്കുവാന് താങ്കള്‍ക്ക് കഴിവുണ്ട്. ഒരു നിമിഷംപോലും പാഴാക്കാതെ പരിശ്രമിച്ചുകൊണ്ടേയിരിക്കണം. ശേഷം അടുത്തതില്.\nസ്വ. ചങ്ങമ്പുഴ (ഒപ്പ്)\nചങ്ങമ്പുഴ തന്റെ ബാല്യകാല സഖിയായ കൊച്ചമ്മുവിന്, വയലറ്റു മഷികൊണ്ട് കുനുകുനുന്നനെയുള്ള ചെറിയ അക്ഷരത്തില് എഴുതിയ കത്ത്. ആത്മകഥയായ തുടിക്കുന്ന താളിലും, ബാഷ്‌പാഞ്‌ജലിയിലെ `പ്രതിജ്ഞ' എന്ന കവിതയിലും ചങ്ങമ്പുഴയുടെ ഏകനോവലായ കളിത്തോഴിയിലെ നായികാസങ്കല്‍പ്പത്തിലും കൊച്ചമ്മുവിന്റെ സാന്നിദ്ധ്യം ഉണ്ട്. സാധാരണബുക്കിന്റെ രണ്ടു കടലാസ്സില് നാലുപുറങ്ങളിലുള്ള കത്തില്, ഓരോ വശത്തെയും മാര്‍ജ്ജിനില് ഒപ്പിട്ടിട്ടുണ്ട്. കത്തിനടിയില് ഒന്നുംതന്നെ രേഖപ്പെടുത്തിയിട്ടില്ല.\nസമ്പാദകന് - പി.ഐ.ഇഗ്നേഷ്യസ്.\nഇന്നലെ രാത്രി രഹസ്യമായി ഞാന് നിന്റെ ഭവനത്തില് വന്നു. ജനല് പഴുതിലൂടെ അകത്തു കടന്നു. നാലുമണിക്കൂറിലധികം നീയുമായി വിവിധ നര്‍മ്മസല്ലാപങ്ങളില് മുഴുകി കഴിച്ചുകൂട്ടി. നിന്റെ ഓരോ വാക്കും മാധുര്യം വിതുമ്പി തുളുമ്പുന്നവയായിരുന്നു. എന്റെ ഹൃദയത്തെ സംഗീതത്തില് പൊതിയുന്ന ഏതോ ഒരത്ഭുതശക്തി നിന്റെ കൈവശമുണ്ടെന്നാണ് എന്റെ ദൃഢമായ വിശ്വാസം. നീയുമായിട്ടുള്ള സാഹചര്യം ക്ലേശഭൂയിഷ്‌ഠമായ എന്റെ ജീവിതത്തെ ഇടവിടാതിങ്ങനെ തളിര് ചൂടിക്കാറുണ്ട്. നാം ഇങ്ങനെ അടുത്തുപെരുമാറിത്തുടങ്ങിയിട്ടിപ്പോള് ആറു സംവത്സരത്തിലധികമായി. ഇതിനിടയില് പലേ പരിവര്‍ത്തനങ്ങളും എന്റെ ജീവിതഗതിക്കുണ്ടായിട്ടുണ്ടെങ്കിലും നിന്നെ നിശ്ശേഷം വിസ്‌മരിക്കുവാന് മാത്രം എനിക്കു കഴിഞ്ഞിട്ടില്ല. ഞാന് അതിന് മനപൂര്‍വ്വം പരിശ്രമിച്ചിട്ടുണ്ട്. പക്ഷേ അപ്പോഴെല്ലാം മുരടിച്ച പരാജയം മാത്രമാണെനിക്കനുഭവം. നിന്റെ ഭാവിജീവിതത്തെക്കുറിച്ചോര്‍ക്കുമ്പോള് എനിക്കത്യന്തം പരിതാപമുണ്ട്. ഞാന് അധികനാള് താമസിയാതെ ഒരു വിവാഹിതനായിത്തീരും. ആ വസ്‌തുത പലപ്പോഴും ഞാന് നിന്നെ ധരിപ്പിക്കുകയുണ്ടായി. അപ്പോഴെല്ലാം നീയതിന് ഹൃദയപൂര്‍വ്വകം സമ്മതംമൂളുകയാണ് ചെയ്‌തിട്ടുള്ളതെങ്കിലും നീ ആ അവസരങ്ങളില് പ്രകടിപ്പിക്കുന്ന പുഞ്ചിരികളുടെ പിന്നില് ലോകത്തെ നടുങ്ങിപ്പിക്കുന്ന ഓരോ നെടുവീര്‍പ്പുകള് എന്റെ ദൃഷ്ടികളില്‍പെടാതിരുന്നിട്ടില്ല. ഞാന് നിന്നെ വേര്‍പിരിഞ്ഞുപോകുമെന്ന ചിന്ത നിന്റെ ആത്മാവിനെ വല്ലാതെ വേദനിപ്പിക്കും എന്നെനിക്കറിയാം. പക്ഷെ എന്തുചെയ്യട്ടെ. നിന്നെ കൈക്കൊള്ളുന്നതില് ഇന്നും എനിക്കു പൂര്‍ണ്ണസമ്മതം തന്നെയാണ്. പക്ഷെ എന്റെ പ്രിയപ്പെട്ട മാതാവിനോടുള്ള ശപഥം എനിക്കു പാലിക്കാതെ നിവൃത്തിയില്ല. നിന്നെ ഞാന് എന്റെ ജീവനേക്കാള് സ്‌നേഹിക്കുന്നു. പക്ഷേ ആ സാധുമാതാവിനെ ഞാന് ആരാധിക്കുന്നു.\nഅവര്‍ക്കുവേണ്ടി ഏതൊരുമഹാത്യാഗവും ചെയ്യുന്നതില് എന്റെ ഹൃദയം ഒരിക്കലും ചൂളുകയില്ല...... നീ ആജീവനാന്തം അവിവാഹിതയായിത്തന്നെ കഴിച്ചുകൂട്ടുമെന്നു പറയുന്നു. അതു വാസ്‌തവമായി പരിണമിക്കുമെങ്കില് എനിക്കത്യന്തം സഹതാപമാണ് നിന്നോടുള്ളത്. നിന്റെ ഭാവി ഇരുളടഞ്ഞതാണെന്ന് നീയറിയുന്നില്ല. ഇന്നുതന്നെ നിനക്കു പലേ ജീവിതക്ലേശങ്ങളും അനുഭവിക്കേണ്ടതായിട്ടാണിരിക്കുന്നത്. ഏറെക്കുറെ നീയതനുഭവിച്ചുതുടങ്ങിയിട്ടുമുണ്ട്. നിന്റെ പിതാവിന് വാര്‍ദ്ധക്യമായി. ആ ചിത്രംകൂടി മാഞ്ഞുപോയാല് പിന്നത്തെ സ്ഥിതി എന്താണ്? നിനക്കു താഴെ നിരാശ്രയരായ രണ്ട് സഹോദരികളും ഒരു സഹോദരനും....... നിന്റെ മാതാവിനെപ്പറ്റി എനിക്കു യാതൊരാശങ്കയുമില്ല. ഭക്ഷണമാണവരുടെ ലക്ഷ്യം. അവര് വീട്ടുമൃഗങ്ങളെപ്പോലെ എങ്ങനെയും ജീവിച്ചുകൊള്ളും. ഇന്ന് നിന്റെ ജ്യേഷ്‌ഠസഹോദരിയുടെ നില സാമാന്യം ഭേദപ്പെട്ടതുതന്നെയാണെന്നു പറയാം. പക്ഷേ അതു സ്ഥിരസ്ഥായിയാണോ എന്നു ഞാന് ദൃഢമായി സംശയിക്കുന്നു. അഥവാ അങ്ങിനെയാണെന്നുതന്നെ സങ്കല്‍പ്പിക്കുക. എങ്കില്‍കൂടി നിന്റെ ദുരന്തപരിണാമഘട്ടത്തില് ആ സഹോദരി ഒരു സഹായഹസ്‌തം നിന്റെ നേര്‍ക്കു നീട്ടിത്തരുമെന്ന് എനിക്കു വിശ്വാസമില്ല. യഥാര്‍ത്ഥമാലോചിച്ചാല് നിന്റെ നാളത്തെ സ്ഥിതി പരിതാപകരം തന്നെയാണ്. എനിക്കതില് വലിയ കുണ്‌ഠിതം തോന്നുന്നുണ്ട്. എനിക്ക് ചെലുത്താവുന്ന സ്വാധീനശക്തി മുഴുവന് ഉപയോഗിച്ച് ഞാന് പലപ്പോഴും നിന്നെ പ്രേരിപ്പിച്ചിട്ടുണ്ട്. ഇപ്പോള് ആലോചനയിലിരിക്കുന്ന ആ വിവാഹത്തിനനുകൂലിക്കുവാന് ഇതാ ഇപ്പോഴും ഞാന് നിന്നെ അതിനു നിര്‍ബന്ധിക്കുന്നു. ഏതുകാലത്തും എന്നില്‍നിന്നു കഴിവുള്ള സഹായം നിനക്കു പ്രതീക്ഷിക്കാം....... പക്ഷേ ഓമനേ എന്റെ ജീവിതസരണിക്കുതന്നെ ഇനിയും എന്തെല്ലാം വ്യതിയാനങ്ങളാണു സംഭവിക്കുകയെന്നാര്‍ക്കറിയാം.\nനിന്റെ ഭവനത്തില് നിന്നു മടങ്ങിയെത്തി ഏതാണ്ട് രണ്ടുമണിക്കൂറോളം ഉറങ്ങുകയുണ്ടായി. അതിനുശേഷം ശ്രീദേവിമന്ദിരത്തില് പോയി അപ്പുക്കുട്ടനെ പഠിപ്പിച്ചു.9മണിക്കു ട്യൂട്ടോറിയല് കോളേജില് വന്നു. ഇംഗ്ലീഷും ചരിത്രവും പഠിപ്പിച്ചു. അനന്തരം വീട്ടിലേയ്‌ക്കു പോന്നു. വഴിക്കുവെച്ചു നിന്നെ കണ്ടു. നീ പൂമുഖത്തു മന്ദഹാസംതൂകിക്കൊണ്ടു നില്‌ക്കുകയായിരുന്നു. ഞാന് നിനക്കൊരു ചുംബനം വലിച്ചെറിഞ്ഞുതന്നു. കുണുങ്ങിക്കുണുങ്ങി അകത്തേയ്‌ക്കോടിപ്പോയി.\nകുളികഴിഞ്ഞ് ചേലക്കുളത്ത് മനയ്‌ക്കല് വന്നു. നമ്പ്യാര്‍സാറും ഒരുമിച്ച് സദ്യ ഉണ്ടു. അതിനുശേഷം കിടന്നുറങ്ങി. മൂന്നുമണിക്കു നമ്പ്യാര് വന്നുവിളിച്ചു. ഞങ്ങള് ഒരുമിച്ചു എറണാകുളത്തേയ്‌ക്കു നടന്നുപോയി. പലേ വിഷയങ്ങളെപ്പറ്റിയും ഞങ്ങള് സംസാരിച്ചു. ടാറ്റാക്കമ്പനിയുടെ മുമ്പില്‍വെച്ചു സി. ചന്ദ്രശേഖരമേനോന് ബി.എസ് സിയെ കണ്ടുമുട്ടി. തന്നെ അവിടെ നിയമിച്ചിരിക്കുന്ന വിവരം ആ സുഹൃത്തു ഞങ്ങളെ ധരിപ്പിച്ചു. റെയില്‍വേസ്റ്റേഷനില് വന്നു ഞങ്ങള് രണ്ടുവഴിയായി പിരിഞ്ഞു. ഞങ്ങള് Beach Road ല് കൂടിയാണു പോയത്. വടക്കേപ്പാട്ടു മാധവന്‍നമ്പ്യാരെ കാണേണ്ടതായിരുന്നു ഉദ്ദേശം. മലബാര് സെന്‍ട്രല് ബാങ്കില് ചെന്നന്വേഷിച്ചതില് വടക്കോട്ടുപോയിട്ട് തിരിച്ചെത്തിയിട്ടില്ലെന്നറിഞ്ഞു. വാസുദേവന് നമ്പൂതിരിയുടെ വൈദ്യശാലയില് ഒരുമണിക്കൂറോളം കഴിച്ചുകൂട്ടി. അവിടെ ഇരിക്കുമ്പോള് വടക്കേകോശേരിലെ രവിവര്‍മ്മന് വന്നുകൂടി. തൃപ്പൂണിത്തുറ ഉത്സവത്തിന് വരേണമെന്നദ്ദേഹം ക്ഷണിച്ചു. ഏഴര മണിക്ക് എറണാകുളത്തുനിന്നു മടങ്ങി. ഇടപ്പള്ളിയില്‍വന്നു രാമകൃഷ്‌ണന്റെ പീടികയില് കയറി കാപ്പികുടിച്ചു. നമ്പിയാര്‍സാര് കോശേരിയിലേക്കു പോയി. ഞാന് കുളിയും ഊണും കഴിഞ്ഞപ്പോള് അദ്ദേഹം മടങ്ങിവന്നു. മാധവന്‍നമ്പ്യാര് വന്നിട്ടുണ്ടെന്നും, വെളുപ്പിനുള്ള വണ്ടിക്കു കാസര്‍കോട്ടയ്‌ക്കു പോകുന്നുവെന്നും അദ്ദേഹം പറഞ്ഞു. കൃഷ്‌ണന്‍കുട്ടിമേനോന് എഫ്. എല് പരീക്ഷയ്‌ക്കു വിജയം നേടിയ സന്തോഷവാര്‍ത്തയും സാര് എന്നെ ധരിപ്പിച്ചു. ഞങ്ങള് താന്നിപ്പറമ്പിലേയ്‌ക്കു പോന്നു. അവിടെ വന്നപ്പോള് ശങ്കരനാരായണനും ദാമോദരനും `കോമളവല്ലി' എന്ന നോവല് വായിച്ചുകൊണ്ടിരിക്കയായിരുന്നു. മൂന്നുദിവസത്തിനു മുമ്പ് അവര് സിനിമ കാണുവാന് പോയതും എന്നിട്ട് തൃപ്പൂണിത്തുറയ്‌ക്ക് ഉദ്യോഗം അന്വേഷിച്ചു പോയതാണെന്ന കളവ് പറഞ്ഞതും മറ്റും സൂചിപ്പിച്ചു മൂന്നു മണിക്കൂറിലധികം ശങ്കരനാരായണനെ ഗുണദോഷിച്ചു. ഞങ്ങളുടെ പ്രസംഗം ശങ്കരനാരായണന്റെ ഹൃദയത്തില് തട്ടി. അദ്ദേഹം പശ്ചാത്തപിക്കുന്നുണ്ടെന്നു എനിക്കു മനസ്സിലായി. 6-ാം തീയതി തിങ്കളാഴ്‌ച Commercial Institute ല് ചേരണമെന്നും അതിനു വേണ്ട പണം ഞാന് തന്നുകൊള്ളാമെന്നും പറഞ്ഞു. അദ്ദേഹം അതു സമ്മതിച്ചു. ഞാന് അനന്തരം ഒരു മണിക്കൂര് നേരം വായിച്ചു. പിന്നീടു ഡയറി എഴുതി. മൂന്നുമണിക്ക് ഉറങ്ങാന് കിടന്നു.\nസ്‌നേഹസാന്ദ്രമായ കത്തും ഹൃദയമാധുരിയാല് അനുപദം ആസ്വാദ്യമായ കവിതയും കിട്ടി. ആ ലഘുപദ്യം എന്റെ ഹൃദയത്തില് ഇറക്കിവിടുന്ന വികാരവീചികളെ അതേപടി പകര്‍ത്തുവാന് എന്റെ തൂലികയ്‌ക്കു കെല്‌പില്ല. ഞാന് അതിനുദ്യമിക്കുന്നില്ല. പകല് മുഴുവന് എരിഞ്ഞാളുന്ന കൊടുംവെയിലില് വിയര്‍ത്തൊലിച്ചു വീര്‍പ്പുമുട്ടി മണിക്കൂറുകളെ യുഗസദൃശം തള്ളിനീക്കിക്കൊണ്ട് ബ്രഹ്മാണ്ഡഭാണ്ഡം ഒരു തപ്‌തായഃ പിണ്ഡമായപോലെ ചമഞ്ഞുനില്‍ക്കുന്ന ഈ ഇടപ്പള്ളിയിലെ മണല്‍പ്പരപ്പില് കഴിഞ്ഞുകൂടുന്ന എനിക്ക് ആകര്‍ഷകമായ ഈ സായന്തനം ശാന്തിയും അനിര്‍വചനീയമായ സന്തുഷ്ടിയും അനുഗ്രഹിച്ചരുളുന്നു. മധുരമായ കൊച്ചിന്റെ കവിത ആനന്ദാശ്രുക്കളോടെ ഞാന് പേര്‍ത്തും പേര്‍ത്തും വായിച്ചു. കഴിഞ്ഞുപോയ കാലങ്ങളുടെ കനകപ്രഭ കളിയാടുന്ന ആ നിര്‍വാണമേഖലയിലേയ്‌ക്കു കണ്ണോടിക്കുമ്പോള് ഞാന് കാണുന്നത് അണിനിരന്നു നില്‍ക്കുന്ന ആയിരമായിരം ആനന്ദ സ്വപ്‌നങ്ങളാണ്. ജലരേഖകളെപ്പോലെ ത്രസിച്ചുമറഞ്ഞ, സാന്ധ്യരാഗംപോലെ അലിഞ്ഞുമാഞ്ഞ, ഹിമകണികളെപ്പോലെ മിന്നിപ്പൊലിഞ്ഞ അവയെ അത്യാകാംക്ഷയോടെ ഉറ്റുനോക്കുമ്പോള് ഈ ഏകാന്തതയില് എന്റെ കണ്‍പീലികള് നനഞ്ഞുപോകുന്നു. ആനന്ദപരിപൂതങ്ങളായ ആ സുവര്‍ണ്ണവേളകള് ഇങ്ങിനിവരാത്തവണ്ണം പൊലിഞ്ഞുപോയി. അവ ഇനി ഒരിക്കലും ആവര്‍ത്തിക്കപ്പെടുകയില്ല. പരുപരുത്ത ജീവിതത്തിന്റെ ശൂന്യമായ പാറപ്പുറത്തു കുഴഞ്ഞുതളരുവാന് നമ്മെ വലിച്ചുകൊണ്ടുപോകുന്ന ആയസമുഷ്ടികളോടുകൂടിയ ബീഭത്സാവസരങ്ങളും, ഭയങ്കരപിശാചുക്കള് ആര്‍ത്തുകൂടുന്ന ദുസ്വപ്‌നങ്ങളെ ഒരുക്കിവിടുന്ന പാതിരാകളുമാണ് ഇനി നമ്മുടെ അതിഥികള്! ഞാന് എപ്പോഴും ഓര്‍ക്കാറുണ്ട് ആ കഴിഞ്ഞ കാലങ്ങളെ അവയെ ഓര്‍ക്കാതിരിക്കാനോ മറക്കാനോ എനിക്കു സാധ്യമല്ല. മാച്ചാലും മാച്ചാലും മാഞ്ഞുപോകാത്ത മാദകചിത്രങ്ങള് നമ്മുടെ ഒന്നിച്ചുള്ള സഹവാസത്താല് സാന്ദ്രമായിത്തീര്‍ന്ന ആ ചുരുങ്ങിയ കാലഘട്ടം എത്രയെത്രയാണ് ശേഖരിച്ചതെന്നോ? അവ മരവിച്ച ഭൂതത്തിന്റെ നോക്കെത്താത്ത വിശാലതയില് വിലീനങ്ങളായിക്കഴിഞ്ഞെങ്കിലും നമ്മുടെ സ്‌മൃതി സിദ്ധിയുടെ ഒരു നേര്‍ത്ത ചലനം മതി അവയെ വീണ്ടും നമ്മുടെ മനോദൃഷ്ടികള്‍ക്കു മുമ്പില് ആവിര്‍ഭവിപ്പിക്കാന്.\nഎനിക്കു സ്‌നേഹിതന്മാര് ഈ ലോകത്തില് എത്രയുണ്ടെന്നു കണക്കാക്കാന് നോക്കിയാല് അതിനന്തമില്ല; എനിക്ക് `സ്‌നേഹിതന്മാര്' ഈ ലോകത്തില് എത്രയുണ്ടെന്നു കണക്കാക്കാന് നോക്കിയാല് അത് ആരംഭത്തില്‍നിന്നും അത്രയധികം മുന്നോട്ടുപോവുകയില്ല. എന്റെ സ്‌നേഹിതന്മാരില് ഉള്‍പ്പെടുന്ന ഒരു സ്‌നേഹിതന് എന്റെ കൊച്ച്. എന്റെ കൊച്ച് എന്റെ സ്‌നേഹിതനല്ല; സോദരനാണ്. വാത്സല്യമുള്ള കൊച്ചനുജനാണ്. ഒരു സ്‌നേഹിതനും എന്റെ സ്വപ്‌നങ്ങളെ ഇങ്ങനെ വര്‍ണ്ണം പിടിപ്പിക്കാറില്ല. ഒരു സ്‌നേഹിതന്റെ വിരഹത്തിലും എന്റെ ഹൃദയം ത്രസിച്ചിട്ടില്ല; കണ്‍പീലികള് ജലാര്‍ദ്രങ്ങളായിച്ചമഞ്ഞിട്ടില്ല. എന്നാല് എന്റെ `കൊച്ചി' നോടുള്ള വേര്‍പാട് എന്നെ അത്യന്തം വേദനിപ്പിക്കുന്നു. നാം ഒന്നിച്ച് വസിക്കുമ്പോള്‍ത്തന്നെ ഇതിനെക്കുറിച്ച് ഞാന് ഊഹിച്ചിരുന്നു. എന്നല് എന്റെ ഊഹത്തിനും അതീതമായ ഉല്‍ക്കടത്വമാണ് ഈ അനുഭവത്തിനുള്ളത്. ഈ ചുരുങ്ങിയ കാലഘട്ടത്തിനുള്ളില് ഇങ്ങനെ ഒരു ശക്തിവിശേഷം നാംതമ്മില് ഉണ്ടായിത്തീര്‍ന്നത് മുജ്ജന്മ ബന്ധത്താലെന്നേ ഞാന് കരുതുന്നുള്ളൂ. അല്ലെങ്കില് എത്ര സ്‌നേഹിതന്മാര് ഉണ്ടായി എവിടെയെല്ലാം പഠിച്ചു. ആരെല്ലാമൊന്നിച്ച് എന്തെല്ലാം പ്രവര്‍ത്തിച്ചു. ആരോടെല്ലാം ഒത്തു ഒരുമിച്ചാവസിച്ചു? എന്നാല് അവരില് ഭൂരിഭാഗത്തിലധികംപേരെയും എന്റെ ചേതന ഓര്‍ക്കുന്നേ ഇല്ല. എന്റെ കൊച്ചിന്റെ കാപ്പിപ്പാത്രത്തില് ഇതാ ഈ സമയത്തും ചായ ഇരിപ്പുണ്ട്. ഇതാ ഞാന് അതു പകര്‍ന്നു കുടിക്കുകയാണ്. ചായക്കു മാധുര്യം ദ്വിഗുണീഭവിക്കുന്നു. എന്തൊ ഒരു ശക്തിവിശേഷം ആ പാത്രത്തിന് `ഇപ്പോള്' ഉണ്ട്. അതു ഞാന് ഉടയാതെ പൊന്നുപോലെ സൂക്ഷിക്കും. അതില് പ്രത്യേകം ശ്രദ്ധപതിപ്പിക്കേണമെന്നു അമ്മിണിയെ ഞാന് ശട്ടം കെട്ടിയിട്ടുണ്ട്.\nതിരുവനന്തപുരത്ത് നിന്ന് എന്റെ ഒരു സ്‌നേഹിതന്റെ കത്തു വന്നിരുന്നു. അതില് പറഞ്ഞിട്ടുള്ള ഏതാനും വരികള് ഇവിടെ പകര്‍ത്തുന്നു: ഞാന് ഇന്നലെ Dr. Godavarma (ഡാ.ഗോദവര്‍മ്മ) യുടെ ഭവനത്തില് ഒരു കാര്യത്തിനായി പോവുകയുണ്ടായി. നിങ്ങളുടെ നാലു Papers അദ്ദേഹത്തിനുണ്ട്. First Valuation ആണ്. എല്ലാം നോക്കി അയച്ചുകഴിഞ്ഞു. നിങ്ങളെക്കുറിച്ച് ഞാന് ചോദിച്ചു. കവിതയിലും പ്രസംഗത്തിലും ചങ്ങമ്പുഴ കാണിക്കുന്ന അത്ഭുതാവഹവും അസൂയാകരവുമായ പാടവത്തിന്റെ സഹസ്രാംശംപോലും ഉത്തരക്കടലാസില് കാണുന്നില്ല. ചിലതില് minimum പോലും കിട്ടിയില്ല' എന്ന്. എന്നെ അമ്പരപ്പിക്കുന്ന പ്രസ്‌താവം. ഇത്രമാത്രം പരീക്ഷയെ സംബന്ധിച്ച് പിന്നീട് അറിവുണ്ട്.\nപ്രഭാകരന് ഇവിടെ എത്തി. അവിടെ നിന്നുകൊടുത്തയച്ച അതിമധുരമായ കൈതച്ചക്ക വയറുനിറയെ തിന്നു. എനിക്കു കൊടുത്തയച്ചതല്ലേ? അവകാശവാദം പറഞ്ഞ് ഞാന് കൂടുതല് ചെലുത്തി. അമ്മിണിയുടെ പക്കല് നിന്നും കുറച്ച് മോഷ്ടിച്ചും, കുറച്ച് ബലാല്‍ക്കാരമായെടുത്തും കുറച്ച് ഇരന്നുവാങ്ങിച്ചും അങ്ങിനെ ഏറെത്തിന്നു. അതിമധുരമായ അതിന്റെ സ്വാദു മറക്കില്ല. എന്റെ കൊതി വര്‍ദ്ധിപ്പിച്ചു. ഞാന് അവിടെ വരുമ്പോള് `ഇലകള്' കൂടി പറിച്ചുതിന്നാതെ സൂക്ഷിച്ചുകൊള്ളണം, പറഞ്ഞേക്കാം.\nഇവിടെ വേറെ വിശേഷമൊന്നുമില്ല. അമ്മിണിക്കും `ശ്രീ'ക്കും സുഖംതന്നെ. അവിടേയും എല്ലാവര്‍ക്കും ക്ഷേമമെന്നു കരുതുന്നു. ശേഷം അടുത്തതില്. മറുപടി ഉടന് അയക്കണം.\nസ്വന്തം ചങ്ങമ്പുഴ (ഒപ്പ്)\nകൊച്ചേ എന്നു സംബോധന ചെയ്‌തിരിക്കുന്നത് തന്റെ സതീര്‍ത്ഥ്യനായ പി.ഐ.ഇഗ്നേഷ്യസിനെയാണ്. വീട്ടുകാര് അദ്ദേഹത്തെ `കൊച്ച്' എന്നാണു വിളിക്കാറ്. ചങ്ങമ്പുഴയും അങ്ങിനെ സംബോധന ചെയ്‌തിരിക്കുന്നു.\nസമ്പാദകന് പി.ഐ. ഇഗ്നേഷ്യസ്\nChangampuzha Krishna Pillai B.A (Hons,\nEDAPPALLY (N. TRAVANCORE)\n29th August '42\nDear Mr. Namboothiri,\nTo hand your kind and sincere letter. Thanks. I appreciate the sentiments expressed in your note and I am grateful to you for the same. I am butahumble devotee of Muse and my literary enterprises, I know, may not escape critical attacks. But you must believe me when I say that I am not in the least offended by my critics; nor do I bear any grudge against them. Every artistic production, in case it deserves to be called by that name, is subject to open criticism and I wonder why one should be displeased with it. I am proud to say that I belong to an entirely different school and what I welcome most is but criticisms. If any literary production have any real worth in them, Iam fully confident at heart, that they will outline the blasts of critical remarks. If not, let them fade and finish as fleetingly and as inconsistently as they have bloomed forth. I know myself that they do not deserve universal or external applause.\nIn my opinion Mr. Kuttikrishna Marar isagood scholar and Mr. Sanjayan isagenius. Though I am not intimately attached to them I am an admirer of their original views and witty writings.\nDear Mr. Namboothiri, I am really indebted to you for your pure affection towards me and I take this Opportunity to express my feelings of gratitude and love towards you.\nI wish you all happiness andabright future.\nഅവിടെനിന്നും അയച്ച മൂന്നുകത്തുകളും കിട്ടി. കുറച്ചുനാള് ഞാന് കൊച്ചമ്മയുടെ അടുത്തു ആലുവായില് താമസിക്കുകയായിരുന്നു. ഇവിടെ മടങ്ങിയെത്തിയിട്ട് രണ്ടാഴ്‌ചയായി. എന്നിട്ടിതുവരെ ഒരു കത്തയക്കാഞ്ഞതെന്തെന്ന് സഹോദരന് ചോദിക്കുമായിരിക്കും. പക്ഷേ, അതിന്റെ സമാധാനം എനിക്കും അറിഞ്ഞുകൂടാ ഞാന് എന്തുചെയ്യട്ടെ? സഹോദരന്റെ അത്യന്തം ദയനീയമായ ആ രണ്ടാമത്തെ കത്ത് എന്റെ ഹൃദയം ധൂളീകരിച്ചുകളഞ്ഞു. അതിനൊരുമറുപടിയെഴുതുവാന് - സഹോദരനെ ഒന്നു സമാധാനിപ്പിക്കുവാന് - ഒരുവഴിയും കാണാതെ എന്റെ ഹൃദയം ഇത്രനാളും പ്രാണവേദനയോടെ മൗനത്തിന്റെ വിസ്‌തൃത സാമ്രജ്യത്തിലെങ്ങും ചുറ്റിപ്പറക്കുകയായിരുന്നു. എന്നിട്ടും ഇതുവരെ അതിനൊരു സമാധാനവും കണ്ടെത്താന് കഴിഞ്ഞിട്ടില്ല. ഞാന് ഇപ്പോഴും ഈ കത്തെഴുതുകയില്ലായിരുന്നു. പക്ഷേ, രാഘവന്‍പിള്ളയ്‌ക്കയച്ച കാര്‍ഡ് ആകസ്‌മികമായി അതിനു പ്രേരകമായിത്തീരുകയാണുചെയ്‌തത്. സഹോദരന്റെ ഹൃദയത്തില് കത്തിക്കാളുന്ന ആ നിശ്ശബ്‌ദസങ്കടം സ്വയം ഒന്നു ശമിച്ചിട്ടുമാത്രമേ ഞാന് എഴുത്തയയ്‌ക്കയുള്ളുവെന്നു വിചാരിച്ചിരുന്നു. പക്ഷെ, എന്റെ വികാരങ്ങള് ഇപ്പോള് അതിനനുവദിക്കുന്നില്ല.\nസഹോദര! താങ്കളുടേയും ഉദയത്തിന്റേയും സൗഹൃദം ആദര്‍ശപരമായ ഒന്നായിട്ടാണ് ഞാന് സങ്കല്‌പിച്ചിരുന്നത്. ആ നിരവദ്യസൗഹൃദത്തിന്റെ പരിമളത്തിനുചുറ്റും എന്റെ പ്രാണന് അതിന്റെ പൂഞ്ചിറകുകള് വിരിച്ച് സദാ ചുറ്റി പറന്നുകൊണ്ടിരുന്നു. ഒരു നിശ്ശബ്‌ദഗല്‍ഗദത്തില് അതിന്റെ ആരാധനാ മന്ത്രങ്ങള് കോരിച്ചൊരിഞ്ഞു. പക്ഷേ, ആകസ്‌മികമായി അതിനു നേരിട്ടുപോയവാട്ടം! - അയ്യോ! എനിക്കതോര്‍ക്കുവാന് കൂടിവയ്യാ? കഷ്‌ടം! നമ്മുടെ ഉദയത്തിന്റെ മനസ്സിനെന്തുസംഭവിച്ചു? സഹോദരാ, ഇതുവാസ്‌തവമാണോ? നിങ്ങള് തമ്മില് എന്നെന്നേയ്‌ക്കുമായി വിട്ടുപിരിഞ്ഞുവെന്നോ? അയ്യോ! അതു സംഭവിക്കാവുന്നതാണോ? എന്റെ ചേതന മഞ്ഞുകട്ടയാക്കിത്തീര്‍ക്കുന്ന ഒരു സംഭവമാണിത്. ഞാനിതില് മൗനം ഭജിക്കയല്ലാതെന്തുചെയ്യുവാനാണ്? എന്റെ ഹൃദയത്തില് ഞാന്, താങ്കളോടുള്ള അഭേദ്യബന്ധംമൂലം ഉദയത്തിനും ഒരു സ്ഥാനം നല്‍കിയിട്ടുണ്ട്. അതിന്റെ ഉത്തരവാദിത്വം മുഴുവന് താങ്കളില്‍മാത്രം സ്ഥിതി ചെയ്യുന്നതിനാല് ഞാന് അതില് കുറ്റക്കാരനല്ലതന്നെ. ഏതായാലും ഞാന് ഉദയത്തിന് ഒരു കത്തയച്ചുനോക്കട്ടെ. ദയവുചെയ്‌തു അയാളുടെ മേല്‍വിലാസം എന്നെ അറിയിക്കുക.\nഅയാള് ഒരു ബാലികയില് ഇങ്ങനെ അനുരക്തനായിത്തീര്‍ന്നിട്ടുണ്ടെന്നു സഹോദരന് പറയുന്നു. എന്നുവെച്ച് അയാള് താങ്കളോടുള്ള ആ പവിത്രമായ സൗഹൃദത്തെ പാടെ ബഹിഷ്‌ക്കരിക്കണമെന്നുണ്ടോ? അനുരക്തിയെക്കാള് ഞാന് വിലമതിക്കുന്നതും പൂജിക്കുന്നതും സൗഹൃദത്തേയാണ്. നിസ്വാര്‍ത്ഥമായ അനുരാഗം ഈ ലോകത്തില് ഇന്നു കാണുന്നുണ്ടെന്നു ഞാന് വിശ്വസിക്കുന്നില്ല. ഇന്നനുഭവപ്പെടുന്ന ഏതനുരാഗത്തിന്റേയും അടിയൊഴുക്കില് സ്വാര്‍ത്ഥപരവും മൃഗീയവും എത്രയും വിലക്ഷണവുമായ ഒരു വികാരം കലര്‍ന്നിരിക്കും. എന്നാല് സൗഹൃദം അങ്ങിനെയല്ല. അതു നിസ്വാര്‍ത്ഥവും നിരര്‍ഘവുമാണ്. അതിന്നും ഈ ലോകത്തില് അവശേഷിച്ചിട്ടുണ്ട്; സഹോദരന് സമാധാനത്തോടുകൂടിയിരിക്കു! ഉദയത്തെ സഹോദരന് സ്‌നേഹിക്കാന് തുടങ്ങിയതും സ്‌നേഹിച്ചതും സ്‌നേഹ ത്തിനുവേണ്ടിമാത്രമാണല്ലോ. അതിനുപകരം കിട്ടിയില്ലെങ്കില് നിരാശപ്പെടുവാനില്ല. അതു ലോകരീതിയാണ്. സഹോദരന് സഹോദരന്റെ കടമചെയ്‌തു ഇനി ചെയ്യുകയും വേണം. അയാള് ദ്വേഷഭാവം കാണിച്ചാല് കാണിക്കട്ടെ. സഹോദരന് ഇനിയും അയാളെ ഹൃദയം തുറന്നു സ്‌നേഹിക്കണം. അയാളില് യാതൊരു `പകയും' പുലര്‍ത്തിക്കൊണ്ടുവരരുത്. സ്‌നേഹത്തിനുമാത്രമേ സാധിക്കയുള്ളു ദ്വേഷത്തെ കീഴടക്കുവാന്. ഈ ലോകം മുഴുവന് എന്റെ സഹോദരന്റെ നേരെ പ്രതികൂലമനോഭാവം പ്രദര്‍ശിപ്പിച്ചാലും ഈ ഒരു കാര്യം എന്റെ സഹോദരന് ദൃഢമായി വിശ്വസിച്ചുകൊള്ളു. സഹോദരന്റെ ഏതു സങ്കടത്തിലും ഈ ലോകത്തിലുള്ള എല്ലാവരേയുംക്കാള് കൂടുതലായ ആത്മാര്‍ത്ഥതയോടെ സങ്കടപ്പെടുവാനും, സഹോദരന്റെ ഏതുസന്തോഷത്തിലും ഈ ലോകത്തിലുള്ള എല്ലാവരേയുംക്കാള് കൂടുതലായ ആത്മാര്‍ത്ഥതയോടെ ആനന്ദിക്കുവാനും, സഹോദരനുവേണ്ടി എന്തും സഹിക്കാനും സന്നദ്ധമായ ഒരു ഹൃദയമുണ്ട്! അത് അര്‍ദ്ധപട്ടിണിക്കാരനായ ചങ്ങമ്പുഴയുടേതായിരിക്കും സമാധാനിക്കു! സഹോദരനുവേണ്ടി ജീവന് പോലും ബലികഴിക്കാന് ഒരുവനുണ്ടെന്നുള്ള ധൈര്യത്തോടെ സമാധാനപ്പെട്ടിരിക്കു! സഹോദരന് കരയാതിരിക്കു! ഞാന് ആ കണ്ണുനീര് കാണുന്നുണ്ട്. എന്റെ ഹൃദയം പിളര്‍ന്നു പോകുന്നു. എന്റെ പൊന്നുസഹോദരാ! കരയല്ലേ! കരയല്ലേ!\nനമ്മുടെ കര്‍ത്താവിന്റെ കഥകള് എല്ലാം ചേര്‍ത്ത് ഞാന് പുസ്‌തകരൂപത്തില് അച്ചടിപ്പിക്കുവാന് പോകുന്നു. അതിനു ദീര്‍ഘമായ ഒരവതാരിക - ചെറുകഥാപ്രസ്ഥാനത്തേക്കുറിച്ചുള്ള ഒരു സവിസ്‌തരവിവരണം സഹോദരനെക്കൊണ്ടെഴുതിക്കണമെന്നെനിക്കുനിര്‍ബന്ധമാണ്. അച്ചടിച്ചാല് ചുരുങ്ങിയത് 24 പേജുവേണം. Public Library യില് ഏതാനും പുസ്‌തകങ്ങള് reffer ചെയ്‌തു ഒരു നല്ല നിരൂപണം എഴുതണമെന്നാണന്റെ അപേക്ഷ. അതിനായി കഥകള് ഉടന് അയയ്‌ക്കുന്നതാണ്. ഒരു മാസത്തിനുള്ളില് കിട്ടിയാല് മതിയാകും.\nഎനിക്കു സുഖം തന്നെ. സുഖക്കേടുഭേദമായെന്നു വിശ്വസിക്കുന്നു. എല്ലാവിവരങ്ങള്‍ക്കും വിസ്‌തരിച്ചുള്ള മറുപടി ഉടന് തന്നെ അയയ്‌ക്കണം ഒട്ടും അമാന്തിക്കരുത്.\nസഹോദരന് ചങ്ങമ്പുഴ (ഒപ്പ്)\n(സമ്പാദകന്: പി.ജി.എസ്.നായര്, ഇടയാറന്മുള)


4malayalees - ബ്രിട്ടീഷ് സായുധ സേനയിലെ ഒഴിവുകളിലേക്ക് ഇന്ത്യക്കാര്‍ക്കും അപേക്ഷിക്കാം\nബ്രിട്ടീഷ് സായുധ സേനയിലെ ഒഴിവുകളിലേക്ക് ഇന്ത്യക്കാര്‍ക്കും അപേക്ഷിക്കാം\nഇന്ത്യ അടക്കം കോമണ്‍വെല്‍ത്ത് രാജ്യങ്ങളില് നിന്നുള്ളവര്‍ക്ക്, ബ്രിട്ടനില് താമസക്കാരല്ലെങ്കിലും ബ്രിട്ടിഷ് സായുധസേനയിലെ ഒഴിവുകളിലേക്ക് ഇനി അപേക്ഷിക്കാം. ചുരുങ്ങിയത്5വര്‍ഷം ബ്രിട്ടനില് താമസിച്ചവര്‍ക്കേ അപേക്ഷിക്കാന് അര്‍ഹതയുണ്ടായിരുന്നുള്ളൂ. ഈ വ്യവസ്ഥ നീക്കം ചെയ്തതോടെ ബ്രിട്ടനില് താമസിച്ചിട്ടില്ലാത്ത ഇന്ത്യക്കാര്‍ക്കും ബ്രിട്ടിഷ് സേനയുടെ ഭാഗമാകാന് അവസരം ലഭിക്കും. കോമണ്‍വെല്‍ത്ത് രാജ്യങ്ങളില് നിന്നുള്ള 200 പേരെ ഒരുവര്‍ഷം ബ്രിട്ടിഷ് സേനകളില് നിയമിക്കാം എന്ന വ്യവസ്ഥ 2016 ല് കൊണ്ടു വന്നിരുന്നു. ഇതിനു പിന്നാലെയാണ് ഇപ്പോഴത്തെ ഇളവ്.\nബ്രിട്ടന്റെ കര, നാവിക, വ്യോമ സേനകളിലായി 8200 സൈനികരുടെ കുറവുണ്ടെന്നാണ് ഏപ്രിലില് പുറത്തു വന്ന ഓഡിറ്റ് റിപ്പോര്‍ട്ടില് പറയുന്നത്. ആള്‍ക്ഷാമം പരിഹരിക്കാന് സ്ത്രീകളെ റിക്രൂട് ചെയ്യാന് നേരത്തെ ആരംഭിച്ചിരുന്നു.


മഴനൂലുകള് / Mazhanoolukal: നമ്മുടെ ബ്ലോഗുകള് അച്ചടക്കവും സദാചാരവും ഉള്ളതാകട്ടെ.\nനമ്മുടെ ബ്ലോഗുകള് അച്ചടക്കവും സദാചാരവും ഉള്ളതാകട്ടെ.\nമലയാളത്തെയും മലയാള ബ്ലോഗര്‍മാരയും ഉദ്ധരിക്കാനും, ഉല്‍സാഹിപ്പിക്കാനും, ഉത്തേജിപ്പിക്കാനും, സര്‍വ്വോപരി മലയാള ഭാഷയെ വളര്‍ത്താനും അരയും തലയും മുറുക്കി, തൂലിക പടവാളാക്കി ഇറങ്ങിതിരിച്ച ഒരു ഭാഷാ പണ്ഡിതന്റെ ബ്ലോഗില്, അദ്ദേഹത്തിന്റെ ഒരു വായനക്കാരനും, കമന്റ് ദാദാവുമായ, ദൈവ്വങ്ങളുടെ ജാതിയും മതവും ഗണിച്ച് പറയാന് കഴിവുമുള്ള, മലയാളത്തില് മാത്രമല്ല സംസ്‌ക്യതത്തിലും അവഗാഹ പാണ്ഡ്യത്യവും, എന്നാല് ഇതൊന്നുമില്ലാത്തവര്‍ക്ക് തിരുവനന്തപുരത്ത് വന്ന് നില്‍ക്കാനുള്ള അടിസ്ഥാന സൗകര്യങ്ങള് പോലും ചെയ്തുകൊടുത്ത്, സനാതന ധര്‍മ്മത്തിന്റെ അടിത്തറ മുതല് മുടിത്തറ വരെ മനസ്സിലാക്കികൊടുത്ത് ആബാല വ്യദ്ധം മലയളികളേയും ധര്‍മ്മ പുത്രര്/പുത്രി മാരാക്കാന് തക്ക വിശാല മനസ്കനുമായ ഒരു സഹബ്ലോഗര്‍ക്ക് നല്‍കിയ മറുപടിയാണ് കഴിഞ്ഞ നീണ്ട രണ്ടു മാസക്കാലത്തെ കണ്‍ഫ്യൂഷനൊടുവില് ഇവിടെ കോപ്പി പേസ്റ്റ് ചെയ്യുന്നത്.\nഈ കമന്റിന്റെയും പോസ്റ്റിന്റെയും ഗൂഗിള് സൂക്ഷിച്ചിരിക്കുന്ന ക്രാഷ്‌ഡ് കോപ്പി ഇവിടെ.\nബ്ലോഗിലെ മര്യാദകളറിയാത്ത ശ്രീയെസെ...\nമഹാമനസ്ക്കനായ നിന്റെ അമ്മയുടേയും അച്ചന്റേയും പേരുകള് വിരോധമില്ലെങ്കില് അറിയിക്കുക.അമ്മ ഇപ്പോഴും പഴയ ശൂദ്ര പാരംബര്യമൊക്കെ പുലര്‍ത്തുന്നുണ്ടൊ? നിലവിലുള്ള അച്ചന് എന്നു വിശ്വസിക്കപ്പെടുന്ന ആള് നായരോ നംബൂതിരിയോ? അയാളുടെ അഭിമനകരമായ പേര്?\nനിനക്കു പെങ്ങള്‍മാര് എത്ര പേരുണ്ട് ? അവര് വയസ്സറിയിച്ചപ്പോല് സവര്‍ണ്ണ ബ്രാഹമണ വ്യവസ്ഥിതിയുടെ ആചാരവിശ്വാസപ്രകാരം സ്ഥലത്തെ ബ്രാഹ്മണ ഗൃഹത്തില് പോയി പെണ്ണ് സംബന്ധത്തിന് റെഡിയായി എന്ന് അറിയിക്കല് ചടങ്ങ് നിന്റെ പിതാവായ പിള്ള(?) അനുഷ്ടിക്കുകയുണ്ടായോ? നിന്റെ ഭാര്യക്ക് ഇപ്പോഴും ബ്രാഹ്മണ സംബന്ധം അനുവദിച്ചിട്ടുണ്ടോ ? കുടുംബത്തില് സംബന്ധം എന്ന ബ്രാഹ്മണ ലൈംഗീക സേവനങ്ങള് ഇപ്പോഴും നല്‍കിപ്പോരുന്ന കുലിന നായര് തറവാടു തന്നെയാണോ ഇപ്പോഴും താങ്കളുടേത്? അതോ അതെല്ലാം നിര്‍ത്തി , ഐടി കൂലിപ്പണി മാത്രമാക്കിയോ ?\nതുടങ്ങിയ താങ്കളുടെ കുടുംബത്തിലെ പൂര്‍ണ്ണ വിവരങ്ങളെല്ലാം ബ്ലോഗിലൂടെ ലഭ്യമാക്കിയാല് പഴയ ഭക്തിപ്രസ്ഥാന കാലഘട്ടം തന്നെ നമുക്ക് പുനസൃഷ്ടിക്കാമായിരുന്നു.\nചിത്രകാരന് പോസ്റ്റില് അനുവദിച്ചിട്ടുള്ള സ്വാതന്ത്ര്യത്തിനപ്പുറം വ്യക്തിപരമായ വിവരങ്ങള് അന്വേഷിച്ച് ബ്ലോഗില് പ്രസിദ്ധീകരിക്കാന് ആരെയും അധികാരപ്പെടുത്തിയിട്ടോ അനുമതി നല്‍കിയിട്ടോ ഇല്ല.\nപൊലയാടിമോന് കേരളബാര്‍ബര് നായരുടെ ശിക്ഷ്യനായി വിഢിത്തങ്ങള് പ്രവര്‍ത്തിക്കുന്നതിനു മുന്‍പ് സന്ദേശകാവ്യങ്ങളൊക്കെയൊന്നു വായിച്ച് നായര് മാഹാത്മ്യം കുറച്ചു മനസ്സിലാക്കുന്നതും,നാണക്കേട് ഒഴിവാക്കാന് സഹായിക്കും.\nസ്വന്തം അഭിപ്രായത്തിനു വിരുദ്ധമായ അഭിപ്രായങ്ങള് കാണുമ്പോള് ബ്ലോഗറിന്റെ കുടുംബത്തിന്റെ വേരന്വേഷിച്ചിറങ്ങുന്ന ജാതിക്കോമരങ്ങള് മുകളില് പറഞ്ഞ അന്വേഷണങ്ങള്‍ക്കുള്ള മറുപടി എഴുതാനുള്ള അവകാശം ബ്ലോഗിലെ ആയിരക്കണക്കിനു ബ്ലോഗര്‍മാര്‍ക്ക് അനുവദിക്കുകയാണു ചെയ്യുന്നത്.\nഅത് ആശാസ്യമല്ലാത്ത വ്യക്തി വിരോധങ്ങള്‍ക്ക് ഇടവരുത്തുന്നതിനാല് അതിന്റെ മറുപക്ഷ സാധ്യതകള് താങ്കളുടെ അറിവിലേക്കായി മാത്രം സൂചിപ്പിച്ചതാണ്. താങ്കളുടെ കുടുബത്തെക്കുറിച്ചോ താങ്കളെക്കുറിച്ചുപോലുമോ ഒന്നും അറിയാന് ചിത്രകാരന് ആഗ്രഹിക്കുന്നില്ല.\nചിത്രകാരന് ബ്ലോഗ് എഴുതുന്നത് ഏതോ ഒരു ശ്രേയസ്സോ,അല്ലെങ്കില് മറ്റൊരു ബ്ലോഗറോ മാനസാന്തരപ്പെടുവാനല്ല , ആരെയെങ്കിലും ജയിക്കനോ,അംഗീകാരത്തിനോ അല്ല. അതായത് ഏതെങ്കിലും ഒരു പ്രത്യേക നായരേയോ,മറ്റു ഏതെങ്കിലും ജാതിക്കോമരത്തേയോ ആക്ഷേപിക്കാനല്ല. മറിച്ച് ജാതിയില് ദുരഭിമാനിക്കുന്നവര് ജാതിയുടെ അപമാനത്തിന്റെ കൂടി അവകാശികളാണെന്നു ബോധ്യപ്പെടുത്താനാണ്. അത് ഒരു വ്യക്തിയോടുള്ള വ്യക്തി വിദ്വേഷമല്ല.\nനിര്‍ഭാഗ്യവശാല് താങ്കള്‍ക്ക് ചിത്രകാരന്റെ ചിന്തകളെ മനസ്സിലാക്കാന് തക്ക മാനസ്സിക വികാസം ഉണ്ടായിട്ടില്ലാത്തതിന്നല് ചിത്രകാരന്റെ മൈരു വടിക്കാനുള്ള ആഗ്രഹം ശ്രേയസ് ഉപേക്ഷിക്കണമെന്ന് അഭ്യര്‍ത്ഥന. കുറെ കൊല്ലങ്ങള് തന്നെ താങ്കള്‍ക്ക് അതിനു വേണ്ടിവരും. അത്രയും കാലം തന്നെപ്പോലുള്ള ഒരു വിളക്കിത്തല നായരുടെ മുന്നില് ഇരുന്നുതരാന് സമയക്കുറവുണ്ട്.\nതാങ്കളുടെ ദുരുദ്ധേശപരമായ കമന്റുകള് തുടര്‍ന്നും ഡിലിറ്റ് ചെയ്യപ്പെടാം. അതു ചിത്രകാരന്റെ ഇഷ്ടാനിഷ്ടങ്ങള്‍ക്കനുസരിച്ചായിരിക്കും.\nഈ കമന്റ് കണ്ടപ്പോള് എന്റെ മനസ്സില് ഉയര്‍ന്ന ചോദ്യങ്ങളിതാണ്. ബ്ലോഗുകള് തരുന്ന സ്വാതന്ത്യം നമുക്ക് തോന്നുന്നതെന്തും എഴുതിവിടാനുള്ള ലൈസന്‍സ് ആണോ? നമ്മള് വിദ്യ അഭ്യസിച്ചതും വിദ്യാ സമ്പന്നരായതും എന്തിനുവേണ്ടിയാണ്? മലയാളിയുടെ സദാചാരവും മൂല്യബോധവും എങ്ങോട്ട്?\nപ്രിയമുള്ള ബ്ലോഗു സുഹ്യത്തുക്കളേ മറ്റുള്ളവരെ സദാചാരം പഠിപ്പിക്കാന് ഇറങ്ങിതിരിക്കും മുന്‍പേ സ്വയം ഒന്നു ചോദിക്കുക, നമ്മള് നല്ലവനാണോ? നമുക്ക് ആരയും നന്നാക്കാന് കഴിയില്ല. സ്വയം നന്നാവുക അപ്പോള് നമുക്കു ചുറ്റുമുള്ളവന് താനേ നന്നായിക്കോളും. നമ്മുടെ ബ്ലോഗുകള് അച്ചടക്കവും സദാചാരവും ഉള്ളതാകട്ടെ. ഇല്ലങ്കില് അന്ന് പറഞ്ഞപ്പോള് അറിയാത്ത കുഞ്ഞ് ഇപ്പോള് ചൊറിഞ്ഞപ്പോള് അറിയുന്നപോലെ അറിയേണ്ടി വരും.\nN.B: ആരയും കരിവാരിതേക്കാനോ, സദാചാരം പഠിപ്പിച്ച് ധര്‍മ്മഷ്‌ഠര് ആക്കാമന്നോ കരുതി ഇട്ട പോസ്റ്റല്ല. ഇതു കണ്ട് ഇനി എങ്ങാനും ആര്‍ക്കങ്കിലും മാനസാന്തരം വന്നാലോ എന്നു കരുതി ഇട്ടു എന്നു മാത്രം. ഈ കമന്റ് അതേ പടി ഇവിടെ ഇടേണ്ടി വന്നതില് എന്റെ മാന്യ വായനക്കാര് ക്ഷമിക്കുക.\n10 comments: to “ നമ്മുടെ ബ്ലോഗുകള് അച്ചടക്കവും സദാചാരവും ഉള്ളതാകട്ടെ. ”\nWednesday, January 28, 2009 5:03:00 PM\nആരയും കരിവാരിതേക്കാനോ, സദാചാരം പഠിപ്പിച്ച് ധര്‍മ്മഷ്‌ഠര് ആക്കാമന്നോ കരുതി ഇട്ട പോസ്റ്റല്ല. ഇതു കണ്ട് ഇനി എങ്ങാനും ആര്‍ക്കങ്കിലും മാനസാന്തരം വന്നാലോ എന്നു കരുതി ഇട്ടു എന്നു മാത്രം. ഈ കമന്റ് അതേ പടി ഇവിടെ ഇടേണ്ടി വന്നതില് എന്റെ മാന്യ വായനക്കാര് ക്ഷമിക്കുക.\nThursday, January 29, 2009 7:08:00 AM\nബ്ലോഗന്ന പേരില് കാട്ടികൂട്ടുന്ന പേകൂത്തുകള്‍ക്ക് എതിരേ ശബ്‌ദമുയര്‍ത്താന് ഒരാളങ്കിലും ഉണ്ടല്ലോ. എല്ലാവര്‍ക്കും ഇതൊരു പാഠമാകട്ടെ ക്യഷ്‌ണ. ഉചിതമായ ഒരു പോസ്റ്റ്.\nThursday, January 29, 2009 9:41:00 AM\nഈ കമന്റു ഇതേവരെ കണ്ടിരുന്നില്ല..സത്യത്തില് ഒന്നു ഞെട്ടിപോയി.. അച്ചടക്കം ജീവിതരീതിയുടെ ഭാഗമാണ്, മറ്റൂള്ളവരോടുള്ള പെരുമാറ്റവും സംസാരവും അങ്ങനെ തന്നെ,,,\nഅതിര്‍വരമ്പുകള് ലങ്കിച്ചു എന്നു തോന്നുന്നു അല്ലെ..?\nആ തോന്നലുകള്‍ക്ക് അഭിനന്ദനങ്ങള്...\nSaturday, January 31, 2009 7:05:00 AM\nഇന്ന് ബ്ലോഗിംങ് എന്നാല് ആര്‍ക്കും തോന്നുന്നതെന്തും എഴുതാനും പറയാനുമുള്ള ഇരിടമാണന്നധാരണയാണ്. ഒരുബ്ലോഗ് ക്രിയേറ്റ് ചെയ്യുമ്പോള് Terms and Conditions വായിച്ചുനോക്കാതെ I agree എന്നിടത്ത് ക്ലിക്ക് ചെയ്യുന്നതാണ് ഈ ധാരണക്ക് കാരണം. വരും തലമുറക്ക് വഴികാട്ടേണ്ടുന്ന നമ്മള് വഴിതെറ്റിക്കാതയങ്കിലും ഇരിക്കേണ്ടേ?\nSaturday, January 31, 2009 3:35:00 PM\nചിത്രകാരനെ പൂര്‍ണ്ണമായും പിന്താങ്ങുന്നില്ലെങ്കില് കൂടിയും, അദ്ധേഹത്തിണ്റ്റെ ചിന്തകള് രൂപപ്പെടുത്തൂന്ന സ്വാതന്ത്രിയങ്ങളെ വിമര്‍ഷകരുടെ ഊഹങ്ങളിലൂടെയും വിശ്വാസങ്ങലുടേയും മൂശയില് വാര്‍ത്തെടുക്കണമെന്ന് ആര്‍ക്കും നിര്‍ബന്ധിക്കാനാവില്ല..\nഅദ്ധേഹം ഉയര്‍ത്തൂന്ന ചിന്താപരമയ, അല്ലെങ്കില് 'വിഷലിപ്തമായ'(?) ആവിഷ്കാരങ്ങല്‍ക്ക് സഭ്യേതരമല്ലാതെ, അസഹിഷ്ണൂതാപരമായി ആക്രമിക്കുമ്പോല് നട്ടെല്ലുള്ള ആരും തറയും കൂതറയുമായിപ്പോവുക സ്വാഭാവികം...\nഅതില് ചിലര് ഞെട്ടുകയും ചിലര് നാണിക്കുകയും ചെയ്യുന്നതു ഓരോരുത്തരുടെയും ബോധങ്ങളുടെയും സദാചാര അളവുകളുടെയും ഏറ്റക്കുറച്ഛിലുകല് മാത്രം...\nSaturday, January 31, 2009 5:01:00 PM\n"ആരെയും കരിവാരിതേക്കാനോ, സദാചാരം പഠിപ്പിച്ച് ധര്‍മ്മഷ്‌ഠര് ആക്കാമന്നോ കരുതി ഇട്ട പോസ്റ്റല്ല. ഇതു കണ്ട് ഇനി എങ്ങാനും ആര്‍ക്കെങ്കിലും മാനസാന്തരം വന്നാലോ എന്നു കരുതി ഇട്ടു എന്നു മാത്രം."\nനല്ലൊരു മാറ്റത്തിന്റെ തുടക്കമാവട്ടെ സന്തോഷിന്റെ പരാതിയിലൂടെ.\nശ്രീ @ ശ്രേയസ്\nSaturday, January 31, 2009 7:04:00 PM\n""ദൈവ്വങ്ങളുടെ ജാതിയും മതവും ഗണിച്ച് പറയാന് കഴിവുമുള്ള, മലയാളത്തില് മാത്രമല്ല സംസ്‌ക്യതത്തിലും അവഗാഹ പാണ്ഡ്യത്യവും, എന്നാല് ഇതൊന്നുമില്ലാത്തവര്‍ക്ക് തിരുവനന്തപുരത്ത് വന്ന് നില്‍ക്കാനുള്ള അടിസ്ഥാന സൗകര്യങ്ങള് പോലും ചെയ്തുകൊടുത്ത്, സനാതന ധര്‍മ്മത്തിന്റെ അടിത്തറ മുതല് മുടിത്തറ വരെ മനസ്സിലാക്കികൊടുത്ത് ആബാല വ്യദ്ധം മലയളികളേയും ധര്‍മ്മ പുത്രര്/പുത്രി മാരാക്കാന് തക്ക വിശാല മനസ്കനുമായ ഒരു സഹബ്ലോഗര്""\nപ്രശാന്തേ, ഈയുള്ളവനെയാണോ ഉദ്ദേശിച്ചത്? ഫ്ലാറ്റായിപ്പോയി, കേട്ടോ! :-) ഇതാ പറയുന്നത് അംഗീകാരം എന്ന്!\nഇത്രയും അവഗാഹമായി എഴുതാന് വളരെ കഷ്ടപ്പെട്ട് ഈയുള്ളവന്‍റെ ബ്ലോഗ്ഗും കമ്മന്റുകളും വായിച്ചതിനു നന്ദി!\nSunday, February 01, 2009 2:42:00 PM\nM. A Bakar,\nഞാന് ഒരു ചിത്രകാരനും എതിരല്ല. മിത്തുകളെ ചോദ്യം ചെയ്യാനും അസഹിഷ്‌ണുതാപരമായ ആവിഷ്‌കാരസ്വാതന്ത്യത്തെയോ വിമര്‍ശിച്ചിട്ടുമില്ല. എന്നാല് സഭ്യേതരമല്ലാത്ത ഭാഷ, അതിരുവിടാത്ത സംഭ്യവും സമ്പുഷ്‌ടവുമായ ഭാഷയില് ആവിഷ്‌കരിക്കാവുന്നതല്ലേ ആശയങ്ങളും ചിന്തകളും?\nനമുക്ക് പ്രത്യാശിക്കാം നമ്മുടെ ബ്ലോഗുകള് സദാചാരം ഉള്ളവയാകട്ടെ എന്ന്. ആശയങ്ങളും ചിന്തകളും സഭ്യത വിടാത്ത ഭാഷയില് ആവിഷ്‌ക്യതമാകട്ടെ. വ്യക്തി എന്നതിനപ്പുറം വ്യക്തിയുടെ വാക്കുകള്‍ക്കാകട്ടെ പ്രാധാന്യം.\n"നമുക്ക് ആരയും നന്നാക്കാന് കഴിയില്ല. സ്വയം നന്നാവുക അപ്പോള് നമുക്കു ചുറ്റുമുള്ളവന് താനേ നന്നായിക്കോളും".\nഎല്ലാം നല്ലതാണ് ശ്രേയസ്, എല്ലാവരിലും നന്മയുണ്ട്. എപ്പോഴും ഭര്‍ത്‌സനം ചെയ്യുന്നവന് ചിലപ്പോള് ഒരു നല്ല മനസ്സിന്റെ ഉടമയായി എന്നും വരാം. അനുഭവങ്ങള് ആണല്ലോ ഓരോ വ്യക്തിയേയും ഓരോന്നാക്കിതീര്‍ക്കുന്നത്?\nഎന്റെ വാക്കുകള് ഏതങ്കിലും തരത്തില് അതിരുകള് വിട്ടു എന്ന് തോന്നുന്നുവങ്കില് സദയം ക്ഷമിക്കുക.


കൊവിഡ് പ്രതിസന്ധി: ഒമാനിൽ വിദേശികളുടെ എണ്ണത്തിൽ ഗണ്യമായ കുറവ് | Covid crisis Significant decline in the number of foreigners in Oman\nകൊവിഡ് പ്രതിസന്ധി: ഒമാനിൽ വിദേശികളുടെ എണ്ണത്തിൽ ഗണ്യമായ കുറവ്\nOman, First Published 2, Aug 2020, 12:57 AM\nഒമാനിൽ വിദേശികളുടെ എണ്ണത്തിൽ ഗണ്യമായ കുറവ്. കൊവിഡ് പ്രതിസന്ധി പ്രവാസികളുടെ കൊഴിഞ്ഞുപോക്കിന് പ്രധാന കാരണം. വരും മാസങ്ങളിൽ കൂടുതൽ വിദേശികൾക്കും തൊഴിൽ നഷ്ടപ്പെടുവാൻ സാധ്യതയെന്ന് വിലയിരുത്തൽ.\nമസ്കത്ത്: ഒമാനിൽ വിദേശികളുടെ എണ്ണത്തിൽ ഗണ്യമായ കുറവ്. കൊവിഡ് പ്രതിസന്ധിയാണ് പ്രവാസികളുടെ കൊഴിഞ്ഞുപോക്കിന് പ്രധാന കാരണം. വരും മാസങ്ങളിൽ കൂടുതൽ വിദേശികൾക്കും തൊഴിൽ നഷ്ടപ്പെടുവാൻ സാധ്യതയെന്ന് വിലയിരുത്തൽ.\nഒമാന്റെ ഇപ്പോഴത്തെ ഇപ്പോഴത്തെ ജനസംഖ്യ 4536,938 ആണ്. 2017 ഇൽ 46.7ലക്ഷമായിരുന്നു രാജ്യത്തെ ജനസംഖ്യ. ഇതിൽ 21 ലക്ഷവും വിദേശികളായിരുന്നു. 2018-ൽ വിദേശികളുടെ എണ്ണം 20 ലക്ഷമായി കുറഞ്ഞു. 2019 ഡിസംബറിൽ 1,974,598 വിദേശികൾ ആയിരുന്നു ഒമാനിൽ ഉണ്ടായിരുന്നത്.\nഇത് 2020 മാർച്ച് മാസം ആയത് തോടു കൂടി 1,941,369 ആയി കുറഞ്ഞുവെന്നും ഒമാൻ ദേശിയ സ്ഥിതി വിവര മന്ത്രാലയം റിപ്പോർട്ടിൽ പറയുന്നു. എന്നാൽ ഈ കഴിഞ്ഞ മെയ്, ജൂണ്, ജൂലൈ മാസങ്ങളിലാണ് വിദേശികളുടെ എണ്ണത്തിൽ ഗണ്യമായ കുറവ് രേഖപ്പെടുത്തിയത്.\nഈ മാസങ്ങളിൽ 82000 വിദേശികൾ ഒമാനിൽ നിന്നും മടങ്ങി പോയതായിട്ടാണ് കണക്കുകൾ സൂചിപ്പിക്കുന്നത്. ജൂലൈ അവസാനം വരെയുള്ള കണക്കുകൾ അനുസരിച്ച്,6,38,059 ഇന്ത്യക്കാർ ഉൾപ്പടെ 18,11,619 വിദേശികളാണ് നിലവിൽ ഓമനിലുള്ളത്.\nകൊവിഡ് പ്രതിസന്ധി യാണ് പ്രവാസികളുടെ മടങ്ങിപ്പോക്കിന് പ്രധാന കാരണമെന്നാണ് വിലയിരുത്തല്. കൊവിഡ് മൂലം ധാരാളം നിർമാണ കമ്പനികളും വ്യപാര സ്ഥാപനങ്ങളും അടച്ചിടേണ്ടി വന്നു. ഇത് തൊഴിൽ മേഖലയെ സാരമായി ബാധിക്കുകയും ചെയ്തു.\nLast Updated 2, Aug 2020, 12:59 AM\neigners in Oman


List of Tourist Attractions | Tourist Places To Visit in Coonoor-NativePlanet Malayalam\nഹോം » സ്ഥലങ്ങൾ » കുന്നൂർ » ആകര്‍ഷണങ്ങള്\nവ്യൂ പോയിന്‍റ് (1)\nസാഹസിക യാത്രകളില് തല്പരരായവര്‍ക്ക് ഏറെ ഇഷ്ടമുള്ള ഒരു പ്രദേശമാണിത്. ഇവിടേക്കെത്താന് വനത്തിലൂടെ അല്പദൂരം കാല്‍നടയായി യാത്രചെയ്യണം. കൂനൂരിലെ ഹില്‍സ്റ്റേഷനെ ചുറ്റിയുള്ള ഹിഡന്‍വാലിയില് വര്‍ഷം മുഴുവനും സന്ദര്‍ശകര്...\nകൂനൂരിലെ ഒരു പ്രധാന ആകര്‍ഷണമാണ് സിംസ് പാര്‍ക്ക്. 1874 ല് മദ്രാസ് സെക്രട്ടറിയായിരുന്ന ജെ.ഡി സിമ്മിന്‍റെ പേരാണ് ഈ പാര്‍ക്കിന്. ഇതൊരു ഉദ്യാനമാണ്. അപൂര്‍വ്വങ്ങളായ നിരവധി സസ്യവിഭാഗങ്ങളെ സംരക്ഷിക്കുകയും സന്ദര്‍ശകര്‍ക്ക് കാണാന്...\n03സെന്‍റ്. ജോര്‍ജ് ചര്‍ച്ച്\nബ്രിട്ടീഷ് ഭരണകാലത്ത് നിര്‍മ്മിക്കപ്പെട്ട പള്ളിയാണിത്. 1826 ല് നിര്‍മ്മാണം പൂര്‍ത്തിയാക്കിയ ഈ പള്ളിയുടെ പ്ലാന് കേണല് ജെ.ടി ബൊയ്‍ലുവിന്‍റേതാണ്. പട്ടാളക്കാര്‍ക്കായി പണിത പള്ളിയാണ് ഇത്. കുമ്മായം ഉപയോഗിച്ചാണ് ഈ നിര്‍മ്മാണം...\n04ഗ്യുര്‍നെസി ടീ ഫാക്ടറി\nനീലഗിരി ചായയുടെ പ്രധാന ഉത്പാദകരാണ് ഗ്യുര്‍നെസി ടീ ഫാക്ടറി. ഇവിടുത്തെ ചായ രുചിച്ച് നോക്കാതെയുള്ള ഒരു നീലഗിരി സന്ദര്‍ശനവും പര്‍ണ്ണമാകില്ല. അതുകൊണ്ട് തന്നെ അതിന്‍റെ ഉറവിടം സന്ദര്‍ശിക്കുന്നതും നല്ലൊരു കാര്യമാണ്. ഫാക്ടറിയില് ചായ കഴിച്ച്...\nകൂനൂരിലെ മറ്റൊരു പ്രധാന ടൂറിസ്റ്റ് കേന്ദ്രമാണ് ലാംബസ് റോക്ക്. ഒരു കുന്നിന്‍റെ നെറുകയിലേക്ക് കയറി അവിടെ നിന്ന് സമതലങ്ങളെ നിങ്ങള് നോക്കിക്കണ്ടിട്ടുണ്ടോ? കണ്ണെത്താത്തിടത്തോളം പരന്ന് കിടക്കുന്ന ഭൂമികകള് ആശ്ചര്യപ്പെടുത്തിയിട്ടുണ്ടോ? ഇല്ലെങ്കില്...\nകൂനൂരിലെ ഒരു പ്രധാന സന്ദര്‍ശന കേന്ദ്രമാണ് ഡ്രൂഗ് ഫോര്‍ട്ട്. തകര്‍ന്ന് കിടക്കുന്ന അവസ്ഥയിലുള്ള ഈ കോട്ട ടിപ്പു സല്‍ത്താന് പട്ടാളത്തിന്‍റെ ഔട്ട് പോസ്റ്റായി ഉപയോഗിച്ചിരുന്നതാണ്. ഇവിടെ നിന്നാല് സമീപപ്രദേശങ്ങളുടെ ഒരു വിഹഗ വീക്ഷണം ലഭിക്കും....\nനീലഗിരിയിലെ മൂന്നാമത്തെ വലിയ വെള്ളച്ചാട്ടമാണ് കടാരി. ഇന്ത്യയിലെ ആദ്യ ജലവൈദ്യുത പദ്ധതി കൂടിയായ ഇത് കടാരി ഹൈഡ്രോ ഇലക്ട്രിക് സിസ്റ്റം എന്ന് അറിയപ്പെടുന്നു. കൂനൂരിന്‍റെ മധ്യഭാഗത്ത് നിന്ന് പത്തുകിലോമീറ്റര് അകലെ കുന്ദ റോഡിലാണ് ഈ വെള്ളച്ചാട്ടം. 180 മീറ്റര്...\n08ഡോള്‍ഫിന് നോസ് വ്യു പോയിന്‍റ്\nപേര് സൂചിപ്പിക്കുന്നത് പോലെ തന്നെ ഡോള്‍ഫിന്‍റെ മൂക്ക് പോലെ ആകൃതിയുള്ള ഒരു മുനമ്പാണ് ഇത്. കൂനൂര് സന്ദര്‍ശിക്കുന്നവര് ഒഴിവാക്കാന് പാടില്ലാത്ത ഈ കാഴ്ച വിവരിക്കാന് വാക്കുകള് മതിയാകില്ല. ഇവിടെ നിന്നുള്ള കാഴ്ച കാണാന് അല്പം ദൂരം...


Man saves woman from falling from train-ഓടുന്ന ട്രെയിനില് ചാടിക്കയറുന്നതിനിടെ യുവതി ട്രാക്കിലേക്ക്; രക്ഷകനായി യാത്രാക്കാരന്\nMan Saves Woman From Falling From Train\nഓടുന്ന ട്രെയിനില് ചാടിക്കയറുന്നതിനിടെ യുവതി ട്രാക്കിലേക്ക്; രക്ഷകനായി യാത്രാക്കാരന്\nഓടുന്ന ട്രെയിനില് ചാടിക്കയറാന് യുവതി ശ്രമിച്ചു. എന്നാല് കാലു തെറ്റി വീണ ഇവര് ട്രെയിനിന്റെ അടിയിലേക്ക് വഴുതി പോയി\nFebruary 25, 2019 09:56:18 pm\nമുംബൈ: ട്രെയിനില് കയറാന് ശ്രമിക്കുന്നതിനിടെ അപകടത്തില്‍പ്പെട്ട യുവതിയെ രക്ഷിച്ച് യാത്രാക്കാരന്. മുംബൈ മലാഡ് റെയില്‍വെ സ്റ്റേഷനിലാണ് സംഭവമുണ്ടായത്.\nയുവതി കയറാനായി എത്തുമ്പോഴേക്കും ട്രെയിന് ഓടി തുടങ്ങുകയായിരുന്നു. ഇതോടെ ഓടുന്ന ട്രെയിനില് ചാടിക്കയറാന് യുവതി ശ്രമിച്ചു. എന്നാല് കാലു തെറ്റി വീണ ഇവര് ട്രെയിനിന്റെ അടിയിലേക്ക് വഴുതി പോയി. ഉടനെ തന്നെ അവിടെയുണ്ടായിരുന്ന ഒരു യുവാവ് ഓടിയെത്തി യുവതിയെ വലിച്ചു പുറത്തെടുത്ത് രക്ഷപ്പെടുത്തുകയായിരുന്നു.\nഉടന് തന്നെ റെയില്‍വേ സുരക്ഷാ ഉദ്യോഗസ്ഥര് സ്ഥലത്തെത്തി യുവതിയ്ക്ക് പരിക്കുകളൊന്നും സംഭവിച്ചിട്ടില്ലെന്ന് ഉറപ്പു വരുത്തുകയും ചെയ്തു. സംഭവത്തിന്റെ വീഡിയോ സമൂഹമാധ്യമങ്ങളില് വ്യാപകമായി പ്രചരിക്കുകയാണ്.


Somatmika: ധ്യാന തപോവനം: ഓഷോ തപോബന്\n-Osho Tapoban, the grove of Meditation\nഓഷോയുടെ ഒരു പുസ്തകം ആദ്യമായി വായിച്ചത് 1998 ല് പോണ്ടിച്ചേരി യൂണിവേഴ്സിറ്റിയില്(Pondicherry Central University) എം.എയ്ക്ക് പഠിക്കുന്ന കാലത്താണ്, Krishna: the Man and his Philosophy. ഒരു കൂട്ടില് നിന്ന് തുറന്നു വിട്ട അനുഭവമായിരുന്നു അത്. ജയില് മോചിതനായതുപോലെ. ജീവിതത്തെ അഭിപ്രായങ്ങളിലൂടെയും, വിശ്വാസങ്ങളിലൂടെയും, കര്‍ക്കശമായ ശാസ്ത്രരീതികളിലൂടെയും തളച്ചിടാതെ തുറന്നു വിടാനുള്ള ആഹ്വാനം. പൊള്ളയായ ഓടക്കുഴലിലൂടെ ഒഴുകുന്ന സ്വതന്ത്ര വായു പോലെ. ജീവിതാനുഭവങ്ങളെയും, നിമിഷങ്ങളെയും പൂര്‍ണ രീതിയില് ജീവിക്കുന്ന സ്വാതന്ത്ര്യം, അത് തരുന്ന അനന്ത ആനന്ദം--ഇതാണ് ആത്മീയത എന്നതാണ് ഓഷോയുടെ തത്വം എന്നാണെന്റെ മനസിലാക്കല്. പിന്നീടങ്ങോട്ട് ഓഷോയുടെ ശബ്ദം കേള്‍ക്കാനായിരുന്നു കൂടുതല് ഇഷ്ടം. വെളിച്ചമണച്ച്, നിശബ്ദമായി ഒരു മുറിയിലിരുന്ന് അദ്ദേഹത്തിന്റെ ഭാഷണങ്ങളുടെ ഓഡിയോ കേള്‍ക്കുക ധ്യാനത്തിന് തുല്യമായ അനുഭവമായി മാറി. നേപ്പാളില് വന്നപ്പോള് ഒരു നേപ്പാളി പെണ്‍കുട്ടി എനിക്ക് സമ്മാനിച്ച SONY-യുടെ ചെറിയ റേഡിയോയില് FM അധ്യാത്മ ജ്യോതി-യില് പുലര്‍ച്ചെ ഓഷോയുടെ ശബ്ദം കേട്ടുണരുക പതിവായി. ഓഷോയുടെ നേപ്പാള് സന്ദര്‍ശനത്തിന്റെ അധികം വ്യക്തമല്ലാത്ത ഒരു വീഡിയോ ഇന്റര്‍നെറ്റില് കാണാന് കഴിഞ്ഞു. എന്റെ ഒരു വിദ്യാര്‍ത്ഥി പറഞ്ഞാണ് ഓഷോ തപോബന് എന്ന സ്ഥലത്തെപ്പറ്റി അറിഞ്ഞത്. ലാസിംപാട്ടില് നിന്നും മഹാരാജ് ഗംജ് വഴി ബാലാജു എന്ന സ്ഥലത്തെത്തുക.\nബാലാജുവിലാണ് പുതിയ ബസ് സ്റ്റാന്റ്. ബാലാജുവില് നിന്ന് കുന്നുകളിലൂടെ പ്രകൃതി രമണീയമായ കാഴ്ചകള് കണ്ട് ബസിലോ, ടാക്സിയിലോ ഓഷോ തപോബനിലെത്താം. ആറ് കിലോമീറ്ററോളം വരും ബാലാജുവില് നിന്ന്. Kathmandu-വിന്റെ പടിഞ്ഞാറ് ഭാഗത്തായാണ് തപോബന്. ബുദ്ധ സന്യാസി നാഗാര്‍ജുന് ബോധോദയം ഉണ്ടായ നാഗാര്‍ജുന ഹില്‍സ്-ലാണ് ഓഷോയുടെ ശിഷ്യന് സ്വാമി ആനന്ദ് അരുണ്(Swami Anand Arun) ഈ തപോവനം തുടങ്ങിയത്. അദ്ദേഹമാണ് ഈ ആശ്രമത്തിന്റെ കോ-ഓര്‍ഡിനേറ്റര്. റോഡില് വാഹനമിറങ്ങിയാല് പടവുകളിറങ്ങി താഴേക്കാണ് യാത്ര.\nആദ്യം കാണുന്നത് റിസപ്ഷനും, ബുക്ക് ഷോപ്പുമാണ്. ഓഷോയുടെ പുസ്തകങ്ങളും, ഓഡിയോ, വീഡിയോ ഭാഷണങ്ങളും കൂടാതെ മറ്റു പ്രശസ്തമായ ആത്മീയ പുസ്തകങ്ങളും, നിത്യോപയോഗ സാധനങ്ങളും ഇവിടെ വാങ്ങാം. തപോബനെപ്പറ്റി വിവരങ്ങള് ചോദിച്ചറിയാനും, താമസത്തിന് ബുക്ക് ചെയ്യണമെങ്കിലും ഇവിടെ അന്വേഷിക്കണം. പടവുകള് ഇറങ്ങി താഴോട്ട് ചെല്ലുന്തോറും ഒരു ഘോര വനത്തിലേക്കിറങ്ങുന്ന പ്രതീതിയാണ്. ചീവീടുകളുടെ നിരന്തര ശബ്ദം ഈ വന്യതയുടെ ആഴം കൂട്ടുന്നു.\nപല ബ്ലോക്കുകളിലായി താമസമുറികള് കാണാം. ഓരോ ബ്ലോക്കും ഓരോ ആത്മീയ ഗുരുക്കന്മാരുടെ പേരിലാണ്: കൃഷ്ണ ബ്ലോക്ക്, രാമകൃഷ്ണ ബ്ലോക്ക് തുടങ്ങി. മുറികള്‍ക്കും അരബിന്ദോ പോലെ പല പേരുകള്. സിംഗിള് മുറികളും, ഡബിള് മുറികളുമുണ്ട്. നല്ല വൃത്തിയും വെടിപ്പുമുള്ള മുറികളാണ്. ബുക്ക് ചെയ്യുമ്പോള് ഇവിടുത്തെ ദിനചര്യയുടെ ഒരു ബ്രോഷറും കിട്ടും . മുറിയുടെ വാടക ഭക്ഷണവും ചേര്‍ത്താണ്.\nതാഴേക്കിറങ്ങുമ്പോള് ഇടതു ഭാഗത്ത് വലിയ ഒരു ധ്യാന മന്ദിരം കാണാം. പഗോഡ ശൈലിയില് നിര്‍മിച്ചിരിക്കുന്ന ഈ ഹാളിലാണ് രാവിലെ ഡൈനാമിക് മെഡിറ്റെഷന്(Dynamic Meditation) നടക്കുക. വൈകീട്ട് ആനന്ദ് ഉത്സവ് . മെറൂണ് സന്യാസിമാരുടെ ധ്യാനാഘോഷ സമയം. മെറൂണ് ഗൌണ് വാങ്ങി ധരിച്ച് സന്ദര്‍ശകര്‍ക്കും ഈ ആഘോഷത്തില് പങ്കു ചേരാം. പല ഘട്ടങ്ങളിലായി മനസ്സിനെ ആയാസങ്ങളില് നിന്നും സ്വതന്ത്രമാക്കുന്ന രീതി. ഒരു ഘട്ടത്തില് ഓഷോയുടെ ഭാഷണത്തിന്റെ വീഡിയോയും കാണാം. മെഡിറ്റെഷന് പൂര്‍ണമാകുമ്പോള് വലിയ ഭാരമിറക്കിയ പ്രതീതിയാണ്. രമണ മഹര്‍ഷി(Ramana Maharshi) പറഞ്ഞതോര്‍ത്തു: "ട്രെയിനില് കയറിയാല് പിന്നെന്തിന് ലഗേജ് തോളിലേറ്റണം??!!" ശനിയാഴ്ചകളില് പൊതുവെ സന്യാസദീക്ഷ നല്കുന്ന ചടങ്ങുണ്ട്. ഒരുപാട് ചെറുപ്പക്കാര് സ്വാമി ആനന്ദ് അരുണില് നിന്നും മാലയും, ആത്മീയ നാമവും സ്വീകരിക്കുന്നു. ഇത് കാണേണ്ട ചടങ്ങ് തന്നെയാണ്. സന്യാസം സ്വീകരിക്കുന്നയാളിന്റെ നെറ്റിയില് തന്റെ പെരുവിരലമര്‍ത്തി അരുണ് സ്വാമിജി ഊര്‍ജം പകരുമ്പോള് ചുറ്റും സംഗീതവും നൃത്തവും ഉണ്ടാകും. ധ്യാനാനന്ദത്തിന്റെ മൂര്‍ധന്യത്തില് കുഴഞ്ഞു വീഴുകയും, പൊട്ടിച്ചിരിക്കുകയും, പൊട്ടിക്കരയുകയും ചെയ്യുന്നു പലരും.\nഈ ധ്യാന മന്ദിരത്തിന് പിന് വശത്തായി സ്വാമി ആനന്ദ് അരുണിന്റെ മുറിയും എതിര് വശത്തായി ലൈബ്രറിയും.\nഇനിയും താഴേക്കിറങ്ങിയാല് ഇടതു വശത്തായി ഭക്ഷണ ശാല, സുജാത കിച്ചണ് (Sujatha Kitchen). ശ്രീ ബുദ്ധന് ഉപവാസത്തിന്റെ ഏഴ് ആഴ്ചകള്‍ക്ക് ശേഷം ലഭിച്ച ആദ്യ ഭക്ഷണം: പാല് പായസം. സ്നേഹത്തോടെ നല്കിയ സുജാത എന്ന പെണ്‍കുട്ടി. നിരഞ്ജന നദിക്കരയിലെ ആ നിമിഷം ബുദ്ധന് ബോധോദയമുണ്ടാകുന്നതിന് മുന്പുള്ള ഏറ്റവും പ്രധാന സംഭവമാണ്.\nനല്ല വൃത്തിയും, വെടിപ്പുമുള്ള ഈ സസ്യ ഭക്ഷണശാല സന്യാസി-സന്യാസിനിമാര് നടത്തുന്നു. താമസിക്കുന്നവര്‍ക്ക് ഭക്ഷണം ഇവിടെയാണ്.\nഓഷോയെ സ്വാധീനിച്ച ഒരുപാട് പേരില് ഒരാളായ ശിവപുരി ബാബ (Shivapuri Baba)-യുടെ മൂര്‍ത്തി പ്രതിഷ്ഠിച്ച ഒരു ചെറിയ ക്ഷേത്രം അല്പം താഴേക്ക് പടവിറങ്ങിയാല് കാണാം.\nമറു വശത്തായി സന്യാസിമാരുടെ വാസസ്ഥലങ്ങളും കാണാം.ഏറ്റവും ഒടുവില് നാമെത്തുന്നത് ഓഷോ സമാധിയിലാണ് (Osho Samadhi). വൃത്താകൃതിയിലുള്ള ഒരു തടാകത്തിന്റെ മദ്ധ്യത്തില് മാര് ബിളിലും, ഗ്രനൈറ്റിലുമായി ഒരു സ്മാരക ശില്‍പം. ഇവിടെയാണ് ഓഷോയുടെ ചിതാ ഭസ്മം സൂക്ഷിച്ചിരിക്കുന്നത്. പിന്നെ പ്രസിദ്ധമായ വരികളും:\nഎന്നെ ഒരു സന്യാസിനി സ്നേഹത്തോടെ ഓരോന്നും കാണിച്ച് വിശദീകരിച്ചുതന്നു. ഇതെന്റെ ആദ്യ സന്ദര്‍ശനം. രണ്ടാമത് തപോബനില് എത്തിയത് നാഗരിക് (Naagarik newspaper) എന്ന പത്രത്തില് ജോലിചെയ്യുന്ന ഛാത്ര കാര്‍ക്കി (Chaatra Karki) എന്ന നേപ്പാളി സുഹൃത്തിന്റെ കൂടെയാണ്. കാര്‍ക്കി ഓഷോ വിശ്വാസിയും, ആത്മീയാന്വേഷിയുമാണ്. നമ്മള് ഒരു രാത്രി തപോബനില് തങ്ങി ഡൈനാമിക് മെഡിറ്റെഷനില് പങ്കെടുത്തു. ലാസിം പാട്ടിനടുത്ത് സാമക്കുശി എന്ന സ്ഥലത്ത് സുശീല് സ്വാമിജിയുടെ(Susil Swamiji)നേതൃത്വത്തില് ശനിയാഴ്ചകളില് നടക്കാറുള്ള ധ്യാന സമാഗമത്തില് പങ്കെടുത്തിട്ടുണ്ടൊരിക്കല്. പിന്നെ ബാലുവട്ടാര് (Baluwatar) എന്ന സ്ഥലത്ത് ഒരു വൈകുന്നേരം ഓഷോ ധ്യാന കേന്ദ്രത്തില്. ഓഷോയ്ക്ക് ഒരുപാട് ശിഷ്യന്മാരുണ്ടിവിടെ നേപ്പാളില്.\nപ്രകൃതി സ്നേഹികള് തീര്‍ച്ചയായും സന്ദര്‍ശിച്ചിരിക്കേണ്ട സ്ഥലമാണ് ഓഷോ തപോബന്. ഒരു വനവാസം കഴിഞ്ഞെത്തിയ ഉന്മേഷവും, ഊര്‍ജവുമാണ് തപോബാനില് നിന്ന് തിരിക്കുമ്പോള് അനുഭവപ്പെടുക. പ്രവേശന കവാടത്തിനല്പം താഴെ ഒരു ബോര്‍ഡില് ഓഷോയുടെ മനോഹരമായ വചനം :\n"The real question is not whether life exists after death. The real question is whether you are alive before death". യഥാര്‍ത്ഥ ചോദ്യം മരണത്തിനു ശേഷം ജീവിതമുണ്ടോ എന്നല്ല. മരണത്തിന് മുമ്പ് നിങ്ങള് ജീവിച്ചിരിക്കുന്നുണ്ടോ എന്നതാണ്.\n------സന്തോഷ് കുമാര് കാനാ\nGood narration. Thank you 😊


കാവസാക്കി നിന്‍ജ 650 കെആര്‍ടി എഡിഷന് പുറത്തിറക്കി - FUTURE KERALA - Daily on Business Economy and Society\nഎക്‌സ് ഷോറൂം വില 5.49 ലക്ഷം രൂപ\nന്യൂ ഡെല്‍ഹി : കാവസാക്കി നിന്‍ജ 650 കെആര്‍ടി ഇന്ത്യയില് അവതരിപ്പിച്ചു. 5.49 ലക്ഷം രൂപയാണ് എക്‌സ് ഷോറൂം വില. കാവസാക്കി റേസിംഗ് ടീം എന്നതിന്റെ ചുരുക്കരൂപമാണ് കെആര്‍ടി. കാവസാക്കിയുടെ റേസിംഗ് നിറങ്ങളായ കറുപ്പ്, ചാരം, പച്ച നിറങ്ങളിലാണ് ഈ ബൈക്ക് അണിയിച്ചൊരുക്കിയിരിക്കുന്നത്.\nവില പരിഗണിക്കുമ്പോള്, നിന്‍ജ 650 യേക്കാള് 16,000 രൂപ കൂടുതല് നല്‍കി നിന്‍ജ 650 കെആര്‍ടി വാങ്ങാം. അതേസമയം നിന്‍ജ 650, നിന്‍ജ 650 കെആര്‍ടി എന്നിവ തമ്മില് മെക്കാനിക്കല് കാര്യങ്ങളില് വ്യത്യാസമില്ല. എന്നാല് നിന്‍ജ 650 കെആര്‍ടി യില് പുതിയ കളര് സ്‌കീം, ഗ്രാഫിക്‌സ് എന്നിവ കാണാം.\n2017 വര്‍ഷത്തേക്കായി ഷാര്‍പ്പ് ഡിസൈനും കൂടുതല് അഗ്രസീവ് ലുക്കും നല്‍കി നിന്‍ജ 650 കാവസാക്കി പരിഷ്‌കരിച്ചിരുന്നു. ജ്യേഷ്ഠ സഹോദരനായ ഇസഡ്എക്‌സ്-10ആര് ല് നിന്ന് പ്രചോദനമുള്‍ക്കൊണ്ടാണ് പുതിയ നിന്‍ജ 650 ന്റെ സ്‌റ്റൈലിംഗ് തീര്‍ത്തിരിക്കുന്നത്. ഇന്‍സ്ട്രുമെന്റേഷന് കണ്‍സോളില് നെഗറ്റീവ് ലൈറ്റിംഗ് എന്ന പുതിയ ഫീച്ചര് നിന്‍ജ 650 ല് കാവസാക്കി നല്‍കിയിട്ടുണ്ട്. നേരിട്ട് സൂര്യപ്രകാശം പതിക്കുമ്പോഴും ഇന്‍സ്ട്രുമെന്റേഷന് കണ്‍സോളിലെ ഇന്‍ഫര്‍മേഷന് വ്യക്തമായി വായിക്കാന് ഈ ഫീച്ചര് സഹായിക്കും.\nനിന്‍ജ 650, നിന്‍ജ 650 കെആര്‍ടി എന്നിവ തമ്മില് മെക്കാനിക്കല് കാര്യങ്ങളില് വ്യത്യാസമില്ല\nനിന്‍ജ 650 കെആര്‍ടി എഡിഷന് യുഎസ്സിലും യൂറോപ്പിലും മറ്റ് രാജ്യങ്ങളിലും വലിയ സ്വീകാര്യതയാണ് ലഭിച്ചതെന്ന് കാവസാക്കി മോട്ടോഴ്‌സ് ഇന്ത്യാ മാനേജിംഗ് ഡയറക്റ്റര് യുതാക യമഷിത പറഞ്ഞു. നിന്‍ജ 650 ന് ഇന്ത്യയില് വലിയ തോതില് ആവശ്യക്കാരുണ്ട്. ഇനിമുതല് നിന്‍ജ 650 വാങ്ങാനുദ്ദേശിക്കുന്നവര്‍ക്ക് ഈ പുതിയ എഡിഷന് മറ്റൊരു ഓപ്ഷനാണെന്ന് അദ്ദേഹം പറഞ്ഞു.\n67.2 ബിഎച്ച്പി കരുത്തും 65.7 എന്‍എം ടോര്‍ക്കും സൃഷ്ടിക്കുന്ന അതേ 649 സിസി പാരലല് ട്വിന് മോട്ടോറാണ് നിന്‍ജ 650 കെആര്‍ടി എഡിഷന് നല്‍കിയിരിക്കുന്നത്. സ്ലിപ്പര് ക്ലച്ച് ഉള്ള സിക്‌സ് സ്പീഡ് ഗിയര്‍ബോക്‌സാണ് എന്‍ജിനുമായി ചേര്‍ത്തിരിക്കുന്നത്. ബ്രേക്ക് കാലിപറുകളില് മാറ്റമുണ്ട്. ജാപ്പനീസ് കമ്പനിയായ നിസ്സിന്റെ പുതിയ ബ്രേക്ക് കാലിപറുകളാണ് നല്‍കിയിരിക്കുന്നത്. ബോഷിന്റെ 9.1 എബിഎസ് സിസ്റ്റം സ്റ്റാന്‍ഡേഡായി നല്‍കി. ബിഎസ്4ബഹിര്‍ഗമന മാനദണ്ഡങ്ങള് പാലിക്കുന്നതാണ് ബൈക്ക്.\nTags:\tKawasaki Ninja launches 650 KRT edition


Thrikkakkara Result | ഉമ തോമസ് പതിനഞ്ചാം നിയമസഭയിലെ 54-ാമത്തെ കന്നി അംഗം | Uma Thomas is the 54th member of the 15th Legislative Assembly – News18 Malayalam\nThrikkakkara Result | ഉമ തോമസ് പതിനഞ്ചാം നിയമസഭയിലെ 54-ാമത്തെ കന്നി അംഗം\n2021ലെ നിയമസഭാ തെരഞ്ഞെടുപ്പ് ജയിച്ചെത്തിയവരിൽ 53 പേർ കന്നി എംഎൽഎമാരായിരുന്നു. സ്പീക്കറായി തെരഞ്ഞെടുക്കപ്പെട്ട എം.ബി രാജേഷും മന്ത്രിമാരിൽ ഏറിയ പങ്കും നിയമസഭയിലെ കന്നി അംഗങ്ങളായിരുന്നു\nLast Updated : June 03, 2022, 17:51 IST\nഉറച്ച നിലപാടുകളും സൗമ്യതയും; പി ടി നടന്ന വഴിയെ ഇനി ഉമ തോമസ്\nകോൺഗ്രസിന്‍റെ സമുന്നത നേതാവായിരിക്കുമ്പോഴും പരിസ്ഥിതി വിഷയങ്ങളിൽ ഉൾപ്പടെ ഉറച്ച നിലപാടുകൾ സ്വീകരിച്ചയാളാണ് പി ടി തോമസ്. രണ്ടു തവണ തൃക്കാക്കരയെ പ്രതിനിധീകരിച്ച പി ടി തോമസ് നിയമസഭയിൽ നടത്തിയ ഇടപെടലുകൾ പലപ്പോഴും സർക്കാരിനെ പ്രതിരോധത്തിലാക്കിയിട്ടുണ്ട്. എന്നാൽ രോഗത്തിന് കീഴടങ്ങി പി.ടി മടങ്ങിയപ്പോൾ, ആ വഴികൾ നടന്നുതീർക്കാൻ ഉമ തോമസ് എത്തുന്നുവെന്നത് ഒട്ടും അതിശയോക്തിയുള്ള കാര്യമല്ല. മഹാരാജാസ് കോളേജിലെ വിദ്യാർഥി രാഷ്ട്രീയകാലം മുതൽ ഉറച്ച നിലപാടുകളും ഒപ്പം സൗമ്യതയും കൈമുതലാക്കിയായിരുന്നു ഉമ തോമസിന്‍റെ പൊതുപ്രവർത്തനം. ഒരിക്കലും മറക്കാനാകാത്ത നൊമ്പരമായി പി.ടി മടങ്ങിയപ്പോൾ ആ വഴികൾ നടന്നുതീർക്കാൻ ഉമ തോമസ് എത്തിയതും ഉറച്ച നിലപാടുകളും സൗമ്യ മുഖവും കൈവിടാതെയാണ്. ഒടുവിൽ എൽഡിഎഫ് സ്ഥാനാർഥി ഡോ. ജോ ജോസഫിനെ 25001 വോട്ടുകൾക്ക് പരാജയപ്പെടുത്തി നിയമസഭയിലേക്ക് പോകുകയാണ് ഉമ തോമസ്.\nഭൂരിപക്ഷത്തിലെ കണക്കുകൾ പോലെയായിരുന്നില്ല തൃക്കാക്കരയിലെ പോർമുഖം. മറുവശത്ത് മുഖ്യമന്ത്രി ഉൾപ്പടെ മന്ത്രിമാർ നേതൃത്വം നൽകി നാടിളക്കിയുള്ള പ്രചരണം. എന്നാൽ അപ്പോഴും ഏറെ സൗമ്യതയോടെയും പക്വതയോടെയുമാണ് ഉമ തോമസ് വോട്ടർമാരെ സമീപിച്ചത്. പി.ടി ചെയ്തത് പൂർത്തീകരിക്കുകയാണ് ലക്ഷ്യമെന്ന് അവർ ആവർത്തിച്ചു പറഞ്ഞു. അതിനിടെ രാഷ്ട്രീയത്തിലും കുടുംബപരമായും ഉറ്റസൌഹൃദം പുലർത്തിയിരുന്ന പ്രൊഫ. കെ വി തോമസ് മറുപാളയത്തിൽ എത്തിയപ്പോഴും ഏറെ സമചിത്തതയോടെയായിരുന്നു ഉമ തോമസിന്‍റെ പ്രതികരണം.\nഇടത് സ്ഥാനാർഥിയുടേതെന്ന പേരിൽ അശ്ലീല വീഡിയ പ്രചരിച്ചപ്പോഴും ഉറച്ച നിലപാടാണ് ഉമ തോമസ് അക്കാര്യത്തിൽ സ്വീകരിച്ചത്. ഈ വിഷയത്തിൽ ഇരു കക്ഷികളിലെയും പ്രവർത്തകർ സോഷ്യൽ മീഡിയയിലും മറ്റും കോമ്പുകോർത്തപ്പോൾ ഉമ തോമസിന്‍റെ പ്രതികരണം നിഷ്പക്ഷ വോട്ടർമാരെ സ്വാധീനിക്കുന്നതായിരുന്നു. പ്രചരണത്തിൽ വ്യക്തിപരമായ അധിക്ഷേപങ്ങളെ ഉൾപ്പടെ കരുത്തോടെ നേരിട്ടപ്പോഴും പി.ടിയുടെ ഓർമ്മകളിൽ വിതുമ്പിപ്പോയ ഉമ തോമസിനെ വോട്ടർമാർ ഇരുകൈയും നീട്ടി സ്വീകരിക്കുന്നതായിരുന്നു ഉപതെരഞ്ഞെടുപ്പ് ഫലം.\nAlso Read- തൃക്കാക്കര – പഠിച്ചതും പഠിപ്പിച്ചതും\nമഹാരാജാസ് കോളേജിലൂടെയാണ് ഉമ തോമസിന്‍റെ രാഷ്ട്രീയ ജീവിതം തുടങ്ങിയത്. രണ്ടുതവണ യൂണിയൻ ഭാരവാഹിയായി. കാംപസിൽവെച്ച് ഒരു പാട്ട് പാടിയാണ് ഉമ, പി.ടി തോമസ് എന്ന വിദ്യാർഥിനേതാവിന്‍റെ ഹൃദയം കീഴടക്കിയത്. അന്ന് കെ.എസ്.യു സംസ്ഥാന പ്രസിഡന്‍റായിരുന്നു പി.ടി തോമസ്. അവിടെനിന്ന് ആരംഭിച്ചതാണ് പി.ടിയുടെ നിഴലായുള്ള ആ യാത്ര. 1987 ജൂലൈ 9-ന് ഏറെ കോളിളക്കത്തിനൊടുവിൽ പി.ടിയും ഉമയും ഒന്നായി. മഹാരാജാസിൽനിന്ന് ഉമ സുവോളജിയിൽ ബി.എസ്.സി ബിരുദം നേടിയിരുന്നു. പിന്നീട് പി.ടിയുടെ രാഷ്ട്രീയ ജീവിതത്തിൽ പിന്നണിയിലായിരുന്നു ഉമയെങ്കിലും ഭർത്താവിനെ പോലെ ഉറച്ച നിലപാടുകളായിരുന്നു അവർക്ക് ഉണ്ടായിരുന്നത്.\nപി.ടി.ക്കും ഉമയ്ക്കും രണ്ടു മക്കളാണ് ഡോ.വിഷ്ണു തോമസ് (അസി. പ്രൊഫസർ , അൽ അസർ ഡെന്‍റൽ കോളേജ്, തൊടുപുഴ), വിവേക് തോമസ് (നിയമ വിദ്യാർത്ഥി, ഗവ. ലോ കോളേജ്, തൃശൂർ). മരുമകൾ : ഡോ.ബിന്ദു അബി തമ്പാൻ (മഴുവഞ്ചേരി സ്പെഷ്യാലിറ്റി ഡെന്റൽ ക്ലിനിക്, ആലുവ). ഇപ്പോൾ കൊച്ചി ആസ്റ്റർ മെഡിസിറ്റിയിൽ ഫിനാൻസ് വിഭാഗത്തിലെ അസിസ്റ്റന്‍റ് മാനേജരായി പ്രവർത്തിക്കുന്ന ഉമ തോമസ് എന്ന 56കാരിക്ക് നിയമസഭയിൽ ചെയ്തുതീർക്കാനുള്ളത് പി.ടി തുടങ്ങിവെച്ച കാര്യങ്ങൾ തന്നെയാണ്\nThrikkakkara By-Election ResultThrikkakkara Result


ചുമരുണ്ടാവുമോ ചിത്രമെഴുതാൻ? | socialissue\nApr 12, 2020, 10:43 PM IST\nനീക്കിയിരിപ്പും ബാങ്കിലുള്ളതുകൊണ്ടുമൊക്കെ കുറച്ചുദിവസം പിടിച്ചുനിൽക്കും. പക്ഷേ, സ്ഥിരമായി കിട്ടിവന്ന വേതനം അടുത്ത മാസംമുതൽ നിലച്ചാലോ കുറഞ്ഞാലോ എങ്ങനെ രണ്ടറ്റവും കൂട്ടിമുട്ടിക്കുമെന്ന ചോദ്യത്തിനുമുന്നിൽ പകച്ചുനിൽക്കുകയാണ് പ്രവാസികൾ. അവിടെ മുതലാളിയും തൊഴിലാളിയുമെല്ലാം ഒരുപോലെ\nതണലൊരുക്കണം പ്രവാസികൾക്ക് - 4\nഗൾഫ് നാടുകളിൽ ഒട്ടേറെ മലയാളികൾ ജോലിയെടുക്കുന്ന മേഖലയാണ് ഗ്രോസറി ഷോപ്പുകളും കഫ്‌റ്റേരിയകളും. മിക്കവാറും എല്ലാ കെട്ടിടത്തിന്റെയും താഴത്തെ നിലകളിൽ ഇത്തരം കടകൾ ധാരാളം. എല്ലാ ഗൾഫ് രാജ്യങ്ങളിലെയും സാധാരണ കാഴ്ച. ആ കെട്ടിടത്തിലെ ഓഫീസുകളും താമസക്കാരുമായിരിക്കും അവരുടെ പ്രധാന ഇടപാടുകാർ. ജീവനക്കാരെപ്പോലെത്തന്നെ ഉടമകളിൽ ഭൂരിഭാഗവും നമ്മുടെ നാട്ടുകാർ തന്നെ.\nകോവിഡ് ഭീതി പരന്നതോടെ കഫ്‌റ്റേരിയകളിലും ഷോപ്പുകളിലും കച്ചവടമെല്ലാം പരിമിതമായി. കാലത്ത് എട്ടുമണിയോടെ സജീവമാകുന്ന കഫ്‌റ്റേരിയകൾ നേരത്തേ പുലർച്ചെ രണ്ടുവരെയൊക്കെ പ്രവർത്തിച്ചിരുന്നു. ഹോം ഡെലിവറിയിലൂടെയാണ് വരുമാനത്തിന്റെ അമ്പതുശതമാനവും. എല്ലാ കഫ്‌റ്റേരിയകൾക്കും ഇത്തരത്തിൽ സ്ഥിരം ഇടപാടുകാരുമുണ്ട്. ഇപ്പോൾ അതും നാലിലൊന്നായി ചുരുങ്ങി. കർശന നിയമങ്ങൾ പ്രാബല്യത്തിലായതോടെ നേരിട്ടുള്ള വ്യാപാരവും നിലച്ചു. ഹോം ഡെലിവറി മാത്രമാണിപ്പോൾ ഏക വരുമാനം. ഓഫീസുകളിലെ ജോലികളെല്ലാം മിക്കതും വർക്ക് അറ്റ് ഹോം സംവിധാനത്തിലേക്ക് മാറിയതോടെ ആ ബിസിനസ് നിലച്ചു. വീടുകൾ ഓഫീസുകളാക്കി മാറ്റിയവർ അവിടെത്തന്നെ വെച്ചുണ്ടാക്കി കഴിക്കുന്നു. മിക്കവാറും എല്ലാ കഫ്‌റ്റേരിയകളുടെയും വരുമാനം എൺപതുശതമാനത്തോളം ഇടിഞ്ഞു. ജീവനക്കാരുടെ കാര്യം പറയേണ്ടതില്ലല്ലോ.\nഎല്ലാ കഫ്‌റ്റേരിയ ഉടമകൾക്കും പറയാൻ നഷ്ടത്തിന്റെ കഥകൾ മാത്രം. വാടകയിലും പ്രവർത്തനച്ചെലവിലുമൊന്നും മാറ്റമില്ല. ഇടപാടുകൾ കുറഞ്ഞതോടെ പ്രവർത്തനച്ചെലവിൽ കുറവ് വരുത്താനാവുമോയെന്നാണ് എല്ലാവരും ആലോചിക്കുന്നത്. വ്യാപാരം കുറഞ്ഞതോടെ കുറെ ജീവനക്കാരെ മാറ്റിനിർത്തി. ചിലർക്ക് നിർബന്ധിത അവധി നൽകി. വേറെ ജോലിനോക്കണമെന്നും അതുവരെ ഭക്ഷണവും താമസസ്ഥലവും നൽകാമെന്നും ചില ഉടമകൾ നിർദേശിക്കുന്നു. പക്ഷേ, ആരും പോകുന്നില്ല. പോകാൻ വേറെ ഇടമില്ലെന്നതാണ് സത്യം. “മാർച്ചിലെ ശമ്പളം കൊടുത്തു. ഏപ്രിലിലെ കാര്യത്തിൽ ഒരു വ്യക്തതയുമില്ല. പലരോടും ലീവ് എടുക്കാൻ പറഞ്ഞിട്ടുണ്ട്. പാതി ശമ്പളത്തിന് പണിയെടുക്കാൻ ഇപ്പോൾ ജീവനക്കാർ തയ്യാറാണ്. അവർക്കുമറിയാം വരുമാനം തീരെയില്ലെന്ന്. ജോലി നിലനിർത്തുക എന്നതാണ് ഇപ്പോൾ അവരുടെയും പ്രശ്‌നം. ബിസിനസ് എങ്ങനെ മുന്നോട്ടുകൊണ്ടുപോകുമെന്ന ഞങ്ങളുടെ ആശങ്ക അവരും ഉൾക്കൊള്ളുന്നു. എത്രമാസം ഇങ്ങനെ മുന്നോട്ടുപോകുമെന്നറിയില്ല” -നാനൂറിലേറെ ജീവനക്കാരുള്ള ദുബായിലെ ഒരു കഫ്‌റ്റേരിയ ശൃംഖലയുടെ ഉടമ നാദാപുരം സ്വദേശി അസീസ് കരയത്ത് പറഞ്ഞു.\nകഫ്‌റ്റേരിയക്കാരെക്കാൾ ദയനീയമാണ് വലിയ റെസ്റ്റോറന്റ് നടത്തിപ്പുകാരുടെ സ്ഥിതി. കർശന നിയമങ്ങൾക്കനുസരിച്ചുമാത്രമേ റെസ്റ്റോറന്റുകളിൽ ഭക്ഷണമുറികൾ സജ്ജീകരിക്കാൻ പാടുള്ളൂ. നിശ്ചിത അകലംമുതൽ അടുക്കളയുടെ വിസ്‌തൃതി വരെ ഇതിൽ വരും. അതിനനുസരിച്ച് ജീവനക്കാരും വേണം. കോവിഡ് വന്നതോടെ വ്യാപാരമില്ല. ആകെയുള്ളത് ഹോം ഡെലിവറി മാത്രം. അതും പരിമിതമായി. ഇവർക്കാണെങ്കിൽ വിശാലമായ സ്ഥലത്തിനനുസരിച്ച് വാടക വളരെ കൂടുതലാണ്. പ്രവർത്തനച്ചെലവും ധാരാളം. ഉടമകളുടെ വ്യഥ ജീവനക്കാരും തിരിച്ചറിയുന്നതിനാൽ ആർക്കും എതിരുപറയാനില്ല.\nനിർമാണ മേഖലയ്ക്കും പ്രതിസന്ധി\nവൻകിട തൊഴിൽസ്ഥാപനങ്ങൾ മറ്റു ചില പ്രതിസന്ധികളാണ് നേരിടുന്നത്. ഈ കോവിഡ് നാളുകളിലും ഏറ്റെടുത്തതുമായ പ്രവൃത്തികൾ നിശ്ചിത സമയത്തിനുള്ളിൽ അവർക്ക് ചെയ്തുതീർക്കേണ്ടതുണ്ട്. പുതിയ കാലത്തെ വ്യവസ്ഥകൾകാരണം പ്രവർത്തനച്ചെലവ് പതിന്മടങ്ങ് കൂടുന്നതാണ് അവരുടെ പ്രശ്നം. ഏഴായിരത്തിലേറെ തൊഴിലാളികൾ ജോലിചെയ്യുന്നതാണ് തൃശ്ശൂർ സ്വദേശി സി.പി. സാലിഹിന്റെ നേതൃത്വത്തിലുള്ള ആസാ ഗ്രൂപ്പ്. “ഇപ്പോൾ ചെലവ് മാത്രമേയുള്ളൂ, വരുമാനമില്ലെന്നുതന്നെ പറയാം. എന്നാലും ജോലി നിർത്തിവെക്കാൻ പറ്റില്ലല്ലോ” -അദ്ദേഹം പറയുന്നു. മിക്കവാറും എല്ലാ കമ്പനികളുടെയും അവസ്ഥയിതാണ്. വേതനംമുതൽ തൊഴിൽ സുരക്ഷിതത്വംവരെ ഇതിൽ വെല്ലുവിളികളായി അവശേഷിക്കുന്നു. കോവിഡ് വ്യാപനം പ്രതിരോധിക്കാനായി ഒട്ടേറെ വ്യവസ്ഥകളുണ്ട്. അതെല്ലാം പാലിക്കാൻ എല്ലാ തൊഴിലുടമകളും ബാധ്യസ്ഥരാണ്. തൊഴിലാളികളെ ജോലിസ്ഥലത്തേക്ക് കൊണ്ടുപോയിരുന്ന വാഹനങ്ങളിൽ സാമൂഹിക അകലം പാലിക്കണമെന്ന വ്യവസ്ഥ യു.എ.ഇ.യിൽ നിർബന്ധമാണ്. പന്ത്രണ്ടുപേർ പോയിരുന്ന മിനിവാനിൽ ഇപ്പോൾ മൂന്നുപേരെ മാത്രമേ കയറ്റാൻ പാടുള്ളൂ. അറുപതുസീറ്റുള്ള ബസിൽ ഇരുപതുപേർക്കാണ് അനുമതി. ഇതോടെ വാഹനങ്ങളുടെ എണ്ണം കൂട്ടി. ലേബർ ക്യാമ്പുകളിലും ഈ മാറ്റം വേണ്ടിവന്നു. മുറികളിൽ കഴിയുന്നവരുടെയും എണ്ണം കുറയ്ക്കേണ്ടിവന്നു. ഇതിനായി പഴയ ക്യാമ്പുകളിലെ മൂവായിരത്തോളംപേരെ പുതുതായി പാർപ്പിക്കാനുള്ള ക്യാമ്പുകൾ ആസാ ഗ്രൂപ്പ് തുറന്നു.\nഒരേ നിർമാണ സ്ഥലത്തുതന്നെ വിവിധ കമ്പനികളുടെ തൊഴിലാളികൾ വിവിധ ജോലികൾ ചെയ്യുന്നതാണ് ഗൾഫിലെ കൺസ്ട്രക്‌ഷൻ രംഗത്തെ പൊതുരീതി. അതിനാൽ അവർക്കു തമ്മിൽ ഇടപഴകേണ്ടിവരും. ആരിലെങ്കിലും രോഗലക്ഷണം കണ്ടാൽ ആ തൊഴിലിടത്തിലെ എല്ലാവരെയും ക്വാറന്റൈൻ ചെയ്യണം. ഇതിനായി പ്രത്യേക ക്വാറന്റൈൻ ക്യാമ്പുകളും മിക്ക കമ്പനികളും തുറന്നിട്ടുണ്ട്.\nഉത്സവവിപണിയിൽ കനത്ത നഷ്ടം\nറംസാനും പെരുന്നാളും മുന്നിൽക്കണ്ട് വിപണിയിലേക്ക് വലിയ ഒരുക്കം നടത്തിയവരാണ് ഗൾഫിലെ മിക്കവാറും വാണിജ്യസ്ഥാപനങ്ങൾ. പെരുന്നാളും സ്‌കൂൾ അവധിയുമെല്ലാം ഗൾഫ് വിപണിയുടെ നല്ലകാലമാണ്. നാട്ടിലേക്കുപോകുന്ന പ്രവാസികളും ഗൾഫ് കാണാനെത്തുന്ന സന്ദർശകരുമെല്ലാം ചേരുന്ന ഉത്സവക്കാലം. മാർച്ചുമുതലുള്ള മൂന്നുമാസം വാണിജ്യമേഖലയുടെ നല്ല നാളുകളാണ്. അതെല്ലാം പോയെന്ന് വ്യാപാരികൾ ഒരേ സ്വരത്തിൽ പറയുന്നു. മുൻകൂട്ടി പണം നൽകിയാണ് എല്ലാവരും ഉത്പന്നങ്ങൾ സംഭരിച്ചത്. അതെല്ലാം വെയർഹൗസുകളിൽ കെട്ടിക്കിടക്കുന്നു. പെരുന്നാളിനുമുമ്പ് സ്ഥിതി നേരെയാകുമെന്ന് ആർക്കും പ്രതീക്ഷയില്ല. അപ്പോഴേക്കും പല സാധനങ്ങളുടെയും പുതുമ നശിക്കും, ഫാഷൻ മാറും.\nസീസൺ കഴിഞ്ഞാൽ വരുന്നത് എല്ലായിടത്തും ഡിസ്‌കൗണ്ട് സെയിലിന്റെ മേളകളാവും. അതിൽ ചരക്കുകൾ വിറ്റഴിക്കൽ മാത്രമാണ് നടക്കുന്നതെന്ന് വ്യാപാരികൾ പറയുന്നു. ലാഭമൊന്നും കിട്ടില്ല. ചിലപ്പോൾ നഷ്ടത്തിനും വിൽക്കേണ്ടിവരും. നോർക്ക റൂട്ട്‌സ് മുൻ ഡയറക്ടറും ഫൈൻ ഫെയർ ഗ്രൂപ്പ് ഉടമയുമായ ഇസ്മയിൽ റാവുത്തർ 50 ദശലക്ഷം ദിർഹം (നൂറുകോടി രൂപയിലേറെ) വിലവരുന്ന വസ്ത്രങ്ങളാണ് ഇന്ത്യ, ചൈന ഉൾപ്പെടെ വിവിധ രാജ്യങ്ങളിൽനിന്ന് റംസാൻ കണക്കാക്കി ഇറക്കുമതിചെയ്തത്. ഇതിൽ ഏറെയും മുൻകൂർ പണം കൊടുത്ത് വാങ്ങിയവയും. ദിവസം കഴിയുന്തോറും ഈ വസ്ത്രങ്ങളുടെ ഫാഷനും സീസണുമൊക്കെ മാറും. ഇങ്ങനെ ആയിരക്കണക്കിനാളുകളാണ് പ്രതിസന്ധിയിലായത്. ഉത്പാദനമേഖലയിലെ പല കമ്പനികളും എല്ലാം നഷ്ടപ്പെട്ട നിലയിലാണ്. വിദേശത്തേക്ക് വിവിധ ഉത്പന്നങ്ങൾ കയറ്റുമതി ചെയ്തുകൊണ്ടിരുന്ന കമ്പനികളും വൻ തകർച്ച നേരിടുന്നു. കോവിഡ് പടർന്നുപിടിച്ചതോടെ നേരത്തേ ലഭിച്ച പല ഓർഡറുകളും വിദേശ കമ്പനികൾ റദ്ദാക്കുകയും മരവിപ്പിക്കുകയും ചെയ്തു.\nവർക്ക് അറ്റ് ഹോം സ്ഥിരമാക്കിയേക്കും\nഅതേസമയം, ഓഫീസുകളിലെ വർക്ക് അറ്റ് ഹോം സംരംഭം ഭാവിയിൽ പുതിയ ചില യാഥാർഥ്യങ്ങളും ചൂണ്ടിക്കാണിച്ചിട്ടുണ്ടെന്ന് ചില തൊഴിലുടമകൾ പറയുന്നു. കോവിഡ് കാലത്ത് മിക്കവാറും എല്ലാ ജോലിയും 95 ശതമാനംവരെ ഭംഗിയായി നടക്കുന്നു. പിന്നെ എന്തിനാണ് ഇത്രയും വലിയ ഓഫീസ്? എന്തിനിത്രയും വാഹനങ്ങൾ? എന്നിങ്ങനെയുള്ള ചോദ്യങ്ങളാണ് ഇപ്പോൾ ഉയരുന്നത്. ഇത്രയാളൊന്നും ഓഫീസിൽ വരേണ്ടതില്ലെന്ന് മനസ്സിലായി. ഓഫീസ് വാടക, വൈദ്യുതി ചാർജ്, ഫ്രൻഡ് ഓഫീസ്, പാൻട്രി എന്നിവയൊക്കെ ഒഴിവാക്കാം. ജീവനക്കാരെ കുറയ്ക്കാനും വാഹനങ്ങളും അലവൻസുകളും ഒഴിവാക്കാനും ഡ്രൈവർമാരെ ചുരുക്കാനുമെല്ലാം ഇതുവഴി കഴിയുമെങ്കിൽ കോവിഡിനുശേഷം ചെലവ് ചുരുക്കാനുള്ള വഴികളായി അവ മുന്നിലുണ്ട്. യാത്ര ഒഴിവായാൽ ജീവനക്കാരുടെ പ്രവൃത്തി സമയവും കൂട്ടാമെന്നാണ് തൊഴിലുടമകളുടെ കണക്കുകൂട്ടൽ.


suv-mg-hector | 12 ലക്ഷം മുടക്കിയാൽ ഇന്റർനെറ്റ് വരെയുള്ള അടിപൊളി എസ്‌യുവി; ബുക്കിങ്ങ് പ്രവഹിച്ചപ്പോൾ തൽക്കാലത്തേക്ക് നിർത്തി വെച്ച് കാർ കമ്പനി; എന്നിട്ടും ആദ്യ അവസരത്തിൽ തന്നെ സ്വന്തമാക്കി നടി ലെന; ഇന്ത്യൻ കാർ വിപണിയെ ഇളക്കി മറിച്ച എംജി ഹെക്ടർ സ്വന്തമാക്കിയ ആവേശം മാറാതെ നടിയുടെ സോഷ്യൽ മീഡിയ അക്കൗണ്ട് - MarunadanMalayali.com\nSeptember 08, 2019 | 07:04 AM IST | Permalink\nഇന്റർനെറ്റ് കണക്ടിവിറ്റിയും മികച്ച സ്‌റ്റൈലുമായി എംജി ഹെക്ടർ വാഹന വിപണിയിൽ തരംഗം തീർക്കുകയാണ്. ഇപ്പോഴിതാ കേരളത്തിലെ ആദ്യത്തെ ഹെക്ടർ സ്വന്തമാക്കിയിരിക്കുന്നത് മലയാളികളുടെ പ്രിയനടി ലെനയാണ്. രണ്ടുമാസം മുമ്പ് ബുക്ക് ചെയ്ത വാഹനം കഴിഞ്ഞ ദിവസമാണ് ലെനയ്ക്ക് ലഭിച്ചത്. എംജി മോട്ടറിന്റെ തൃശ്ശൂർ ഡീലർഷിപ്പിൽ നിന്നാണ് താരം വാഹനം സ്വന്തമാക്കിയത്. വാഹന വിപണിയിൽ വൻ ആവേശം സൃഷ്ടിച്ച് കൊണ്ടാണ് എംജി, ഹെക്ടർ കേരളത്തിലേക്കും എത്തിയത്. ഒരു മാസത്തിനുള്ളിൽ 21000 ബുക്കിങ് ലഭിച്ചതിനെ തുടർന്ന് താൽക്കാലികമായി ബുക്കിങ് നിർത്തിവെച്ചിരിക്കുകയായിരുന്നു കമ്പനി. കമ്പനിയുടെ ഉത്പാദന ശേഷിയേക്കാൾ വളരെ ഉയർന്നൊരു സംഖ്യയായിരുന്നു ഇത്. എന്നാൽ ഈ ഉത്സവ കാലത്തിനിടെ ഒക്ടോബറിൽ തന്നെ വാഹനത്തിന്റെ ബുക്കിങ്ങുകൾ പുനരാരംഭിക്കാൻ ഒരുങ്ങുകയാണ് എംജി. നാളിതുവരെ 2000 യൂണിറ്റ് വാഹനങ്ങളുടെ ഡെലിവറിയാണ് നിർമ്മാതാക്കൾ പൂർത്തിയാക്കിയിരിക്കുന്നത്. സെപ്റ്റംബറിൽ ഇത് 3000 യൂണിറ്റുകളാക്കാനുള്ള ഒരുക്കത്തിലാണ് കമ്പനി\nഒക്റ്റോബറിനുള്ളിൽ ബുക്കിങ് പുനരാരംഭിക്കാൻ കഴിയുമെന്നാണ് കരുതുന്നതെന്ന് എംജി മോട്ടോർ ഇന്ത്യ പ്രസിഡന്റും മാനേജിങ് ഡയറക്റ്ററുമായ രാജീവ് ഛാബ പറഞ്ഞു. നിരവധി പേരാണ് ഇപ്പോഴും തങ്ങളുമായി ബന്ധപ്പെടുന്നതെന്ന് എംജി മോട്ടോർ ഇന്ത്യ അവകാശപ്പെട്ടു. ബുക്കിങ് ആഗ്രഹിക്കുന്നവർക്കായി താൽക്കാലിക സംവിധാനം ഏർപ്പെടുത്തിയിരിക്കുകയാണ് കമ്പനി. ബുക്കിങ് സ്വീകരിക്കാതെ വെയ്റ്റിങ് ലിസ്റ്റിൽ പേര് ചേർക്കുകയാണ് ചെയ്യുന്നത്. അതിനാൽ, എപ്പോഴാണോ ബുക്കിങ് വീണ്ടും ആരംഭിക്കുന്നത്, അപ്പോൾ വെയ്റ്റിങ് ലിസ്റ്റ് ബുക്കിങ് ലിസ്റ്റാക്കി മാറ്റുമെന്ന് എംജി മോട്ടോർ ഇന്ത്യ വ്യക്തമാക്കി. ഇതിനകം 16,000 പേരാണ് വെയ്റ്റിങ് ലിസ്റ്റിൽ ഉള്ളതെന്ന് രാജീവ് ഛാബ പറഞ്ഞു. കുറഞ്ഞ വിലയും പ്രീമിയം സെഗ്‌മെന്റുകളിൽ പോലും ഇല്ലാത്ത ഫീച്ചറുകളുമാണ് ഹെക്ടറിന്റെ വൻജനപ്രീതിക്കു പിന്നിൽ.\nതലമുണ്ഡനം ചെയ്ത് നേപ്പാളിലേക്ക് ലെന യാത്ര തിരിച്ചത് തിരിച്ച് വരുമെന്ന് ഉറപ്പില്ലാതെ; യാത്രക്കിറങ്ങിയതും തിരിച്ചുവരാനുള്ള ടിക്കറ്റ് ബുക്ക് ചെയ്യാതെ; 50 ദിവസം നീണ്ട യാത്രയിൽ തേൻവേട്ടയും ഒരു കൂട്ടം സംഘത്തിനൊപ്പമുള്ള മലകയറ്റവും കാത്ത് വച്ചത് മറക്കാനാവാത്ത അനുഭവം; സോളോ ട്രാവലറിലൂടെ യാത്ര വിശേഷങ്ങൾ പങ്ക് വച്ച് നടി ലെന\nഎനിക്ക് 12ഉം അഭിലാഷിന് 13ഉം വയസ്സുള്ളപ്പോൾ പ്രണയം തുടങ്ങി; ഞങ്ങൾ ഇരുവരും ഒരുപാട് മാറിയപ്പോൾ പിരിഞ്ഞു: വിവാഹമോചനത്തിന്റെ കാരണം വ്യക്തമാക്കി നടി ലെന\nഎനിക്ക് വിവാഹത്തിൽ വിശ്വാസമില്ല; നമ്മുടെ സ്വന്തം ഇഷ്ടത്തിന് ജീവിക്കാൻ തുടങ്ങിയാൽ പലപ്പോഴും തെറ്റുകൾ സംഭവിക്കും; ഒരു കുട്ടി ഒരിക്കലും വീഴാതെ പഠിക്കില്ലല്ലോ? തുറന്ന പറച്ചിലുമായി ലെന\nവിമൻ ഇൻ സിനിമാ കളക്ടീവോ? അതെന്താണെന്ന് അറിയില്ല; സിനിമയിൽ സ്ത്രീ-പുരുഷ ഭേദമുള്ളതായി തോന്നിയിട്ടില്ലെന്നും ലെന\nപെട്രോൾ എൻജിനുള്ള അടിസ്ഥാന വകഭേദമായ സ്‌റ്റൈലിന് 12.18 ലക്ഷം രൂപ മുതൽ ഡീസൽ എൻജിനുള്ള മുന്തിയ വകഭേദമായ ഷാർപ്പിന് 16.88 ലക്ഷം രൂപ വരെയാണ് ഷോറൂം വില. മൂന്നു എൻജിൻ സാധ്യതകളോടെയാണ് ഹെക്ടറിന്റെ വരവ്. രണ്ടു പെട്രോളും ഒരു ഡീസലും. 1.5 ലീറ്റർ ടർബോ ചാർജ്ഡ് പെട്രോൾ എൻജിന് 143 പി എസ് വരെ കരുത്തും 250 എൻ എമ്മോളം ടോർക്കും സൃഷ്ടിക്കാനാവും. 48 വോൾട്ട് മൈൽഡ് ഹൈബ്രിഡ് സംവിധാനത്തിന്റെ പിന്തുണയോടെയും ഈ എൻജിൻ ലഭ്യമാവും. ജീപ് കോംപസിലും ടാറ്റ ഹാരിയറിലുമുള്ള രണ്ടു ലീറ്റർ മൾട്ടി ജെറ്റ് ഡീസൽ എൻജിൻ തന്നെയാണു ഹെക്ടറിലുമെത്തുന്നത്. 173 പിഎസോളം കരുത്തും 350 എൻ എം ടോർക്കുമാണ് ഹെക്ടറിൽ ഈ എൻജിൻ സൃഷ്ടിക്കുക. ആറു സ്പീഡ് മാനുവൽ ഗീയർബോക്‌സും പെട്രോൾ എൻജിനൊപ്പം ഡി സി ടി ഗീയർബോക്‌സുമാണ് ലഭിക്കുന്നത്.\nവാരിക്കുഴിയിലെ കൊലപാതകം, കോടതി സമക്ഷം ബാലൻ വക്കീൽ, ഒരു യമണ്ടൻ പ്രേമകഥ,അതിരൻ തുടങ്ങി നാലു മലയാളം ചിത്രങ്ങളാണ് ലെനയുടേതായി ഈ വർഷം തിയേറ്ററുകളിലെത്തിയത്. വിക്രം നായകനായ തമിഴ് ചിത്രം 'കടാരം കൊണ്ടൻ' എന്ന ചിത്രത്തിലും ശ്രദ്ധേയമായൊരു കഥാപാത്രത്തെ ലെന അവതരിപ്പിച്ചിരുന്നു.\nഅനാവശ്യ ഗ്രൂപ്പ് ചാറ്റിൽ നിങ്ങൾ മെമ്പറാണോ? യൂസറിന്റെ അനുവാദമില്ലാതെ ഗ്രൂപ്പ് അഡ്‌മിന് ഇനി ഉൾപ്പെടുത്താൻ സാധിക്കില്ല; ഗ്രൂപ്പ് ചാറ്റിങ് ഇനി യൂസറിന്റെ പെർമിഷനോടെ മാത്രം; മാറ്റങ്ങളുമായി വാട്‌സ് ആപ്പ്\nഅടിമുടി മാറ്റത്തിനൊരുങ്ങാൻ മുഖപുസ്തകം; ഫേസ്‌ബുക്ക് ലോഗിങ്ങിന് ഇനി വീഡിയോ സെൽഫി; വ്യാജ ഐഡികളെ നിയന്ത്രിക്കാൻ പുതിയ നീക്കവുമായി ഫേസ്‌ബുക്ക് സുരക്ഷാ വിഭാഗവും\nഉപഭോക്താക്കൾക്ക് അനായാസേന ഇ-പാൻ സ്വന്തമാക്കാം; ഫോം പൂരിപ്പിച്ചും 15 ദിവസം കാത്തിരുന്നും ഇനി സമയം കളയണ്ട; തത്സമയം നിങ്ങളുടെ വിരൽതുമ്പിൽ പാൻ കാർഡ് ലഭിക്കാൻ ഇതാ ചില കുറുക്കുവഴികൾ; അക്ഷയ കേന്ദ്രങ്ങളോട് ഗുഡ്‌ബൈ പറയാം ഇക്കാര്യങ്ങൾ അറിഞ്ഞിരുന്നാൽ\nവില കുറഞ്ഞ ഐ ഫോണുമായി ആപ്പിൾ വരുന്നു; മാർച്ചിൽ റിലീസ് ചെയ്യുന്ന എസ്ഇടൂ 399 ഡോളറിന് വാങ്ങാൻ കഴിഞ്ഞേക്കും; സമ്പന്നരുടെ മാത്രം മൊബൈൽ എന്ന പേരുദോഷം മാറ്റാൻ ആപ്പിളിന്റെ പുതുവർഷ സമ്മാനം ഇങ്ങനെ\nഫേസ്‌ബുക്കിലൂടെ ഇനി വാർത്തയും വായിക്കാം; ഫെയ്‌സ് ന്യൂസ് ആദ്യ ഘട്ടത്തിൽ അവതരിപ്പിച്ചത് യുഎസിൽ


കർത്താവിൻ്റെ ജനനപ്പെരുന്നാൾ - ovsonline.in\nDecember 24, 2020 Editor 10\nനിറയെ പ്രതീക്ഷകളും, നിറവയറുമായി അമ്മ മറിയം യോസഫിനൊപ്പം തൻ്റെ ഉദരത്തിൽ വസിക്കുന്ന ദൈവപുത്രന് ജന്മം നൽകാൻ ഇടം തേടി വീടുകൾ കയറി ഇറങ്ങുകയാണ്. മണിമന്ദിരങ്ങളും പള്ളിയറകളും ‘ഇടമില്ല’ എന്ന നിഷേധ ശബ്ദം മൊഴിഞ്ഞു. വാതിലുകൾ കൊട്ടിയടയ്ക്കപ്പെടുന്ന ശബ്ദ പശ്ചാത്തലത്തിൽ ബത്‌ലഹേമിലെ കല്ലടാവിൽ ലോകരക്ഷകനായി അവർ അല്പം ഇടം കണ്ടെത്തി. മനുഷ്യ കുലത്തിൻ്റെ രക്ഷകൻ അങ്ങനെ കാലിത്തൊഴുത്തിൽ പിറന്നു.\nകീറതുണിയിൽ ചുറ്റപ്പെട്ട കാലിത്തൊഴുത്തിൽ അമ്മയോട് ചേർന്ന് ഉറങ്ങിയ അത്ഭുത ശിശു ഉദ്ഘോഷിക്കുന്നത് ലാളിത്യത്തിൻ്റെ സുവിശേഷമാണ്. അത്രമേൽ അസ്വസ്ഥമായ ഇന്നിൻ്റെ ചുറ്റുപാടിൽ തിരുപ്പിറവിയുടെ ഈ ഓർമ്മ പുതുക്കൽ ചില തിരിച്ചറിവുകൾക്കുള്ള അവസരമാണ്.\nഇന്നിൻ്റെ സാമൂഹിക അന്തരീക്ഷത്തിൽ ക്രിസ്തുവിൻ്റെ മനുഷ്യാവതരണം പങ്കുവയ്ക്കുന്ന ആത്മീക ചിന്തകൾക്ക് ഏറെ അർത്ഥതലങ്ങൾ ഉണ്ട്. ദൈവത്തിൻ്റെ സ്വന്തം നാട്’ – ഇന്ന് ആൾ ദൈവങ്ങളുടേയും കോടീശ്വരന്മാരുടേയും നാടായി പരിമിതപ്പെട്ടിരിക്കുന്നു. പരിവർത്തനപ്പെടുത്തിയിരിക്കുന്നു. വൻകിട കച്ചവട സാമ്രാട്ടുകൾ തങ്ങളുടെ കീശ വികസിപ്പിക്കാൻ ഏതു നീചമാർഗ്ഗവും സ്വീകരിക്കുന്ന കാഴ്ച്ച ഇന്ന് മലയാളികൾക്ക് പരിചിതമാണല്ലോ? മണ്ണിൽ അധ്വാനിക്കുന്നവൻ്റെ വിയർപ്പിൻ്റെ വില കൈക്കലാക്കാൻ പരിശ്രമിക്കുന്ന വൻകിട കച്ചവട ഭീമന്മാർ ഒരു വശത്തും തങ്ങൾക്ക് ലഭിക്കേണ്ട ആനുകൂല്യങ്ങൾ തടഞ്ഞുവച്ച് സുഖിക്കുന്ന ഭരണാധികാരികൾ മറുവശത്തുമായി ഈ ഭൂമിയിലെ ജീവിതം തന്നെ ദുഷ്കരമാക്കുന്ന കാഴ്ച്ച. ഇതിനൊരു അന്ത്യം കുറിക്കാൻ ആർക്ക് സാധിക്കും എന്നത് ഇന്നിൻ്റെയും നാളെയുടെയും വലിയ ചോദ്യമാണ്.\nസാമ്പത്തിക ശാസ്ത്ര പഠനത്തിൽ ഒരു സമൂഹത്തെപ്പറ്റി ഇപ്രകാരം ഒരു theory ഉണ്ട്: ‘The richer becomes richer and poorer becomes poorer’ വളരെ താത്വികമായ ഒരു നിരീക്ഷണം തന്നെയായി ഇന്ന് ഇതെനിക്ക് തോന്നുന്നു. അക്ഷരാർത്ഥത്തിൽ ഇതിൽ നിന്ന് എന്തെങ്കിലും വ്യത്യാസമുണ്ടോ ഇന്നിൻ്റെ സമൂഹത്തിൽ…? ദൈനംദിന ജീവിതത്തിൽ രണ്ടറ്റവും കൂട്ടിമുട്ടിക്കാൻ ബദ്ധപ്പെടുന്ന ഒരു വിഭാഗം ജനങ്ങൾ (കർഷകർ) – ആർഭാടങ്ങൾക്കുമേൽ ആർഭാടങ്ങളാൽ ജീവിതം ആടി തിമിർക്കുന്ന വൻകിട സാമ്രാട്ടുകൾ. ഇരു വിഭാഗക്കാരും ചോരയും നീരുമുള്ള മനുഷ്യർ തന്നെ പക്ഷേ, രണ്ടാം പകുതിക്ക് മനുഷ്യന് ആവശ്യമായിരിക്കുന്ന മനുഷ്യത്ത്വപരത ഇല്ലാത്തതാണ് അവരെ കൂട്ടത്തിൽ വ്യത്യസ്തരാക്കുന്നത്.\nആർഭാട വാതിലുകൾ കൊട്ടി അടയ്ക്കപ്പെടുന്നിടത്ത് ലാളിത്യത്തിൻ്റെ വാതായനം തുറന്നാണ് ക്രിസ്തു ജനിക്കുന്നത്. ലോകരക്ഷകനെ ആദ്യമായി ഉറ്റുനോക്കുവാനുള്ള ഭാഗ്യം സിദ്ധിച്ചത് നിസ്സാരരെന്ന് ലോകം വിധി എഴുതിയ ആട്ടിടയർക്കാണ്. നിലാരംബർക്ക് ആശ്രയമായി പിറന്നവൻ പിന്നീട് അന്ധന് കാഴ്ചയായി, ഊമന് വാക്കായി, ബധിരന് ശബ്ദമായി മാറി. തളർന്ന മനസ്സിന് ആത്മബലവും, നിറഞ്ഞ മിഴികൾക്ക് ആശ്വാസവുമാണ് ക്രിസ്തു. ക്രിസ്തുവിനെ ധരിക്കുന്നവരായി നാം ജീവിക്കുമ്പോൾ, ബലഹീനർക്ക് കരുത്ത് പകരുക എന്ന നമ്മുടെ ഉത്തരവാദിത്വത്തിൻ്റെ ഓർമ്മപ്പെടുത്തൽ കൂടിയാണ് ക്രിസ്തുമസ്.\nഹെരോദാവിനെ പോലെയുള്ള അധികാരികളിൽ ഭയമായാണ് ക്രിസ്തു ജനിക്കുന്നത്. അനീതിയുടെയും അധാർമ്മികതയുടെയും അന്ധകാരം അത്രമേൽ തീക്ഷണമായപ്പോഴാണ് നീതിസൂര്യൻ പൂർണ്ണ ശോഭയോടെ ഉദയം ചെയ്യുന്നത്. അധ:കൃതരെന്ന് സ്വയം കരുതിയവർക്ക് വിടുതലായിരുന്നു ലോകരക്ഷകൻ്റെ ജനനം. ഇന്ന് നാം കാത്തിരിക്കുന്ന ഉണ്ണിയേശു നിസ്സഹായർ പീഢിപ്പിക്കപ്പെടുന്ന ഈ സാഹചര്യത്തിൽ എങ്ങനെയാകും നമ്മിൽ പ്രവർത്തിക്കുക?\nകുറുനരികൾക്ക് മാളങ്ങളും പറവകൾക്ക് കൂടുകളും നൽകിയ ദൈവപുത്രൻ, സ്വയം തലചായ്ക്കാൻ മരക്കുരിശിൻ്റെ ഹൃദയം മാത്രം കാത്തുനടന്ന ക്രിസ്തുചരിതത്തിൻ്റെ തുടക്കമാണ് ക്രിസ്തുമസ്. എല്ലാവർക്കും ഇടം നൽകുന്ന ക്രിസ്തുവിൻ്റെ പ്രതിരൂപങ്ങളെ തിരിച്ചറിയുവാൻ ആത്മ നയനങ്ങളെ നാം തുറക്കണം.\nമാനുഷിക പദ്ധതികൾക്കപ്പുറമാണ് ജീവിതമെന്ന് വ്യക്തമായി പഠിപ്പിച്ച മഹാമാരിയുടെ കാലത്തെ തിരുപ്പിറവിയുടെ ഈ ഓർമ്മ പുതുക്കൽ തിരിച്ചറിവിൻ്റെതാകട്ടെ. പുൽക്കൂടിൽ ജാതനായ ക്രിസ്തു അനുകമ്പയും ആർദ്രതയുമായി നമ്മിലും ജനിക്കട്ടെ. അങ്ങനെ പൂർണ്ണ രൂപാന്തിരത്തിൻ്റെ മംഗളകാലമാകട്ടെ പരിശുദ്ധമായ ഈ ജനനപെരുന്നാളിൻ്റെ നാളുകളും.\nഎല്ലാവർക്കും ഹ്യദയംനിറഞ്ഞ ക്രിസ്തുമസ് ആശംസകൾ.\n← മാര്‍ത്തോമ്മാ ശ്ലീഹായുടെ സെമിനാരിപ്പള്ളി: ഡോ. എം. കുര്യന് തോമസ്\nബഹു. മുഖ്യമന്ത്രിയുടെ കുറ്റപ്പെടുത്തലുകള് നിര്‍ഭാഗ്യകരം – ഡോ. യൂഹാനോന് മാര് ദീയസ്‌കോറോസ് →


രാജ്യദ്രോഹക്കേസ്: ഐഷ സുൽത്താനയ്‌ക്ക് മുൻകൂർ ജാമ്യം അനുവദിച്ച് ഹൈക്കോടതി - Media Vision News\nരാജ്യദ്രോഹക്കേസ്: ഐഷ സുൽത്താനയ്‌ക്ക് മുൻകൂർ ജാമ്യം അനുവദിച്ച് ഹൈക്കോടതി\nഐഷ സുല്‍ത്താനയെ അറസ്റ്റ് ചെയ്താല് ഇടക്കാല ജാമ്യം നല്‍കണമെന്ന് കേരള ഹൈക്കോടതി നേരത്തെ ഉത്തരവിട്ടിരുന്നു. ഐഷ സുല്‍ത്താന ചോദ്യം ചെയ്യലിന് ഹാജരാകണമെന്നും കോടതി ആവശ്യപ്പെട്ടിരുന്നു.\nഇതിന് പിന്നാലെ ഐഷ ദ്വീപിലെത്തി ചോദ്യം ചെയ്യലിന് വിധേയയായിരുന്നു. ലക്ഷദ്വീപിലെത്തിയ ഐഷയെ മൂന്ന് തവണയാണ് രാജ്യദ്രോഹക്കേസില് ചോദ്യം ചെയ്തത്.\nഐഷയ്ക്ക് ദ്വീപില് നിന്ന് മടങ്ങാന് അനുമതി നല്‍കുകയും ചെയ്തിട്ടുണ്ട്. ശനിയാഴ്ച കൊച്ചിയിലെത്തും.\nരാജ്യങ്ങള്‍ക്ക് നേരെ കൊറോണ വൈറസ് എന്ന ബയോവെപ്പണ് ഉപയോഗിച്ചത് പോലെയാണ് കേന്ദ്ര സര്‍ക്കാര് ലക്ഷദ്വീപിന് നേരെ പ്രഫുല്‍പട്ടേലെന്ന ബയോവെപ്പണിനെ ഉപയോഗിച്ചത് എന്നായിരുന്നു ഐഷയുടെ പരാമര്‍ശം.\nPrevious articleഅപകടത്തിൽപ്പെട്ട കാറിൽ കഞ്ചാവ്; പരിക്കുപറ്റിയ യാത്രക്കാർ ജീവനും കൊണ്ട് ഓടിരക്ഷപ്പെട്ടു\nNext article‘പുരാണം കേള്‍ക്കാന് സമയമില്ല, നിങ്ങളെയാണ് ആദ്യം അടിക്കേണ്ടത്’; വീണ്ടും പരാതിക്കാരിയോട് കയര്‍ത്ത് ജോസഫൈന്


പൗരോഹിത്യ- സന്യാസ സമർപ്പണ ജൂബിലേറിയന്മാരെ ആദരിച്ചു : Deepika.com Kerala News\nമൂവാറ്റുപുഴ: കാർമൽ പ്രൊവിൻസ് രജത ജൂബിലിയോടനുബന്ധിച്ചു പൗരോഹിത്യ സന്യാസ സമർപ്പണ സുവർണ ജൂബിലിയാഘോഷിക്കുന്ന പ്രവിശ്യാംഗങ്ങളെ ആദരിച്ചു. അനുമോദന സമ്മേളനം മാർ ജോർജ് പുന്നക്കോട്ടിൽ ഉദ്ഘാടനം ചെയ്തു. സിഎംഐ സഭ വികാർ ജനറാൾ ഫാ. വർഗീസ് വിതയത്തിൽ അധ്യക്ഷത വഹിച്ചു. പി.ജെ. ജോസഫ് എംഎൽഎ മുഖ്യപ്രഭാഷണം നിർവഹിച്ചു.\nകോതമംഗലം രൂപത വികാരി ജനറാൾ മോൺ. ചെറിയാൻ കാഞ്ഞിരക്കൊമ്പിൽ അനുഗ്രഹ പ്രഭാഷണം നടത്തി. സുവർണ ജൂബിലിയാഘോഷിക്കുന്ന ഫാ. ഇമ്മാനുവൽ കാക്കനാട്ട്, ഫാ. ജോർജ് കല്ലറയ്ക്കൽ, സന്യാസസമർപ്പണ സുവർണ ജൂബിലിയാഘോഷിക്കുന്ന ഫാ. ഐസക് ആരിക്കാപ്പിളളിൽ, ഫാ. പോൾ പാറക്കാട്ടേൽ എന്നിവരും മൂവാറ്റുപുഴ പ്രൊവിൻസ് വികാർ പ്രൊവിൻഷ്യൽ ഫാ. സിജൻ ഊന്നുകല്ലേൽ, ഫാ. ജയിംസ് മഠത്തിക്കണ്ടത്തിൽ, ഫാ. റോണേഴ്സ് പീച്ചാട്ട് എന്നിവരും പ്രസംഗിച്ചു.\nഇന്നു രാവിലെ 10ന് രജതജൂബിലിയോടനുബന്ധിച്ചു നടത്തുന്ന സംസ്ഥാനതല ചാവറ ക്വിസ് മത്സരം മൂവാറ്റുപുഴ ഡിവൈഎസ്പി ഷാജിമോൻ ജോസഫ് ഉദ്ഘാടനം ചെയ്യും. മുനിസിപ്പൽ ചെയർപേഴ്സൺ ഉഷ ശശിധരൻ യോഗത്തിൽ അധ്യക്ഷത വഹിക്കും. ഫാ. സിന്‍റോ ആലുങ്കൽ, മുനിസിപ്പൽ കൗൺസിലർ കെ.ജെ. സേവ്യർ, ഫാ. അബിൻ കല്ലറയ്ക്കൽ എന്നിവർ പ്രസംഗിക്കും.


ഇനി ചർച്ചകൾ വേണ്ട, നാലാം നമ്പറിൽ ഞാൻ തന്നെ: ശ്രേയസ് അയ്യർ -Shreyas Iyer Number4Batsman Indian Cricket Team\nShreyas Iyer Number4Batsman Indian Cricket Team\nഇന്ത്യൻ നായകൻ വിരാട് കോഹ്‌ലിയെ ശ്രേയസ് വാനോളം പുകഴ്‌ത്തി\nJune 09, 2020 01:22:11 pm\nബാറ്റ്‌സ്‌മാൻമാരുടെ ബാഹുല്യമാണ് ഇപ്പോഴത്തെ ഇന്ത്യൻ ടീമിനെ അലട്ടുന്നത്. മികച്ച രീതിയിൽ ബാറ്റ് ചെയ്യുന്ന നിരവധി താരങ്ങൾ ഇന്ത്യയ്‌ക്കുണ്ട്. എന്നാൽ, കഴിഞ്ഞ കുറെ നാളായി ഇന്ത്യയെ അലട്ടിയിരുന്ന പ്രധാന പ്രശ്‌നം നാലാം നമ്പറിൽ ആര് ബാറ്റ് ചെയ്യും എന്നതാണ്. അമ്പാട്ടി റായിഡു, ശ്രേയസ് അയ്യർ, കെ.എൽ.രാഹുൽ, ഋഷഭ് പന്ത്, വിജയ് ശങ്കർ, ദിനേശ് കാർത്തിക് തുടങ്ങി നിരവധി താരങ്ങൾ നാലാം നമ്പറിൽ ക്രീസിലെത്തിയിട്ടുണ്ട്. നാലാം നമ്പറിലേക്ക് കൃത്യമായി ഒരാളെ തിരഞ്ഞെടുക്കാൻ ഇന്ത്യയ്‌ക്ക് സാധിച്ചിരുന്നില്ല. എന്നാൽ, ആ സ്ഥാനത്തിനു താൻ തന്നെയാണ് യോഗ്യനെന്ന് ശ്രേയസ് അയ്യർ പറയുന്നു.\n“നാലാം നമ്പറിനായുള്ള ചർച്ചകൾ അവസാനിപ്പിക്കാം. നാലാം നമ്പർ സ്ഥാനത്തിനു ഞാൻ യോഗ്യനാണെന്നാണ് വിശ്വാസം. നാലാം നമ്പറിൽ ബാറ്റ് ചെയ്യുന്നത് ഞാൻ ആസ്വദിക്കുകയും ഇഷ്‌ടപ്പെടുകയും ചെയ്യുന്നു. ഒരു വർഷത്തോളമായി ഞാൻ നാലാം നമ്പറിൽ ബാറ്റ് ചെയ്യുന്നുണ്ട്. പല അഭിമുഖങ്ങളിലും ഞാൻ ഇത് പറഞ്ഞിട്ടുണ്ട്. നാലാം നമ്പർ സ്ഥാനത്തെ കുറിച്ച് എനിക്ക് നല്ല പ്രതീക്ഷയുണ്ട്. എന്നാൽ, സാഹചര്യത്തിനനുസരിച്ച് ഏത് പൊസിഷനിലും ബാറ്റ് ചെയ്യാൻ ഞാൻ തയ്യാറാണ്.” ശ്രേയസ് അയ്യർ പറഞ്ഞു. ഇൻസ്റ്റഗ്രാം ചാറ്റിലാണ് ശ്രേയസ് അയ്യറുടെ പ്രതികരണം.\nRead Also: സ്ഥിതി കൂടുതൽ വഷളാകുന്നു, ഇപ്പോഴത്തെ വെല്ലുവിളി ജാഗ്രതക്കുറവ്: ലോകാരോഗ്യ സംഘടന\n2018 നു ശേഷം ഇതുവരെ ഒൻപത് തവണയാണ് ശ്രേയസ് അയ്യർ നാലാം നമ്പറിൽ ബാറ്റ് ചെയ്യാൻ ഇറങ്ങിയിരിക്കുന്നത്. ഇത്രയും മത്സരത്തിൽ നിന്ന് 56.85 ശരാശരിയിൽ 398 റൺസ് ശ്രേയസ് അയ്യർ നേടിയിട്ടുണ്ട്. 2015 ൽ ഐപിഎല്ലിലൂടെയാണ് ശ്രേയസ് അയ്യർ ശ്രദ്ധിക്കപ്പെടുന്നത്.\nഇന്ത്യൻ നായകൻ വിരാട് കോഹ്‌ലിയെ ശ്രേയസ് വാനോളം പുകഴ്‌ത്തി. ഓരോ മത്സരങ്ങളിലും ഒരു തുടക്കക്കാരനുള്ള ഉത്സാഹത്തോടെയാണ് കോഹ്‌ലി ബാറ്റ് ചെയ്യുന്നതെന്ന് ശ്രേയസ് പറഞ്ഞു. “എല്ലാ യുവതാരങ്ങൾക്കും കോഹ്‌ലി ഒരു മാതൃകയാണ്. റൺസ് നേടാനുള്ള കോഹ്‌ലിയുടെ ഉത്സാഹം മാതൃകാപരമാണ്. കരുത്തിൽ ഒരു സിംഹത്തിനു തുല്യനാണ് അദ്ദേഹം. ആ കരുത്ത് ഒരിക്കലും കോഹ്‌ലിക്ക് നഷ്‌ടപ്പെടില്ല.” ശ്രേയസ് അയ്യർ പറഞ്ഞു.\nഇന്ത്യൻ ക്രിക്കറ്റ് ടീമിലെ നാലാം നമ്പർ താരത്തിനായുള്ള വർഷങ്ങൾ നീണ്ട അന്വേഷണം അവസാനിച്ചുവെന്നും അത് ശ്രേയസ് അയ്യറിനു അർഹതപ്പെട്ടതാണെന്നും ഇന്ത്യൻ ഉപനായകൻ രോഹിത് ശർമ നേരത്തെ പറഞ്ഞിരുന്നു. ഇനി ആരും ആ സ്ഥാനത്തിനു വേണ്ടി കാത്തിരിക്കേണ്ടെന്നും രോഹിത് പറഞ്ഞിരുന്നു. സമ്മർദ്ദമില്ലാതെ നാലാം സ്ഥാനത്ത് ഏറ്റവും മികച്ച രീതിയിൽ ബാറ്റ് ചെയ്യാൻ സാധിക്കുന്ന താരമാണ് ശ്രേയസ് അയ്യറെന്നും രോഹിത് പറഞ്ഞിരുന്നു.\nTags: Indian Cricket Team, Shreyas Iyer


മൂന്നാം ഏകദിനത്തില് ദക്ഷിണാഫ്രിക്കയെ കീഴടക്കി പരമ്പര സ്വന്തമാക്കി ശ്രീലങ്ക | Asalanka| Theekshana star in low-scorer as Sri Lanka beat South Africa to clinch series\nമൂന്നാം ഏകദിനത്തില് ദക്ഷിണാഫ്രിക്കയെ കീഴടക്കി പരമ്പര സ്വന്തമാക്കി ശ്രീലങ്ക\nSep 8, 2021, 10:40 AM IST\nഈ വിജയത്തോടെ പരമ്പര ശ്രീലങ്ക 2-1 ന് സ്വന്തമാക്കി.\nകൊളംബോ: ദക്ഷിണാഫ്രിക്കയ്‌ക്കെതിരായ ഏകദിന പരമ്പര സ്വന്തമാക്കി ആതിഥേയരായ ശ്രീലങ്ക. മൂന്നാം ഏകദിനത്തില് ദക്ഷിണാഫ്രിക്കയെ 78 റണ്‍സിന് തകര്‍ത്താണ് ശ്രീലങ്ക മൂന്ന് മത്സരങ്ങളടങ്ങിയ ഏകദിനപരമ്പര സ്വന്തമാക്കിയത്.\nടോസ് നേടി ബാറ്റിങ് തിരഞ്ഞെടുത്ത ശ്രീലങ്കയ്ക്ക് മികച്ച സ്‌കോര് കണ്ടെത്താനായില്ല. നിശ്ചിത ഓവറില് ഒന്‍പത് വിക്കറ്റ് നഷ്ടത്തില് വെറും 203 റണ്‍സ് മാത്രമാണ് ശ്രീലങ്ക നേടിയത്. 47 റണ്‍സെടുത്ത ചരിത് അസലങ്കയും 31 റണ്‍സ് നേടിയ ധനഞ്ജയ ഡി സില്‍വയും 29 റണ്‍സെടുത്ത ചമീരയുമാണ് ശ്രീലങ്കന് ഇന്നിങ്‌സ് 200 കടത്തിയത്. ദക്ഷിണാഫ്രിക്കയ്ക്ക് വേണ്ടി കേശവ് മഹാരാജ് മൂന്ന് വിക്കറ്റ് വീഴ്ത്തിയപ്പോള് തബ്‌റൈസ് ഷംസി, ജോര്‍ജ് ലിന്‍ഡെ എന്നിവര് രണ്ട് വിക്കറ്റ് വീതം വീഴ്ത്തി.\n204 റണ്‍സ് വിജയലക്ഷ്യവുമായി മറുപടി ബാറ്റിങ് ആരംഭിച്ച ദക്ഷിണാഫ്രിക്കയുടെ ബാറ്റിങ് നിര ചീട്ടുകൊട്ടാരം പോലെ നിലംപതിച്ചു. 30 ഓവറില് വെറും 125 റണ്‍സിന് ടീം ഓള് ഔട്ടായി. 22 റണ്‍സെടുത്ത ഹെയ്ന്റിച്ച് ക്ലാസ്സനാണ് ദക്ഷിണാഫ്രിക്കയുടെ ടോപ് സ്‌കോറര്. ശ്രീലങ്കയ്ക്കായി അരങ്ങേറ്റ മത്സരം കളിച്ച മഹീഷ് തീക്ഷണ നാല് വിക്കറ്റ് വീഴ്ത്തിയപ്പോള് ചമീര, ഹസരംഗ എന്നിവര് രണ്ട് വിക്കറ്റ് വീതം നേടി.\nഈ വിജയത്തോടെ പരമ്പര ശ്രീലങ്ക 2-1 ന് സ്വന്തമാക്കി. 29 റണ്‍സെടുക്കുകയും രണ്ട് വിക്കറ്റ് വീഴ്ത്തുകയും ചെയ്ത ചമീരയാണ് മത്സരത്തിലെ താരം. ശ്രീലങ്കയുടെ തന്നെ ചരിത് അസലങ്ക പരമ്പരയുടെ താരമായി തെരെഞ്ഞെടുക്കപ്പെട്ടു.\nContent Highlights: Asalanka, Theekshana star in low-scorer as Sri Lanka beat South Africa to clinch series\nഎ.ടി.കെ -ഒഡിഷ മത്സരം ഗോള്‍രഹിത സമനിലയില്\nഫത്തോര്‍ഡ: ഐഎസ്എല്ലില് ഞായറാഴ്ച നടന്ന എടികെ മോഹന് ബഗാന് - ഒഡിഷ ..\nരണ്ടാം ടെസ്റ്റിലും വെസ്റ്റ് ഇന്‍ഡീസിനെ കീഴടക്കി പരമ്പര സ്വന്തമാക്കി ശ്രീലങ്ക\nമൂന്നാം ട്വന്റി 20 യിലും വിജയം നേടി ശ്രീലങ്കയ്‌ക്കെതിരായ പരമ്പര സ്വന്തമാക്കി ദക്ഷിണാഫ്രിക്ക\nലങ്കന് ക്യാമ്പില് കൂടുതല് പേരിലേക്ക് കോവിഡ്; ഇന്ത്യ - ശ്രീലങ്ക പരമ്പര നീട്ടിവെച്ചേക്കും\nപരാതി പറയുന്നതിനു പകരം കളികള് ജയിക്കൂ; ലങ്കന് താരങ്ങളോട് അരവിന്ദ ഡിസില്‍വ\nകോലി രണ്ടു വര്‍ഷം കൂടി ടെസ്റ്റ് ക്യാപ്റ്റനായി തുടരണമായിരുന്നു - രവി ശാസ്ത്രി\nകേപ്ടൗണില് സെഞ്ചുറി; ഡിവില്ലിയേഴ്‌സിന്റെ റെക്കോഡിനൊപ്പമെത്തി ഡിക്കോക്ക്\n'ഊതിപ്പെരുപ്പിച്ച പരിശീലകനല്ലെന്ന് ദ്രാവിഡ് തെളിയിക്കേണ്ടി വരും' - അക്തര്\nഋതുരാജിന് ടീമിലിടമില്ല; ക്യാപ്റ്റന് രാഹുല് സ്വാര്‍ത്ഥനെന്ന് വിമര്‍ശനം\nദീപക് ചാഹറിന്റെ പോരാട്ടം പാഴായി; മൂന്നാം ഏകദിനത്തിലും ഇന്ത്യയ്ക്ക് തോല്‍വി